
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1376 


25 Οκτωβρίου 2002 


ΑΠΟΦΑΣΕΙ Σ 

Αριθ. 108974/Β1 

Έγκριση του εσωτερικού κανονισμού λειτουργίας του 
Πανεπιστημίου Αιγαίου. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5του Ν. 2083/1992 (Α' 159) 
και 

Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του προϋπολογισμού του Πανεπιστημίου Αιγαίου (άρθρο 
29Α του Ν. 1558/85 (Α' 137)) όπως αυτό προσετέθη με το 
άρθρο 27του Ν. 2081/92 (ΑΊ54) καιτροποποιήθηκε με το 
άρθρο 1 παρ. 2ατου Ν. 2469/97 (Α'38), αποφασίζουμε: 

Εγκρίνουμε τον εσωτερικό κανονισμό λειτουργίας του 
Πανεπιστημίου Αιγαίου τον οποίο κατάρτισε η Σύγκλητος 
του Ιδρύματος και ο οποίος έχει ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 

Η Σύγκλητος του Πανεπιστημίου Αιγαίου στις συνε¬ 
δριάσεις της αριθμ. 25/28.9.1999, 26/2.11.1999, 

41/9.5.2001, 50/14.5.2002 και 51/12.7.2002 αφού έλαβε 
υπόψη της τις διατάξεις των άρθρων 2 παρ. 2γ, 5,9 και 12 
παρ. 8 του Ν. 2083/92, καταρτίζει τον εσωτερικό κανονι¬ 
σμό λειτουργίας του Ιδρύματος ως ακολούθως: 

ΜΕΡΟΣ ΠΡΩΤΟ 
ΚΕΦΑΛΑΙΟ ΠΡΩΤΟ 

ΛΕΙΤΟΥΡΓΙΑ ΣΥΛΛΟΓΙΚΩΝ ΟΡΓΑΝΩΝ ΔΙΟΙΚΗΣΗΣ 

Άρθρο 1 
Σύγκλητος 

1. α) Ο Πρύτανης συγκαλείτη Σύγκλητο σε τακτική συ¬ 
νεδρίαση τουλάχιστον μία φορά το μήνα κατά τη διάρκεια 
του Ακαδημαϊκού έτους (Σεπτέμβριο-Ιούνιο) εφόσον 
υπάρχουν θέματα. Ο καθορισμός της ημέρας και της 
ώρας των τακτικών συνεδριάσεων γίνεται με απόφαση 
της Συγκλήτου κατά την πρώτη συνεδρίασή της μετά την 
εγκατάσταση των Π ρυτανικών Αρχών. Κατά την κρίση του 
Πρύτανη είναι δυνατόν να αλλάξει η ημερομηνία και ώρα 
της συνεδρίασης. 


β) Σε επείγουσες περιπτώσεις ο Πρύτανης μπορεί να 
συγκαλείτη Σύγκλητο σε έκτακτη συνεδρίαση. 

γ) Ο Πρύτανης υποχρεούται να συγκαλέσειτη Σύγκλη¬ 
το, εάν αυτό ζητηθεί εγγράφως από το 14 του συνόλου 
των μελών της, εντός της νομίμου προθεσμίας. 

δ) Σε περίπτωση κωλύματοςτου Πρύτανη, η Σύγκλητος 
συγκαλείται από τον Αντιπρύτανη, που τον αναπληρώνει. 

ε) Οι συνεδριάσεις της Συγκλήτου πραγματοποιούνται 
στο χώρο που έχει οριστεί ως αίθουσα συνεδριάσεων της 
Συγκλήτου. Σε εξαιρετικές και μόνο περιπτώσεις και ύστε¬ 
ρα από αιτιολογημένη απόφαση του Πρύτανη, η Σύγκλη¬ 
τος είναι δυνατό να συνεδριάσει και σε άλλο πανεπιστη¬ 
μιακό χώρο, ο οποίος αναγράφεται στην πρόσκληση. 

2. α) Προκειμένου για τακτικές συνεδριάσεις, η πρό¬ 
σκληση μετά θέματα της ημερήσιας διάταξης μαζί με τις 
εισηγήσεις και όλο το συνοδευτικό πληροφοριακό υλικό 
και τα υλικά τεκμηρίωσης διανέμονται σε άλατα μέλη της 
συγκλήτου (τακτικά και αναπληρωματικά) τρεις τουλάχι¬ 
στον εργάσιμες ημέρες πριν από τη συνεδρίαση. 

β) Προκειμένου για έκτακτες συνεδριάσεις, η πρόσκλη¬ 
ση με την ημερήσια διάταξη μπορεί να διανέμεται μέχρι 
και την προηγούμενη της έκτακτης συνεδρίασης ημέρα. 

γ) Η αποστολή της πρόσκλησης με όλο το συνοδευτικό 
υλικό στους εκπροσώπους των φοιτητών γίνεται μέσω 
των αντίστοιχων φοιτητικών συλλόγων. Στην περίπτωση 
κατά την οποία δεν υπάρχουνγραφεία φοιτητικών συλλό¬ 
γων, η αποστολή της πρόσκλησης στους εκπροσώπους 
των φοιτητών γίνεται μέσω της Γραμματείας του αντί¬ 
στοιχου Τ μήματος. 

3. α) Γιατην έναρξη της συνεδρίασης ο Πρύτανης υπο- 
χρεούται να ελέγξει την ύπαρξη απαρτίας. Η Σύγκλητος 
βρίσκεται σε απαρτία εφόσον είναι παρόντα τα μισά του¬ 
λάχιστον από τα μέλη της, που έχουν δικαίωμα ψήφου. 

β) Εάν, μετά την πάροδο τριάντα λεπτών από την καθο¬ 
ρισμένη στην πρόσκληση ώρα συνεδρίασης δεν υπάρχει 
απαρτία, ο Πρύτανης υποχρεούται να ματαιώσει τη συνε¬ 
δρίαση. Στην περίπτωση αυτή συντάσσεται πρακτικό. 

γ) Οποιοδήποτε μέλος της Συγκλήτου έχει δικαίωμα να 
υποβάλλει ένσταση απαρτίας σε οποιοδήποτε σημείο της 
συνεδρίασης, οπότε ο Πρύτανης είναι υποχρεωμένος να 
διακόψει αμέσως τη διαδικασία και να ελέγξει την ύπαρξη 
απαρτίας. Σε περίπτωση που διαπιστώνεται έλλειψη 
απαρτίας, ο Πρύτανης υποχρεούται να διακόψει τη συνε¬ 
δρίαση. 

























18230 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) Ένσταση απαρτίας δεν μπορεί να υποβληθεί, εφόσον 
έχει αρχίσει διαδικασία ψηφοφορίας. 

4. α) Η ημερήσια διάταξη των συνεδριάσεων της Συ¬ 
γκλήτου καταρτίζεται από τον Πρύτανη. 

β) Θέματα που προτείνονται από οποιοδήποτε μέλος 
της Συγκλήτου περιλαμβάνονται στην ημερήσια διάταξη, 
μετά από απόφαση του Πρύτανη, εφόσον έχουν κατατε¬ 
θεί εγγράφως στη Γραμματεία της Συγκλήτου 10 ημέρες 
πριν από τη συνεδρίαση και συνοδεύονται από σχετική ει¬ 
σήγηση. Σε περίπτωση που έχει προταθεί από το 1/5 των 
μελών της Συγκλήτου το θέμα περιλαμβάνεται υποχρεω¬ 
τικά στην ημερήσια διάταξη. 

γ) Θέματα επείγοντος ή έκτακτου χαρακτήρα είναι δυ¬ 
νατό να εγγραφούν ως θέματα εκτός ημερήσιας διάταξης 
εφόσον συμφωνεί η απόλυτη πλειοψηφία των παρόντων 
μελών της Συγκλήτου και εφόσον τούτο ζητηθεί προ της 
ημερήσιας διάταξης. 

δ) Η σειρά των θεμάτων της ημερήσιας διάταξης είναι 
δυνατό να αλλάξει, εφόσον συμφωνεί η απόλυτη πλειο¬ 
ψηφία των παρόντων μελών της Συγκλήτου και εφόσον 
τούτο ζητηθεί προ της ημερήσιας διάταξης. 

ε) Προ της ημερήσιας διάταξης είναι δυνατό να γίνουν 
ανακοινώσεις από τον Πρύτανη, τους Αντιπρυτάνεις και 
τα λοιπά μέλη της Συγκλήτου. 

στ) Τα θέματα της ημερήσιας διάταξης τα οποία έχουν 
νομικό περιεχόμενο συνοδεύονται απαραίτητα από γρα¬ 
πτή εισήγηση. 

5. α) Η συζήτηση των θεμάτων της ημερήσιας διάταξης 
και οι σχετικές ψηφοφορίες γίνονται οργανωμένα. Ο Πρύ¬ 
τανης έχει τη ευθύνη της διεύθυνσης των συζητήσεων και 
της τήρησης του καθορισμού και της σχετικής διαδικα¬ 
σίας και του χρονοδιαγράμματος των εργασιών. Διαδικα¬ 
στικές προτάσεις, που γίνονται από τα μέλη της Συγκλή¬ 
του τίθενται υπό έγκριση στη Σύγκλητο. 

β) Στην αρχή της συνεδρίασης καθορίζεται και η ώρα 
λήξης, η οποία μπορεί να παραταθεί με απόφαση της Συ¬ 
γκλήτου. 

γ) Η συζήτηση κάθε θέματος αρχίζει με σχετική εισήγη¬ 
ση, που αναπτύσσεται από τον Πρύτανη ή από τον αρμό¬ 
διο Αντιπρύτανη ή από άλλο μέλος της Συγκλήτου, που 
μπορεί να έχει οριστεί από την ίδια τη Σύγκλητο ή από τον 
Πρύτανη, ή που μπορεί να έχει ζητήσει την εγγραφή του 
συγκεκριμένου θέματος. Ο εισηγητής παρέχει στα μέλη 
της Συγκλήτου όλες τις διευκρινίσεις και τις συμπληρω¬ 
ματικές πληροφορίες, που τυχόν θα του ζητηθούν. 

δ) Στη συνέχεια ανοίγει κατάλογος ομιλητών, στον 
οποίο εγγράφονται όλα τα μέλη της Συγκλήτου, που επι¬ 
θυμούν να αναπτύξουν τις απόψεις τους για το συγκεκρι¬ 
μένο θέμα, είτε υποβάλλοντας συμπληρωματικές προτά¬ 
σεις, αντιπροτάσεις ή τροπολογίες, είτε όχι. Ακολουθεί η 
δευτερολογία του εισηγητή, ο οποίος παράλληλα δηλώ¬ 
νει ποιες συμπληρωματικές προτάσεις, τροπολογίες ή 
ακόμα και αντιπροτάσεις κάνει δεκτές. 

ε) Σε εξαιρετικές και μόνο περιπτώσεις είναι δυνατό με 
απόφαση της Συγκλήτου να υπάρξει και δεύτερος κύκλος 
ομιλιών και δευτερολογίας. 

στ) Μετά την ολοκλήρωση της δευτερολογίας του ειση¬ 
γητή, ο Πρύτανης ταξινομεί με δική του ευθύνη τις προ¬ 
τάσεις (κύριες ή συμπληρωματικές), τις τροπολογίες και 
τις αντιπροτάσεις και τις θέτει σε ψηφοφορία. 

ζ) Όλες οι ψηφοφορίες είναι φανερές και γίνονται με 
ανάταση της χειρός. Ονομαστική ψηφοφορία είναι δυνα¬ 
τό να γίνει, είτε με πρωτοβουλία του Πρύτανη, είτε εάν ζη¬ 


τηθεί τούτο από δύο τουλάχιστον μέλη της Συγκλήτου, 
πριν από την έναρξη της ψηφοφορίας. 

Η ονομαστική ψηφοφορία γίνεται με αλφαβητική σειρά, 
αφού προηγουμένως κληρωθεί το όνομα του μέλους της 
Συγκλήτου, που θα ψηφίσει πρώτο. Ο Πρύτανης ψηφίζει με 
τη σειράτου ονόματόςτου. Μυστική ψηφοφορίαγίνεται μό¬ 
νο στις περιπτώσεις που προβλέπονται από τη νομοθεσία. 

6. α) Οι αποφάσεις της Συγκλήτου λαμβάνονται με από¬ 
λυτη πλειοψηφία των έγκυρων ψήφων των παρόντων με¬ 
λών της, εκτός εάν ρητά προβλέπεται διαφορετικά από τη 
νομοθεσία. 

β) Οι λευκές ψήφοι και οι αποχές δεν λαμβάνονται υπό¬ 
ψη στο αποτέλεσμα της ψηφοφορίας. Όσοι χρησιμοποί¬ 
ησαν λευκή ψήφο ή απείχαν σε μία ψηφοφορία δεν υπο¬ 
λογίζονται στον αριθμό των παρόντων, χωρίς αυτό να έχει 
καμία επίπτωση σε θέματα απαρτίας. 

7. α) Ο Πρύτανης μπορεί να καλεί στη συνεδρίαση της 
Συγκλήτου οποιοδήποτε μέλος του Πανεπιστημίου για 
παροχή διευκρινίσεων πάνω σε συγκεκριμένο θέμα ή θέ¬ 
ματα της ημερήσιας διάταξης. 

β) Στις συνεδριάσεις της Συγκλήτου παρίσταται ο/η 
Γραμματέας της Συγκλήτου ή ο νόμιμος αναπληρωτής 
του. Ο Γ ραμματέας μπορεί να συνεπικουρείται από μέλη 
της Γραμματείας της Συγκλήτου. 

8. Ο Πρύτανης μπορεί να διακόπτει τη συνεδρίαση της 
Συγκλήτου, όχι όμως περισσότερο από μισή ώρα. Με τη 
σύμφωνη γνώμη όμως της Συγκλήτου, είναι δυνατή η δια¬ 
κοπή της συνεδρίασης και για μεγαλύτερο χρονικό διά¬ 
στημα. Στην περίπτωση αυτή ο Πρύτανης υποχρεούται να 
συνεχίσει τη συνεδρίαση την ίδια μέρα, αλλιώς θεωρείται 
ότι η συνεδρίαση έχει διακοπεί οριστικά. 

9. α) Οι συνεδριάσεις της Συγκλήτου μαγνητοφωνού¬ 
νται. Οι μαγνητοταινίες χρησιμοποιούνται από τη Γ ραμ¬ 
ματεία της Συγκλήτου για υποβοήθηση στη σύνταξη των 
πρακτικών. Η μαγνητοφώνηση δεν αποτελεί επίσημη κα¬ 
ταγραφή των συζητήσεωντης Συγκλήτου. 

β) Σε κάθε συνεδρίαση της Συγκλήτου τηρούνται επί¬ 
σημα πρακτικά με ευθύνη του/της Γραμματέα της Συ¬ 
γκλήτου. Στα επίσημα πρακτικά καταχωρούνται οι απο¬ 
φάσεις που έχουν ληφθεί για κάθε θέμα με περίληψη του 
σκεπτικού τους, οι προτάσεις που υποβλήθηκαν, όπως 
επίσης και τα αποτελέσματα των σχετικών ψηφοφοριών. 
Επίσης, στα πρακτικά καταχωρούνται και συγκεκριμένες 
απόψεις ή αιτιολογήσεις ψήφου μελών της Συγκλήτου, 
εφόσον το ζητήσουν τα ίδια και εφόσον παραδώσουν κα¬ 
τά τη διάρκεια της συνεδρίασης στη Γ ραμματεία σχετικό 
σημείωμα, το οποίο θα πρέπει οπωσδήποτε να αναγνω- 
σθεί στη Σύγκλητο. Στα πρακτικά δεν καταχωρούνται εκ¬ 
φράσεις ή χαρακτηρισμοί, που στοιχειοθετούν ποινικά 
αδικήματα, εκτός εάν επιμένει με δική του ευθύνη ο ομι- 
λών, ο θίγόμενος ή άλλο μέλος της Συγκλήτου. 

γ) Η επικύρωση των πρακτικών γίνεται στην επόμενη συ¬ 
νεδρίαση της Συγκλήτου. Όταν για λόγους που αναφέρο- 
νται στη Σύγκλητο δεν καταστεί δυνατή η καθαρογράφη- 
ση των πρακτικών, η επικύρωση γίνεται σε επόμενη συνε¬ 
δρίαση. Τα πρακτικά θεωρούνται επικυρωμένα, εφόσον 
επικυ ρωθούν από τα παρόντα μέλη στη συνεδρίαση, στην 
οποία αναφέρονται. Τα πρακτικά διανέμονται στο σύνολο 
των μελών της Συγκλήτου, ανεξάρτητα από το εάν αυτά 
ήταν παρόντα στη συνεδρίαση, στην οποία αναφέρονται 
τα πρακτικά. 

δ) Οι αποφάσεις της Συγκλήτου υλοποιούνται ακόμα 
και πριν από την επικύρωση των πρακτικών. 

ε) Τα επικυρωμένα πρακτικά υπογράφονται από τον 
Πρύτανη και το Γραμματέα της Συγκλήτου. Αποσπάσμα¬ 
τα πρακτικών εκδίδει η Γραμματεία της Συγκλήτου, τα 
οποία μπορούν να χρησιμοποιούνται για οποιονδήποτε 
λόγο. Η Σύγκλητος μπορεί να αποφασίσει τη χορήγηση 
αποσπασμάτων πρακτικών σε οποιονδήποτε ενδιαφερό¬ 
μενο, ύστερα από αίτησή του και σύμφωνα με τις ισχύου- 
σες διατάξεις. 

Άρθρο 2 

Πρυτανικό Συμβούλιο 

1.0 Πρύτανης συγκαλείτο Πρυτανικό Συμβούλιο σε τα¬ 
κτική συνεδρίαση μία φορά την εβδομάδα, εφόσον υπάρ¬ 
χουν θέματα προς συζήτηση και λήψη αποφάσεων και 
εκτάκτως, όταν τούτο κρίνεται αναγκαίο από τον ίδιο ή 
όταν το ζητήσει εγγράφως το 14 των μελών αυτού. 

2. Η πρόσκληση με τα θέματα της ημερήσιας διάταξης 
διανέμεται στα μέλη του Πρυτανικού Συμβουλίου το αρ¬ 
γότερο κατά την προηγούμενη από τη συνεδρίαση ημέ¬ 
ρα. 

3. Ταπρακτικάτων συνεδριάσεων του Πρυτανικού Συμ¬ 
βουλίου τηρούνται από το Γραμματέα του Πρυτανικού 
Συμβουλίου ή το νόμιμο αναπληρωτή του και διανέμονται 
και σε όλα τα μέλη της Συγκλήτου για την ενημέρωσή 
τους. 

4. Οι αποφάσεις του Πρυτανικού Συμβουλίου λαμβάνο- 
νται με απόλυτη πλειοψηφία των έγκυρων ψήφων των πα¬ 
ρόντων μελών, εκτός εάν ρητά προβλέπεται διαφορετικά 
στην ισχύουσα νομοθεσία. 

5. Κατά τα λοιπά, για τη λειτουργία του Πρυτανικού Συμ¬ 
βουλίου εφαρμόζονται κατ’ αναλογία τα προβλεπόμενα 
στο άρθρο 1 του παρόντος για τη λειτουργία της Συγκλή¬ 
του. 

Άρθρο 3 

Γ ενική Συνέλευση Σχολής 

1. Ο Κοσμήτορας της Σχολής συγκαλεί τη Γ ενική Συνέ¬ 
λευση της Σχολής σε τακτική συνεδρίαση μία φορά το 
χρόνο και εκτάκτως, όταν τούτο κρίνεται αναγκαίο από 
τον κοσμήτορα ή όταν το ζητήσει εγγράφως το 14 των με¬ 
λών αυτής. 

2. Τα πρακτικά της Γ ενικής Συνέλευσης τηρεί ο Γ ραμ- 
ματέας της Σχολής ή ο νόμιμος αναπληρωτής του. 

3. Κατά τα λοιπά, για τη λειτουργία της Γενικής Συνέ¬ 
λευσης της Σχολής εφαρμόζονται κατ’ αναλογία τα προ¬ 
βλεπόμενα στο άρθρο 1 του παρόντος για τη λειτουργία 
της Συγκλήτου. 

Άρθρο 4 

Κοσμητεία Σχολής 

1. Ο Κοσμήτορας της Σχολής συγκαλεί την Κοσμητεία 
της Σχολής σε τακτική συνεδρίαση μία φορά σε κάθε εξά¬ 
μηνο και εκτάκτως, όταν τούτο κρίνεται αναγκαίο. 

2. Η πρόσκληση με τα θέματα της ημερήσιας διάταξης 
διανέμεται στα μέλη της Κοσμητείας της Σχολής το αρ¬ 
γότερο δύο ημέρες πριν από τη συνεδρίαση. 

3. Τα πρακτικά των συνεδριάσεων της Κοσμητείας της 
Σχολής τηρούνται από τον Γ ραμματέα της Σχολής ή το 
νόμιμο αναπληρωτή του και διανέμονται και σε άλατα μέ¬ 
λη της Γ ενικής Συνέλευσηςτης Σχολής, εφόσον ζητηθούν 
για την ενημέρωσή τους. 

4. Κατά τα λοιπά, για τη λειτουργία της Κοσμητείας της 


Σχολής εφαρμόζονται κατ’ αναλογία τα προβλεπόμενα 
στο άρθρο 1 του παρόντος για τη λειτουργία της Συγκλή¬ 
του. 

Άρθρο 5 

Γ ενική Συνέλευση Τ μήματος 

Ο Πρόεδρος του Τμήματος συγκαλεί τη Γενική Συνέ¬ 
λευση του Τ μήματος σε τακτική συνεδρίαση τέσσερις φο¬ 
ρές το χρόνο και εκτάκτως, όταντούτο κρίνεται αναγκαίο 
από τον ίδιο ή το ζητήσει εγγράφως το 1/3 του συνόλου 
των μελών αυτής. 

Τα πρακτικά της Γενικής Συνέλευσης τηρεί ο/η Γραμ¬ 
ματέας του Τμήματος ή ο νόμιμος αναπληρωτής του. 

Κατά τα λοιπά, για τη λειτουργία της Γ ενικής Συνέλευ¬ 
σης του Τμήματος εφαρμόζονται κατ’ αναλογία τα προ¬ 
βλεπόμενα στο άρθρο 1 του παρόντος για τη λειτουργία 
της Συγκλήτου. 

Άρθρο 6 

Διοικητικό Συμβούλιο Τμήματος 

1. Ο Πρόεδρος του Τμήματος συγκαλεί το Διοικητικό 
Συμβούλιο του Τμήματος σε τακτική συνεδρίαση μία φο¬ 
ρά το μήνα και εκτάκτως, όταν τούτο κρίνεται αναγκαίο 
από τον ίδιο ή το ζητήσει εγγράφως το 14 των μελών αυ¬ 
τού. 

2. Η πρόσκληση με τα θέματα της ημερήσιας διάταξης 
διανέμεται στα μέλη του Διοικητικού Συμβουλίου του Τμή¬ 
ματος το αργότερο κατά την προηγούμενη από τη συνε¬ 
δρίαση ημέρα. Επίσης, η πρόσκληση κοινοποιείται σε όλα 
τα μέλη της Γ ενικής Συνέλευσης για ενημέρωσή τους. 

3. Ταπρακτικάτων συνεδριάσεων του Διοικητικού Συμ¬ 
βουλίου του Τμήματος τηρούνται από το Γ ραμματέα του 
Τμήματος ή το νόμιμο αναπληρωτή του και κοινοποιού¬ 
νται σε όλους τους τομείς. Τα πρακτικά ευρίσκονται στη 
Γραμματείατου Τομέα και είναι στη διάθεση όλων των με¬ 
λών του Τομέα. 

4. Κατά τα λοιπά, για τη λειτουργία του Διοικητικού Συμ¬ 
βουλίου του Τμήματος, εφαρμόζονται κατ’ αναλογία τα 
προβλεπόμενα στο άρθρο 1 του παρόντος για τη λει¬ 
τουργία της Συγκλήτου. 

Άρθρο 7 

Γ ενική Συνέλευση Τομέα 

1. Ο Διευθυντής του Τομέα συγκαλεί τη Γενική Συνέ¬ 
λευση του Τομέα σε τακτική συνεδρίαση μία φορά το μή¬ 
να και εκτάκτως, όταντούτο κρίνεται αναγκαίο ή το ζητή¬ 
σει εγγράφως το 14 των μελών αυτής. 

2. Η πρόσκληση με τα θέματα της ημερήσιας διάταξης 
διανέμεται στα μέλη της Γενικής Συνέλευσης του Τομέα 
το αργότερο κατά την προηγούμενη από τη συνεδρίαση 
ημέρα. 

3. Ταπρακτικάτων συνεδριάσεων της Γ ενικής Συνέλευ¬ 
σης του Τομέα τηρούνται από μέλος Ε.Τ.Ε.Π., που υπο¬ 
δεικνύεται από τα μέλη Ε.Τ.Ε.Π. που υπηρετούν στον Το¬ 
μέα. Εάν δεν υπηρετεί μέλος Ε.Τ.Ε.Π. στονΤομέα,ταπρα- 
κτικά τηρούνται από μέλος Δ.Ε.Π. του Τομέα, που 
ορίζεται από τη Γενική Συνέλευση. Τα πρακτικά του Το¬ 
μέα υπογράφονται από το Διευθυντή του Τομέα και από 
το μέλος στο οποίο έχει ανατεθεί η τήρησή τους. 

4. Κατά τα λοιπά, για τη λειτουργία της Γενικής Συνέ¬ 
λευσης του Τομέα, εφαρμόζονται κατ’ αναλογία τα προ¬ 
βλεπόμενα στο άρθρο 1 του παρόντος για τη λειτουργία 
της Συγκλήτου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 8 

Σχέσεις μεταξύ Πανεπιστημιακών Οργάνων 

1 .α) Η Σύγκλητος έχει την ευθύνη του ελέγχου των απο¬ 
φάσεων και των ενεργειών όλων των πανεπιστημιακών 
οργάνων (τόσο των συλλογικών οργάνων λήψης αποφά¬ 
σεων όσο και των οργάνων διοίκησης), τόσο σε ότι αφο¬ 
ρά στην τήρηση των νόμων και του εσωτερικού κανονι¬ 
σμού, όσο και σε ότι αφορά στην εναρμόνισή τους με τη 
γενική εκπαιδευτική και ερευνητική πολιτική του Ιδρύμα¬ 
τος, αλλά και με τη στρατηγική πορείας και ανάπτυξής 
του. 

β) Με βάση τα παραπάνω, η Σύγκλητος ενημερώνεται 
σε μόνιμη βάση για τις αποφάσεις του Πρυτανικού Συμ¬ 
βουλίου, του οποίου τα πρακτικά κοινοποιούνται σε όλα 
τα μέλη της Συγκλήτου. Επίσης, ο Πρύτανης και οι Αντι- 
πρυτάνεις οφείλουν να ενημερώνουν τη Σύγκλητο για κά¬ 
θε απόφαση ή ενέργειάτους, που άπτεται θεμάτων γενι¬ 
κότερης πολιτικής ή στρατηγικής του Ιδρύματος. Τούτο 
ισχύει και γιατις αποφάσεις επιτροπών, συμβουλίων ή ορ¬ 
γάνων που δρουν στο επίπεδο του Ιδρύματος με αποφα¬ 
σιστικές αρμοδιότητες, όπως είναι η Επιτροπή Ερευνών 
και τα όργανα της Εταιρείας Αξιοποίησης και Διαχείρισης 
της Περιουσίας του Π.Α. 

γ) Σε όλες τις αναφερόμενες στο προηγούμενο εδάφιο 
β’ περιπτώσεις η Σύγκλητος μπορεί να ζητά, εφόσον το 
κρίνει αναγκαίο και αναλυτική τεκμηρίωση και αιτιολόγη¬ 
ση των σχετικών αποφάσεων και ενεργειών. Ανάλογη τεκ¬ 
μηρίωση και αιτιολόγηση μπορεί να ζητά η Σύγκλητος και 
για τις αποφάσεις επιτροπών, συμβουλίων ή οργάνων, 
που λειτουργούν σε επίπεδο Ιδρύματος με εισηγητικό χα¬ 
ρακτήρα προς το Πρυτανικό Συμβούλιο, όπως είναι το 
Τεχνικό Συμβούλιο και το Υπηρεσιακό Συμβούλιο, εφό¬ 
σον η αναγκαία αιτιολόγηση και τεκμηρίωση δεν περιέχο- 
νται στις σχετικές αποφάσεις του Πρυτανικού Συμβουλί¬ 
ου. 

2. Τα αναφερόμενα στην προηγούμενη παράγραφο 1 
του παρόντος άρθρου εφαρμόζονται κατ’ αναλογία στο 
επίπεδο του Τ μήματος και στις σχέσεις της Γ ενικής Συνέ¬ 
λευσης με το Διοικητικό Συμβούλιο και τον Πρόεδρο, 
όπως επίσης και με τα συμβούλια, τις επιτροπές και τα τυ¬ 
χόν άλλα όργανα, που λειτουργούν στο επίπεδο του Τμή¬ 
ματος. 

ΚΕΦΑΛΑΙΟ ΔΕΥΤΕΡΟ 

ΣΥΜΠΛΗΡΩΜΑΤΙΚΕΣ ΡΥΘΜΙΣΕΙΣ ΓΙΑ ΤΗ ΣΥΓΚΡΟΤΗΣΗ 
ΤΩΝ ΣΥΛΛΟΓΙΚΩΝ ΟΡΓΑΝΩΝ ΔΙΟΙΚΗΣΗΣ 

Άρθρο 9 

Γ ενικές Διατάξεις 

1. Προκειμένου να διασφαλιστεί η τήρηση της απαίτη¬ 
σης του άρθρου 79 παρ. 1 εδ. α'του Ν. 1566/85, σύμφω¬ 
να με την οποία ο καθορισμός των εκπροσώπων των φοι¬ 
τητών σε όλα τα πανεπιστημιακά όργανα γίνεται με το σύ¬ 
στημα της απλής αναλογικής, τα Διοικητικά Συμβούλια 
των φοιτητικών συλλόγων οφείλουν να λαμβάνουν υπόψη 
κατά τη σύνταξη των νομιμοποιητικών τους εγγράφων, με 
τα οποία υποδεικνύουντους εκπροσώπους τους, αφενός 
μεν τη φοιτητική παράταξη στην οποία ανήκει ο κάθε εκ¬ 
πρόσωπος, αφετέρου δε τα αποτελέσματα των πλέον 
πρόσφατων φοιτητικών εκλογών. 

2. Η υπόδειξη κάθε κατηγορίας εκπροσώπων σε κάποιο 
συλλογικό όργανο όπου προβλέπεται από τις οικείες δια¬ 
τάξεις και εφόσον δεν ορίζεται διαφορετικά από αυτές γί¬ 


νεται με ευθύνη του συνδικαλιστικού φορέα, που καλύ¬ 
πτει τα μέλη της κατηγορίας αυτής, έστω και αν η εμβέ¬ 
λεια του φορέα είναι μεγαλύτερη από την ακαδημαϊκή μο¬ 
νάδα, την οποία αφορά η εκπροσώπηση. Πάντως, ανή¬ 
κουν οπωσδήποτε στην αντίστοιχη ακαδημαϊκή μονάδα. 

3. Στην περίπτωση κατά την οποία μία από τις εκπρο¬ 
σωπούμενες κατηγορίες προσωπικού σε κάποιο συλλογι¬ 
κό όργανο δεν καλύπτεται από συνδικαλιστικό φορέα ή 
δεν έχει γίνει η εκλογή μελών του οικείου Δ.Σ. ή αυτό πα- 
ραλήψει να ορίσει τους εκπροσώπους του, η υπόδειξη ή 
η εκλογή των εκπροσώπων της γίνεται από την ολομέλεια 
των μελών της, η οποία συγκαλείται από τον Πρύτανη ή 
τον Κοσμήτορα της Σχολής ή τον Π ρόεδρο του Τ μήματος 
ή τον Διευθυντή του Τομέα κατά περίπτωση, ή από εξου¬ 
σιοδοτημένο εκπρόσωπο των ανωτέρω. Ο συγκαλών την 
ολομέλεια των μελώντης εκπροσωπούμενης κατηγορίας 
προσωπικού συγκροτεί με απόφαση της οικείας ολομέ- 
λειεας, εφορευτική επιτροπή η οποία έχει την ευθύνη τό¬ 
σο της διαδικασίας εκλογής ή υπόδειξη εκπροσώπων όσο 
και της κοινοποίησης του αποτελέσματος αυτής στον συ- 
γκαλέσαντα την οικεία ολομέλεια ο οποίος και υπογράφει 
το σχετικό νομοποιητικό έγγραφο για την εκπροσώπηση. 

Σε περίπτωση μεγάλου αριθμού μελώντης κατηγορίας 
αυτής η εκλογή γίνεται με ταυτόχρονη ψηφοφορία σε πε¬ 
ρισσότερα από ένα εκλογικά κέντρα και ορισμό ισάριθ¬ 
μων εφορευτικών επιτροπών με κεντρική επιτροπή εκείνη 
της πανεπιστημιακής μονάδας Μυτιλήνης-έδρας του 
Ιδρύματος. 

Άρθρο 10 
Επιτροπή Ασύλου 

Η Επιτροπή Ασύλου του Π.Α. έχει θητεία ενός έτους και 
συγκροτείται κατά την πρώτη συνεδρίαση της Συγκλήτου 
κάθε ακαδημαϊκού έτους. Μέχρι να συγκροτηθεί η νέα 
Επιτροπή Ασύλου, ασκεί κανονικά τα καθήκοντάτης η πα¬ 
λαιό. 

Άρθρο 11 

Εκπροσώπηση στη Σύγκλητο 

1. Ο καθορισμός των εκπροσώπων των φοιτητών στη 
Σύγκλητο γίνεται κατά τρόπο τέτοιο, ώστε να τηρείται η 
κατά τα ανωτέρω απαίτηση του άρθρου 79 παρ. 1 εδ. α' 
του Ν. 1566/85, περί εκπροσώπησης όλωντων φοιτητικών 
παρατάξεων βάσει της αρχής της απλής αναλογικής. 

2. α) Η εκπροσώπηση των Αναπληρωτών Καθηγητών, 
των Επίκουρων Καθηγητών και των Λεκτόρων στη Σύ¬ 
γκλητο γίνεται εκ περιτροπής κατ’ έτος και βάσει σειράς 
την οποία καθορίζει ο Πρύτανης ανά Τμήμα και βαθμίδα. 

β) Η ένταξη νεοϊδρυόμενου Τ μήματος στη σειρά εκπρο¬ 
σώπησης των ανωτέρω βαθμιδών είναι δυνατή μόνο εφό¬ 
σον στο εν λόγω Τμήμα υπηρετούν τρία τουλάχιστον μέ¬ 
λη Δ.Ε.Π. Στην περίπτωση αυτή το νέο Τμήμα κατατάσσε¬ 
ται στο τέλος της σειράς. Κριτήριο για τη σειρά 
κατάταξης ενός νεοϊδρυόμενου Τμήματος, είναι η ημερο¬ 
μηνία ανάληψης καθηκόντων του τρίτου μέλους Δ.Ε.Π. 

γ) Στην περίπτωση ένταξης νεοϊδρυόμενου Τμήματος 
στην ανωτέρω σειρά είναι δυνατή η αναμόρφωση της σει¬ 
ράς εκπροσώπησης των βαθμιδών ανά Τμήμα. 

δ) Ο Πρόεδρος και οι εκπρόσωποι των φοιτητών των μη 
αυτοδύναμων Τμημάτων συμμετέχουν στη Σύγκλητο, 
σύμφωνα με τις ισχύουσες διατάξεις. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΚΕΦΑΛΑΙΟ ΤΡΙΤΟ 

ΛΕΙΤΟΥΡΓΙΑ ΛΟΙΠΩΝ ΟΡΓΑΝΩΝ ΔΙΟΙΚΗΣΗΣ 

Άρθρο 12 

Αναπλήρωση Οργάνων Διοίκησης 

1. Ο Πρύτανης αναπληρώνεται σύμφωνα με τη διαδικα¬ 
σία του άρθρου 2 εδ. β'περ. XIV Ν. 2083/92. 

2. Ο Κοσμήτορας αναπληρώνεται σύμφωνα με τις δια¬ 
τάξεις της παρ. 4γαρθρ. 79 Ν. 1566/85. 

3. Ο Πρόεδρος Τμήματος αναπληρώνεται από τον ανα¬ 
πληρωτή του. 

4. Ο Διευθυντής Τομέα αναπληρώνεται από μέλος 
Δ.Ε.Π. του Τομέα, στο οποίο η Γενική Συνέλευση του Το¬ 
μέα αναθέτει καθήκοντα αναπληρωτή του Διευθυντή. Ο 
αναπληρωτής του Διευθυντή πρέπει να πληροί τις προϋ¬ 
ποθέσεις εκείνες που θα του επέτρεπαν να εκλεγεί σε θέ¬ 
ση Διευθυντή Τομέα. Στην περίπτωση που στο συγκεκρι¬ 
μένο Τομέα δεν υπηρετεί μέλος ΔΕΠ της βαθμίδας του 
Καθηγητή ή του Αναπληρωτή Καθηγητή, ο Διευθυντής ή 
ο Αναπληρωτής Διευθυντής του Τομέα εκλέγεται από τη 
Γενική Συνέλευση του Τμήματος, ανάμεσα στα μέλη ΔΕΠ 
των παραπάνω δύο βαθμιδών, τα οποία θεραπεύουν συγ¬ 
γενές γνωστικό αντικείμενο. 

Όλα τα ανωτέρω ισχύουν με την επιφύλαξη των διατά- 
ξεωντηςπαρ. 4του άρθρου 9του Ν.1268/82. 

5. Ο Προϊστάμενος Γραμματείας αναπληρώνεται από 
έναν από τους Προϊσταμένους των Γ ενικών Διευθύνσεων 
της Κεντρικής Υπηρεσίας του Πανεπιστημίου, στον οποίο 
αναθέτει καθήκοντα αναπληρωτή του Προϊσταμένου 
Γραμματείας η Σύγκλητος. Σε περίπτωση που δεν υπάρ¬ 
χουν Γ ενικές Διευθύνσεις ή δεν έχουν πληρωθεί οι θέσεις 
των προϊσταμένων τους, η Σύγκλητος αναθέτει καθήκο¬ 
ντα αναπληρωτή του Προϊσταμένου Γ ραμματείας σε ένα 
από τους Προϊσταμένους των Διευθύνσεων της Κεντρι¬ 
κής Υπηρεσίας. Τα προαναφερόμενα ισχύουν με την επι¬ 
φύλαξη περιπτώσεων που, εν ισχύει διατάξεις, προβλέ¬ 
πουν διαφορετικό τρόπο αναπλήρωσης αυτού. 

Άρθρο 13 

Αρμοδιότητες Αντιπρυτάνεων 

1. Οι δύο Αντιπρυτάνεις, ο Αντιπρύτανης Οικονομικού 
Προγραμματισμού και Ανάπτυξης και ο Αντιπρύτανης 
Ακαδημαϊκών Υποθέσεων και Προσωπικού έχουν όσες 
αρμοδιότητες τους αναθέτουν οι κείμενες διατάξεις και 
όσες κατανέμονται σ’ αυτούς με σχετική απόφαση του 
Πρυτανικού Συμβουλίου που δημοσιεύεται στην Εφημε¬ 
ρίδα της Κυβερνήσεως και λαμβάνεται κατά την πρώτη 
συνεδρίασή του μετά την εγκατάσταση των νέων Πρυτα- 
νικών Αρχών, ύστερα από εισήγηση του Πρύτανη και σύμ¬ 
φωνα με τις κείμενες διατάξεις. 

2. Μέχρι την έκδοση της ανωτέρω απόφασης, εξακο¬ 
λουθεί να ισχύει η προηγούμενη απόφαση κατανομής αρ¬ 
μοδιοτήτων. 

ΚΕΦΑΛΑΙΟ ΤΕΤΑΡΤΟ 
ΕΚΛΕΚΤΟΡΙΚΑ ΣΩΜΑΤΑ ΓΙΑ ΤΗΝ 
ΕΚΛΟΓΗ ΟΡΓΑΝΩΝ ΔΙΟΙΚΗΣΗΣ 

Άρθρο 14 
Γ ενικές Διατάξεις 

1. Για την υπόδειξη των εκπροσώπων των διαφόρων εκ¬ 
προσωπουμένων κατηγοριών στα εκλεκτορικά σώματα 
εφαρμόζονται κατ’ αναλογία τα αναφερόμενα στις παρα¬ 


γράφους 2 και 3 του άρθρου 9 του παρόντος για τα συλ¬ 
λογικά όργανα λήψης αποφάσεων. 

2. Οι προσκλήσεις για τη σύγκληση ενός εκλεκτορικού 
σώματος είναι ατομικές. Η αποστολή των προσκλήσεων 
στους εκπροσώπους των φοιτητών γίνεται μέσω των φοι¬ 
τητών συλλόγων ή των Γραμματειών των Τμημάτων. Γενι- 
κώς, η αποστολή των προσκλήσεων γίνεται κατά τα ορι¬ 
ζόμενα στην παράγραφο 2 του άρθρου 1 του παρόντος. 

3. Με ευθύνη των κατά περίπτωση Εφορευτικών Επι¬ 
τροπών καθορίζονται οι διαδικασίες παρουσίασης των 
προγραμμάτων των υποψηφίων για εκλογή σε όργανα δι¬ 
οίκησης σε όλα τα επίπεδα. Τα απερχόμενα όργανα διοί¬ 
κησης σε όλα τα επίπεδα υποχρεούνται να παρουσιάσουν 
τον απολογισμό και την έκθεση πεπραγμένωντης θητείας 
τους εντόςτου Μάίου του τελευταίου ακαδημαϊκού έτους 
της θητείας τους και πάντως πριν την προκήρυξη των 
εκλογών. 

Άρθρο 15 

Εκλογή Πρυτανικών Αρχών 

1. α) Το εκλεκτορικά σώμα για την εκλογή Πρυτανικών 
Αρχών συγκροτείται από τους εξής: 
ί) Το σύνολο των μελών ΔΕΠ του Ιδρύματος, 
ϋ) Εκπροσώπους των φοιτητών ίσους προς το 80% των 
μελών ΔΕΠ του Ιδρύματος. 

Νί) Εκπροσώπους των Ε.Μ.Υ. και μεταπτυχιακών φοιτη¬ 
τών ίσους προς το 5% των μελών ΔΕΠ του Ιδρύματος. 

ίν) Εκπροσώπους των Βοηθών, Επιστημονικών Συνερ¬ 
γατών και Επιμελητών, του Ειδικού και Εργαστηριακού 
Διδακτικού Προσωπικού, του Ειδικού Τεχνικού Εργαστη¬ 
ριακού Προσωπικού και του Διοικητικού Προσωπικού, ως 
ενιαίας ομάδας Προσωπικού, ίσους προς το 20% των με¬ 
λών ΔΕ Π. 

Οι εκπρόσωποι των ανωτέρω τεσσάρων κατηγοριών 
προσωπικού υποδεικνύονται από κοινού από τα αντίστοι¬ 
χα συνδικαλιστικά όργανα ή από αντίστοιχες γενικές συ¬ 
νελεύσεις, έτσι ώστε να συμμετέχουν ισάριθμοι εκλέκτο¬ 
ρες στο εκλεκτορικά σώμα από κάθε κατηγορία. 

βί) Οι εκπρόσωποι των φοιτητών και οι εκπρόσωποι των 
Ε.Μ.Υ. και μεταπτυχιακών φοιτητών, σύμφωνα μετά υπε- 
δάφια ϋ και ίϋ του προηγουμένου εδαφίου α αντίστοιχα, 
ορίζονται κατά Τμήμα και σε ποσοστό ανάλογο του αριθ¬ 
μού των μελών ΔΕΠ κάθε τμήματος. 

Προς τούτο, αφού προσδιοριστεί ο συνολικός αριθμός 
εκπροσώπων που αντιστοιχεί στα ποσοστά 80% και 5% 
αντίστοιχα επί των μελών ΔΕΠ του Ιδρύματος και στην 
προκειμένη περίπτωση εφόσον υπάρξει υπόλοιπο κλά¬ 
σματος στρογγυλοποιείται προς την πλησιέστερη μονά¬ 
δα, ενώ το 0,5 γίνεται μονάδα, στη συνέχεια ο συνολικός 
αυτός αριθμός κατανέμεται κατά περίπτωση, αναλογικά 
κατά τμήμα με βάση τον αριθμό των μελών ΔΕ Π κάθε τμή¬ 
ματος χωρίς στην περίπτωση αυτή να λαμβάνονται υπό¬ 
ψη τα υπόλοιπα κλάσματος. Μετά την κατανομή αυτή, 
εφόσον υπάρξει αδιάθετος αριθμός εκπροσώπων που εί¬ 
ναι μικρότερος του αριθμού των τμημάτων, τότε ο αδιά¬ 
θετος αυτός αριθμός εκπροσώπων κατανέμεται, κατά 
σειρά και ανά μία μονάδα, στα τμήματα με τον πολυπλη¬ 
θέστερο αριθμό μελών ΔΕΠ ή στα τμήματα με τον μεγα¬ 
λύτερο κλασματικό υπόλοιπο. 

ϋ) Οι εκπρόσωποι των Ε.Μ.Υ. και μεταπτυχιακών φοιτη¬ 
τών θεωρείται ενιαία κατηγορία εκπροσωπουμένων. 

γί) Για τον προσδιορισμό του αριθμού των εκπροσώπων 
κάθε μιάς έκτων τεσσάρων κατηγοριών προσωπικού του 

υπεδ. ίν του εδαφ. α της παρούσας παραγρ. 1, αφού 
προσδιοριστεί ο αριθμός που αντιστοιχεί στο ποσοστό 
20% των μελών ΔΕΠ του Ιδρύματος, και στην προκειμένη 
περίπτωση εφόσον υπάρξει υπόλοιπο κλάσματος αυτό 
στρογγυλεύεται προς στην πλησιέστερη μονάδα, ενώ το 
0,5 γίνεται μονάδα, στη συνέχεια ο συνολικός αυτός αριθ¬ 
μός κατανέμεται ισομερώς στις ανωτέρω τέσσερις κατη¬ 
γορίες εκπροσωπουμένων. Μετά την κατανομή αυτή, 
εφόσον υπάρξει αδιάθετος αριθμός εκπροσώπων που εί¬ 
ναι μικρότερος του τέσσερα (4), τότε ο αδιάθετος αυτός 
αριθμός εκπροσώπων κατανέμεται, κατά σειρά και ανά 
μία μονάδα, στις κατηγορίες με τον πολυπληθέστερο 
αριθμό μελών. 

ϋ) Στην κατηγορία του Διοικητικού Προσωπικού υπάγο¬ 
νται οι μόνιμοι και οι επι συμβάσει ιδιωτικού δικαίου αορί¬ 
στου χρόνου υπηρετούντες στο Ίδρυμα υπάλληλοι. 

ίϋ) Η υπόδειξη των εκπροσώπων του υπεδ. ίντου εδαφί¬ 
ου α της παραγρ. αυτής σε περίπτωση που, για ουσιαστι¬ 
κούς λόγους, δεν είναι δυνατή σύμφωνα μετά οριζόμενα 
στο υπεδ. αυτό, τότε η υπόδειξη αυτών γίνεται σύμφωνα 
μετά οριζόμενα στις παραγρ. 2 και 3του άρθρου 9του πα¬ 
ρόντος κανονισμού. 

ίν) Τυχόν προβλήματα που προκύπτουν κατά την εκ¬ 
προσώπηση του προσωπικού του παρόντος γ' εδαφίου 
ρυθμίζονται με απόφαση της Συγκλήτου του Ιδρύματος. 

2. α) Οι εκλογές για την ανάδειξη Πρυτανικών Αρχών 
προκηρύσσονται από το Πρυτανικό Συμβούλιο δύο του¬ 
λάχιστον μήνες πριν από τη λήξη της θητείας των απερ¬ 
χόμενων Πρυτανικών Αρχών, στους οποίους δεν περι¬ 
λαμβάνονται οι μήνες των θερινών διακοπών, ή το αργό¬ 
τερο μέσα σε 15 ημέρες από την με οποιοδήποτε τρόπο 
κένωση της θέσης Πρύτανη ή Αντιπρύτανη μέσα στην 
πρώτη διετία της θητείας τους. 

β) Η προκήρυξη των εκλογών κοινοποιείται σε όλα τα 
μέλη Δ.Ε.Π. του Ιδρύματος, όπως επίσης και σε όλους 
τους πανεπιστημιακούς φορείς, οι οποίοι ενημερώνονται 
για τον αριθμό των εκπροσώπων τους στο εκλεκτορικό 
σώμα. Στην προκήρυξη αναφέρεται η ημερομηνία διεξα¬ 
γωγής των εκλογών, ο χώρος στον οποίο θα διεξαχθούν 
αυτές, όπως επίσης και η προθεσμία μέσα στην οποία 
πρέπει να υποδειχθούν οι εκπρόσωποι των πανεπιστημια¬ 
κών φορέων μαζί με τους αναπληρωματικούς τους. 

3. α) Το Πρυτανικό Συμβούλιο ορίζει μία τουλάχιστον 
εβδομάδα πριν από την ημερομηνία των εκλογών Εφο¬ 
ρευτική Επιτροπή, στην οποία και ανατίθεται η ευθύνη για 
τη διεξαγωγή της ψηφοφορίας. 

β) Η Εφορευτική Επιτροπή αποτελείται από 5 μέλη ΔΕΠ, 
ένα από τα οποία ορίζεται ως Πρόεδρός της και ένα ως 
Αντιπρόεδρος. Ο Πρόεδρος και ο Αντιπρόεδρος της εφο¬ 
ρευτικής επιτροπής πρέπει να ανήκουν στη βαθμίδα του 
Καθηγητή ήτου Αναπληρωτή Καθηγητή. Ο Αντιπρόεδρος 
και τα υπόλοιπα 3 μέλη της εφορευτικής επιτροπής προ¬ 
έρχονται ανά ένα από πανεπιστημιακές μονάδες που 
εδρεύουν σε διαφορετικές περιοχές, εφόσον αυτό είναι 
δυνατόν. Για κάθε μέλος της εφορευτικής επιτροπής ορί¬ 
ζεται και ένα αναπληρωματικό μέλος, το οποίο πρέπει να 
έχει τις ίδιες ιδιότητες με το αντίστοιχο τακτικό μέλος. 

4. α) Τα νομιμοποιητικά έγγραφα για την εκπροσώπηση 
των φορέων συγκεντρώνονται από τις Γραμματείες των 
Τμημάτων και διαβιβάζονται στη Γραμματεία του Πρυτα- 
νικού Συμβουλίου, όπου επίσης συγκεντρώνονται και τα 
νομιμοποιητικά έγγραφα για τις εκπροσωπήσεις των φο¬ 
ρέων, που γίνονται ενιαία για ολόκληρο το Πανεπιστήμιο. 


β) Η Γραμματεία του Πρυτανικού Συμβουλίου ελέγχει 
τα νομιμοποιητικά έγγραφα ως προς την πλήρωση των 
προϋποθέσεων των εδαφίων β', γ' της παραγράφου 1 του 
παρόντος άρθρου και ενημερώνει τους ενδιαφερομέ¬ 
νους φορείς για ενδεχόμενη ανάγκη συμπληρωματικής 
υπόδειξης εκπροσώπων ενιαία για ολόκληρο το Πανεπι¬ 
στήμιο. 

γ) Μετά την ολοκλήρωση της διαδικασίας υπόδειξης εκ¬ 
προσώπων, η Γραμματεία του Πρυτανικού Συμβουλίου 
καταρτίζει τον κατάλογο των εκλεκτόρων, ο οποίος επι¬ 
κυρώνεται από τον Πρύτανη πέντε τουλάχιστον ημέρες 
πριν από την ημέρα διεξαγωγής της ψηφοφορίας. Αντί¬ 
γραφα του καταλόγου των εκλεκτόρων, όπως επίσης και 
όλο το απαραίτητο εκλογικό υλικό, παραδίδονται στον 
Πρόεδρο της Εφορευτικής Επιτροπής. Ο κατάλογος με¬ 
τά την επικύρωσή του αποστέλλεται στα Τμήματα και 
αναρτάται στην Πρυτανεία. Δεν επιτρέπεται καμία αλλα¬ 
γή στον κατάλογο των εκλεκτόρων μετά την επικύρωσή 
του από τον Πρύτανη. 

δ) Τα νομιμοποιητικά έγγραφα για την εκπροσώπηση 
των επιμέρους φορέων πρέπει να φέρουν τις νόμιμες υπο¬ 
γραφές και σφραγίδες. Ο ορισμός αναπληρωματικών εκ¬ 
προσώπων έχει προσωπικό χαρακτήρα. Γ ια κάθε τακτικό 
εκπρόσωπο - εκλέκτορα ορίζεται και ο αναπληρωματικός 
του, ο οποίος και μόνο μπορεί να αναπληρώσει τον τακτι¬ 
κό, εφόσον αυτός αδυνατεί να συμμετάσχει στην ψηφο¬ 
φορία. Το κώλυμα του τακτικού εκπροσώπου αποδεικνύε- 
ται με ενυπόγραφη δήλωσή του, την οποία και υποχρεού- 
ται να καταθέσει στα μέλη της Εφορευτικής Επιτροπής ο 
αναπληρωματικός του για νατού επιτραπεί να ψηφίσει. 

5. α) Το εκλεκτορικό σώμα για την εκλογή Πρυτανικών 
Αρχών συγκαλείται από τον απερχόμενο Πρύτανη με ατο¬ 
μικές προσκλήσεις, που αποστέλλονται σε όλους τους 
εκλέκτορες. Στην πρόσκληση αναφέρονται ο χώρος, 
στον οποίο θα διεξαχθεί η ψηφοφορία όπως επίσης και οι 
ώρες έναρξης και λήξης της ψηφοφορίας. Γ ια την πιστο¬ 
ποίηση της παραλαβής των προσκλήσεων ισχύουν κατ’ 
αναλογία τα προβλεπόμενα στο άρθρο 1 του παρόντος. 

β) Το εκλεκτορικό σώμα δεν συγκαλείται σε συνέλευση 
και κατά συνέπεια, δεν τίθεται θέμα απαρτίας για την 
έναρξη της ψηφοφορίας. 

6. α) Οι υποψηφιότητες υποβάλλονται στο Πρυτανικό 
Συμβούλιο με αίτηση, που κατατίθεται στο Πρωτόκολλο 
του Πανεπιστημίου πέντε ημέρες πριν την ψηφοφορία. 
Στην αίτηση αναγράφονται τα ονόματα των τριών υποψη¬ 
φίων για τις θέσεις του Πρύτανη και των δύο Αντιπρυτά- 
νεων με σαφή αναφορά της σειράς αναπλήρωσης του 
Πρύτανη από τους δύο Αντιπρυτάνεις. 

β) Η αίτηση πρέπει να υπογράφεται είτε από όλα τα μέ¬ 
λη του συνδυασμού, είτε από το 1/10 των μελών του εκλε- 
κτορικού σώματος. Στη δεύτερη περίπτωση, ο Πρόεδρος 
της Εφορευτικής Επιτροπής ενημερώνει αμέσως όλους 
τους προτεινόμενους υποψηφίους και τους καλεί να δη¬ 
λώσουν εγγράφως εάν αποδέχονται την υποψηφιότητα 
των συνδυασμών τους. 

γ) Η Εφορευτική Επιτροπή ανακηρύσσειτους υποψήφι¬ 
ους συνδυασμούς, αποκλείοντας όσους έχουντυπικό κώ¬ 
λυμα, όπως επίσης και τους συνδυασμούς από τους οποί¬ 
ους έστω και ένας υποψήφιος δεν αποδέχθηκε την κατά 
τα ανωτέρω πρόταση υποψηφιότητας. Οι υποψηφιότητες 
ανακοινώνονται σε εμφανή σημεία στους χώρους ψηφο¬ 
φορίας και στους χώρους των Τμημάτων και των Υπηρε¬ 
σιών του Ιδρύματος. 

7. α) Η Εφορευτική Επιτροπή μεριμνά για την ύπαρξη 
στο χώρο διεξαγωγής της ψηφοφορίας του αναγκαίου 
εκλογικού υλικού, και συγκεκριμένα: 

ί) Επαρκούς αριθμού ψηφοδελτίων με τα ονόματα των 
υποψηφίων, όπως επίσης και επαρκούς αριθμού λευκών 
ψηφοδελτίων. Επαρκούς αριθμού φακέλων σφραγισμέ¬ 
νων με τη σφραγίδα του Πανεπιστημίου. 

ϋ) Τριών αντιγράφων του επικυρωμένου καταλόγου 
εκλεκτόρων. 

μι) Μιας κάλπης για την ψηφοφορία. 

ίν) Ενός παραπετάσματος. 

β) Σε κάθε ψηφοφόρο παραδίδεται ένας σφραγισμένος 
φάκελος με μία πλήρη σειρά ψηφοδελτίων, στο καθένα 
από τα οποία είναι γραμμένα τα ονόματα των τριών υπο¬ 
ψηφίων για τις θέσεις του Πρύτανη και των Αντιπρυτάνε- 
ων. Επίσης, σε κάθε ψηφοφόρο παραδίδεται και ένα λευ¬ 
κό ψηφοδέλτιο. 

γ) Η διαδικασία της καταμέτρησης, η οποία γίνεται σε 
δημόσια συνεδρίαση της Εφορευτικής Επιτροπής, αρχίζει 
με το άνοιγμα της κάλπης. Ως άκυρα χαρακτηρίζονται τα 
ψηφοδέλτια που φέρνουν διακριτικά γνωρίσματα, τα 
οποία μπορεί να θεωρηθεί ότι παραβιάζουν τη μυστικότη¬ 
τα της ψηφοφορίας. Μετά την ολοκλήρωση της καταμέ¬ 
τρησης των ψηφοδελτίων συντάσσεται πρακτικό της Εφο¬ 
ρευτικής Επιτροπής στο οποίο αναγράφονται τα εξής: 

ί) Ο αριθμός των εκλεκτόρων. 

ϋ) Ο αριθμός των εκλεκτόρων που πήραν μέρος στην 
ψηφοφορία. 

ίϋ) Ο αριθμός των ψηφοδελτίων που βρέθηκαν στις κάλ¬ 
πες. 

ίν) Ο αριθμός των έγκυρων ψηφοδελτίων. 

ν) Ο αριθμός των άκυρων ψηφοδελτίων. 

νί) Ο αριθμός των λευκών ψηφοδελτίων. 

νϋ) Ο αριθμός των ψήφων που έλαβε κάθε υποψήφιος 
συνδυασμός. 

δ) Για να εκλεγεί ένας συνδυασμός πρέπει να συγκε¬ 
ντρώσει την απόλυτη πλειοψηφία των έγκυρων ψήφων 
των ψηφισάντων μελών του εκλεκτορικού σώματος, μη 
λαμβανομένων υπόψη των λευκών ψήφων. Σε περίπτωση 
που υπάρχουν δύο μόνο υποψήφιοι συνδυασμοί, εκλέγε¬ 
ται ο πλειοψηφήσας. 

ε) Με βάση το αποτέλεσμα της καταμέτρησης, η Εφο¬ 
ρευτική Επιτροπή είτε ανακηρύσσει ως εκλεγέντα τον 
υποψήφιο συνδυασμό που συγκέντρωσε την απαιτούμε- 
νη πλειοψηφία, είτε διαπιστώνει ότι κανείς από τους υπο¬ 
ψήφιους συνδυασμούς δεν συγκέντρωσε την απαιτούμε- 
νη πλειοψηφία, οπότε και προκηρύσσει την επανάληψη 
της ψηφοφορίας για την επόμενη ημέρα μεταξύ των δύο 
πρώτων κατά σειράν επιτυχίας συνδυασμών. 

8. Ενστάσεις είναι δυνατό να υποβληθούν σε οποιοδή- 
ποτε σημείο της διαδικασίας ψηφοφορίας από οποιονδή- 
ποτε έχει έννομο συμφέρον. Οι ενστάσεις εκδικάζονται 
αμέσως από την Εφορευτική Επιτροπή και η απόφασή της 
ανακοινώνεται στον ενιστάμενο. Όλες οι ενστάσεις όπως 
επίσης και οι αποφάσεις της Εφορευτικής Επιτροπής επ’ 
αυτών, καταχωρούνται στο πρακτικό της Εφορευτικής 
Επιτροπής. 

Άρθρο 16 

Εκλογή Προέδρου Τμήματος 

1. Το εκλεκτορικό σώμα για την εκλογή Προέδρου Τμή¬ 
ματος και του Αναπληρωτή του συγκροτείται, σύμφωνα 
με τις ισχύουσες διατάξεις. 


α) Το εκλεκτορικό σώμα για την εκλογή Προέδρου Τμή¬ 
ματος και του αναπληρωτή του συγκροτείται από τον Κο¬ 
σμήτορα της Σχολής, στην οποία ανήκει το Τμήμα ένα το 
πολύ μήνα πριν από τη λήξη της θητείας του απερχόμε¬ 
νου Προέδρου, στον οποίο δεν περιλαμβάνονται οι μήνες 
των θερινών διακοπών, ή το αργότερο 15 ημέρες μετά την 
με οποιονδήποτε τρόπο κένωσης της θέσης του Προέ¬ 
δρου. Σε περίπτωση Τμήματος που δεν ανήκει σε Σχολή, 
η σύγκληση του εκλεκτορικού σώματος γίνεται από τον 
Πρύτανη ή νόμιμο αναπληρωτή του. 

β) Το εκλεκτορικό σώμα συγκαλείται με ατομικές προ¬ 
σκλήσεις που αποστέλλονται σε όλους τους εκλέκτορες 
πέντε τουλάχιστον ημέρες πριν από την ημέρα διεξαγω¬ 
γής της ψηφοφορίας. Γ ια το σκοπό αυτό η Γ ραμματεία 
του Τμήματος μεριμνά για την έγκαιρη συγκέντρωση των 
νομιμοποιητικών εγγράφων για την εκπροσώπηση όλων 
των φορέων, όπως επίσης και για την έγκαιρη σύνταξη 
του καταλόγου των εκλεκτόρων, ο οποίος επικυρώνεται 
από τον Κοσμήτορα. Για την πιστοποίηση της παραλαβής 
των προσκλήσεων ισχύουν κατ’ αναλογία τα προβλεπό- 
μενα στο άρθρο 1 παρ.2 εδ. α'του παρόντος. 

γ) Γ ια την εγκυρότητα των νομιμοποιητικών εγγράφων 
και για τα σχετικά με τους αναπληρωματικούς εκπροσώ¬ 
πους - εκλέκτορες εφαρμόζονται κατ’ αναλογία τα ανα- 
φερόμενα στο αρθ. 15 παρ. 4 εδ. δ' του παρόντος για την 
εκλογή Πρυτανικών Αρχών. 

2. α) Το εκλεκτορικό σώμα συγκαλείται από το όργανο, 
που νομιμοποιείται σύμφωνα με την παρ. 1 εδ. α' του πα¬ 
ρόντος άρθρου. Τουλάχιστον τρεις ημέρες πριν ο Πρύτα¬ 
νης ορίζει Εφορευτική Επιτροπή αποτελούμενη από ένα 
μέλος Δ.Ε.Π. ως Πρόεδρο και δύο ακόμη μέλη, τα οποία 
πρέπει απλώς να έχουν την ιδιότητα του εκλέκτορα. Για 
κάθε τακτικό μέλος της Εφορευτικής Επιτροπής ορίζεται 
και ένα αναπληρωματικό μέλος με την ίδια ιδιότητα. 

β) Το συγκαλούν όργανο καλεί τους ενδιαφερομένους 
να υποβάλουν υποψηφιότητες, είτε για τη θέση του Προ¬ 
έδρου είτε για τη θέση του Αναπληρωτή Προέδρου. Ένα 
μέλος Δ.Ε.Π. μπορεί να υποβάλει υποψηφιότητα και για 
τις δύο θέσεις. Επίσης, οποιοδήποτε μέλος του εκλεκτο- 
ρικού σώματος μπορεί να υποβάλει πρόταση υποψηφιό¬ 
τητας ενός μέλους Δ.Ε.Π. για οποιαδήποτε από τις δύο 
θέσεις. Από το σημείο αυτό την διεξαγωγή της ψηφοφο¬ 
ρίας αναλαμβάνει η Εφορευτική Επιτροπή. 

γ) Η Εφορευτική Επιτροπή προχωρεί στην ανακήρυξη 
των υποψηφίων, αποκλείοντας όσους έχουν τυπικό κώλυ¬ 
μα και όσους δεν αποδέχτηκαν την κατά τα ανωτέρω πρό¬ 
ταση υποψηφιότητας. Επίσης, αποκλείονται και όσοι από 
τους προταθέντες είναι απόντες, εκτός εάν ο προτείνων 
μία υποψηφιότητα υποβάλλει υπεύθυνη δήλωση του προ- 
τεινόμενου ότι αποδέχεται την υποψηφιότητά του. Οι υπο¬ 
ψηφιότητες ανακοινώνονται σε εμφανή σημεία στο χώρο 
διεξαγωγής της ψηφοφορίας χωριστά για τις δύο θέσεις. 

3. α) Η ψηφοφορίαδιεξάγεταιπρώταγιατηνεκλογήτου 
Προέδρου και στη συνέχεια για την εκλογή του αναπλη¬ 
ρωτή του. Οι ώρες έναρξης και λήξης της ψηφοφορίας 
καθορίζονται από την Εφορευτική Επιτροπή και ανακοι¬ 
νώνονται σε εμφανή σημεία στο χώρο διεξαγωγής της 
ψηφοφορίας. 

β) Τα σχετικά με τις λεπτομέρειες διεξαγωγής της ψη¬ 
φοφορίας και καταμέτρησης των ψηφοδελτίων καθορί¬ 
ζονται κατ’ αναλογία προς τα προβλεπόμενα στο άρθρο 
15 παρ.7 του παρόντος για την εκλογή Πρυτανικών Αρ¬ 
χών. 

4. α) Για την απαιτούμενη προς εκλογή πλειοψηφία 
ισχύουν κατ’ αναλογία τα προβλεπόμενα στο άρθρο 15 
παρ.7. εδ. δ'του παρόντος. Με βάση το αποτέλεσμα της 
καταμέτρησης, η Εφορευτική Επιτροπή είτε ανακηρύσ- 
σει ως εκλεγέντα στη θέση του Προέδρου τον υποψήφιο 
που συγκέντρωσε την απαιτούμενη πλειοψηφία, είτε δια¬ 
πιστώνει ότι κανείς από τους υποψηφίους δεν συγκέ¬ 
ντρωσε την απαιτούμενη πλειοψηφία, οπότε και επανα¬ 
λαμβάνει την ψηφοφορία αμέσως (ή εάν τούτο είναι τε¬ 
χνικά αδύνατο προκηρύσσει την επανάληψή της για την 
επόμενη ημέρα) μεταξύ των δύο πρώτων κατά σειράν επι¬ 
τυχίας. 

β) Στην περίπτωση κατά την οποία διαπιστώνεται η 
εκλογή Προέδρου από την πρώτη ψηφοφορία, η Εφο¬ 
ρευτική Επιτροπή προχωρεί στη ψηφοφορία για εκλογή 
αναπληρωτή του Προέδρου και στη συνέχεια στο άνοιγ¬ 
μα της κάλπης και στην καταμέτρηση των ψηφοδελτίων 
κατά ανάλογο τρόπο. Μετά την ολοκλήρωση της καταμέ¬ 
τρησης, η Εφορευτική Επιτροπή ανακηρύσσει ως εκλεγέ- 
ντα στη θέση του αναπληρωτή του Προέδρου τον υποψή¬ 
φιο που συγκέντρωσε την απαιτούμενη κατά το νόμο 
πλειοψηφία. Σε αντίθετη περίπτωση εφαρμόζεται ότι και 
για την εκλογή του Προέδρου. 

γ) Σε περίπτωση επανάληψης της ψηφοφορίας για την 
εκλογή Προέδρου, η ψηφοφορία για την εκλογή αναπλη¬ 
ρωτή του Προέδρου γίνεται μετά την ολοκλήρωση της 
διαδικασίας καταμέτρησης των ψηφοδελτίων για την 
εκλογή Προέδρου κατά τη δεύτερη ψηφοφορία. 

δ) Στην περίπτωση που μοναδικός υποψήφιος για τη θέ¬ 
ση του Προέδρου ή για τη θέσητου αναπληρωτή του Προ¬ 
έδρου δεν εκλέγεται επειδή δεν συγκέντρωσε το 1 /3 του¬ 
λάχιστον των ψήφων του εκλεκτορικού σώματος, η ψη¬ 
φοφορία επαναλαμβάνεται εντός επτά ημερών για μία 
μόνο φορά. 

5. Για τα σχετικά με την υποβολή και την εκδίκαση των 
ενστάσεων εφαρμόζονται κατ’ αναλογία τα προβλεπόμε¬ 
να στο άρθρο 15 παρ.8 του παρόντος για την εκλογή των 
Πρυτανικών Αρχών 

Άρθρο 17 

Εκλογή Κοσμήτορα Σχολής 

1. Το εκλεκτορικό σώμα για την εκλογή Κοσμήτορα Σχο¬ 
λής απαρτίζεται από το σύνολο των εκλεκτορικών σωμά¬ 
των για την εκλογή των Προέδρων των Τμημάτων που 
ανήκουν στη Σχολή, με τη σύνθεση που θα είχαν αυτά εάν 
κατά την ημέρα της εκλογής Κοσμήτορα επρόκειτο να γί¬ 
νουν οι εκλογές των Προέδρων. 

2. Κατά τα λοιπά, για την εκλογή Κοσμήτορα Σχολής 
εφαρμόζονται κατ’ αναλογία τα προβλεπόμενα στο άρ¬ 
θρο 16 του παρόντος για την εκλογή Προέδρου Τμήμα¬ 
τος. 

Άρθρο 18 

Εκλογή Διευθυντή Τομέα 

1. α) Ο απερχόμενος Διευθυντής συγκαλείτη Γ ενική Συ¬ 
νέλευση του Τομέα με θέμα την εκλογή νέου Διευθυντή 
ένα το πολύ μήνα πριν από τη λήξη της θητείας του, στον 
οποίο δεν περιλαμβάνονται οι μήνες των θερινών διακο¬ 
πών. Σε περίπτωση κωλύματοςτου απερχόμενου Διευθυ¬ 
ντή, η Γενική Συνέλευση του Τομέα συγκαλείται από τον 
Πρόεδρο του Τμήματος στο οποίο ανήκει ο Τομέας. 

β) Σε περίπτωση κένωσης με οποιονδήποτε τρόπο της 
θέσης του Διευθυντή, η Γ ενική Συνέλευση του Τομέα συ¬ 


γκαλείται για εκλογή νέου Διευθυντή το αργότερο μέσα 
σε 15 ημέρες από τον Πρόεδρο του Τμήματος, στο οποίο 
ανήκει ο Τομέας. 

2. α) Αμέσως μετά τη διαπίστωση της ύπαρξης απαρ¬ 
τίας, εκλέγεται τριμελής Εφορευτική Επιτροπή από μέλη 
της Γ ενικής Συνέλευσης, η οποία και αναλαμβάνει στη συ¬ 
νέχεια την πλήρη ευθύνη της διεξαγωγής της ψηφοφο¬ 
ρίας. Η σχετική διαδικασία διευθύνεται από τον Πρόεδρο 
της Εφορευτικής Επιτροπής, ο οποίος πρέπει να έχει την 
ιδιότητα του μέλους Δ.Ε.Π. 

β) Γ ια τη διαδικασία υποβολής υποψηφιοτήτων, διεξα¬ 
γωγής της ψηφοφορίας, καταμέτρησης ψηφοδελτίων, 
διαπίστωσης του αποτελέσματος της ψηφοφορίας και 
υποβολής και εκδίκασης των ενστάσεων, όπως επίσης και 
για την απαιτούμενη προς εκλογή πλειοψηφία, εφαρμό¬ 
ζονται κατ’ αναλογία τα προβλεπόμενα στο άρθρο 16 του 
παρόντος για την εκλογή Προέδρου Τμήματος.» 

ΚΕΦΑΛΑΙΟ ΠΕΜΠΤΟ 
ΣΥΜΒΟΥΛΙΑ ΚΑΙ ΕΠΙΤΡΟΠΕΣ 

Άρθρο 19 

Καταγραφή Συμβουλίων, Επιτροπών και Γ ραφείων 

1. Τα συμβούλια και οι επιτροπές που έχουν συσταθεί 
στο Πανεπιστήμιο Αιγαίου με τις διατάξεις νόμων, προε¬ 
δρικών διαταγμάτων ή υπουργικών αποφάσεων έχουν ως 
εξής: 

- Επιτροπή Ερευνών 

- Υπηρεσιακό Συμβούλιο Διοικητικού Προσωπικού 

- Επιτροπή Μεταπτυχιακών Σπουδών 

- Τεχνικό Συμβούλιο 

2. Τα συμβούλια και οι επιτροπές που συνιστώνται στο 
Πανεπιστήμιο Αιγαίου με τον παρόντα Εσωτερικό Κανονι¬ 
σμό έχουν ως εξής: 

- Οικονομικό Συμβούλιο 

- Επιτροπές Προγραμματισμού και Αξιολόγησης 

- Επιτροπή Εκδόσεων 

- Περιφερειακά Συμβούλια Φοιτητικής Μέριμνας 

3. Τα συμβούλια και οι επιτροπές που έχουν συσταθεί 
στο Π.Α. με αποφάσεις της Συγκλήτου και διατηρούνται 
σε ισχύ όπως προβλέπονται στον παρόντα εσωτερικό κα¬ 
νονισμό είναι τα ακόλουθα: 

- Συμβούλιο Κοσμητείας 

- Επιτροπές Ανάπτυξης 

- Επιτροπή Απονομής Μεταλλίων 

Άρθρο 20 

Οικονομικό Συμβούλιο 

1. Στο Ίδρυμα συστήνεται «Οικονομικό Συμβούλιο» που 
απαρτίζεται από τον Αντιπρύτανη Οικονομικού Προγραμ¬ 
ματισμού και Ανάπτυξης, ως Πρόεδρο, ένα μέλος Δ.Ε.Π. 
από κάθε Σχολή που ορίζεται από τη Γ ενική Συνέλευση 
της Σχολής μαζί με τον αναπληρωτή του, τον Προϊστάμε¬ 
νο Γραμματείας και τους δύο ανώτερους στο βαθμό προϊ¬ 
σταμένους των αρμοδίων υπηρεσιών του Ιδρύματος για 
τα θέματα διοικητικών και τεχνικών υποθέσεων αυτού. 

2. Ο ορισμός των μελών, του Αντιπροέδρου που ορίζε¬ 
ται ένας έκτων μελών ΔΕΠτου Συμβουλίου, του Γραμμα¬ 
τέα που ορίζεται ένας εκ των υπαλλήλων που υπηρετούν 
στην αρμόδια Οικονομική Υπηρεσία, γίνεται με απόφαση 
του Πρυτανικού Συμβουλίου η δε σχετική διαπιστωτική 
πράξη εκδίδεται από τον Πρύτανη του Ιδρύματος που δεν 
δημοσιεύεται στην Εφημερίδα της Κυβερνήσεως. 

Μετην ίδια διαδικασία είναι δυνατή η αντικατάσταση μέ¬ 
λους ή του Γραμματέα του Συμβουλίου για το υπόλοιπο, 
μέχρι τη λήξη της θητείας του Συμβουλίου, χρονικό διά¬ 
στημα. 

3. α) Η θητεία των μελών και του γραμματέα του Οικο¬ 
νομικού Συμβουλίου είναι διετής. 

β) Το Συμβούλιο συνέρχεται σε συνεδρίαση μετά από 
πρόσκληση του Προέδρου αυτού, ο οποίος και καταρτίζει 
την ημερήσια διάταξη, ή μετά από σχετικό αίτημα της Συ¬ 
γκλήτου ή του Πρυτανικού Συμβουλίου του Ιδρύματος επί 
συγκεκριμένων θεμάτων αρμοδιότητας του Συμβουλίου. 

4. α) Το Οικονομικό Συμβούλιο είναι αποκλειστικά και 
μόνο συμβουλευτικό και εισηγητικό όργανο και εισηγείται 
στη Σύγκλητο ή στο Πρυτανικό Συμβούλιο κυρίως σε θέ¬ 
ματα που αφορούν το συνολικό σχεδίασμά και προγραμ¬ 
ματισμό της οικονομικής πολιτικής του Ιδρύματος, σε θέ¬ 
ματα που αφορούν τον τακτικό προϋπολογισμό και το 
πρόγραμμα των Δημοσίων Επενδύσεων καθώς και σε θέ¬ 
ματα που αφορούν τη συνολική οικονομική διαχείριση 
του Ιδρύματος. Έχει επίσης την ευθύνη της ετοιμασίας 
της ετήσιας έκθεσης για τον Οικονομικό Απολογισμό κά¬ 
θε οικονομικού έτους και του Προϋπολογισμού του επό¬ 
μενου οικονομικού έτους, όπως επίσης και της εισηγητι¬ 
κής έκθεσης που συνοδεύει τον Προϋπολογισμό και στην 
οποία αποτυπώνεται η οικονομική πολιτική του Ιδρύματος 
με βάση και τα αξιολογικά στοιχεία που προκύπτουν από 
την έκθεση του Οικονομικού Απολογισμού. 

Προκειμένου να εισηγηθεί σχετικά, συνεργάζεται με τις 
καθ’ ύλην αρμόδιες υπηρεσίες του Ιδρύματος ή λοιπούς 
φορείς. 

Οι εισηγήσεις του Οικονομικού Συμβουλίου πραγματο¬ 
ποιούνται όταν αυτό ζητηθεί από την Σύγκλητο ή το Πρυ¬ 
τανικό Συμβούλιο του Ιδρύματος. 

β) Το συμβουλευτικό και εισηγητικό έργο του Οικονομι¬ 
κού Συμβουλίου για θέματα που αναφέρονται στο προη¬ 
γούμενο εδάφιο, σε καμιά περίπτωση δεν υποκαθιστά το 
έργο και τις σχετικές αρμοδιότητες που από τις οργανι¬ 
κές διατάξεις του Ιδρύματος έχουν ανατεθεί στις καθ’ 
ύλην αρμόδιες διοικητικές υπηρεσίες αυτού, ή σύμφωνα 
με τις κείμενες διατάξεις έχουν ανατεθεί και ασκούνται 
από άλλα όργανα ή υπηρεσίες του Ιδρύματος οι οποίες, 
στα πλαίσια των κειμένων διατάξεων, διατηρούν και 
ασκούν όλες τις αρμοδιότητες που τους έχουν ανατεθεί. 

5. Το Οικονομικό Συμβούλιο συγκαλείται από τον Πρόε¬ 
δρο του σε τακτική συνεδρίαση όποτε απαιτείται, εφ’ 
όσον υπάρχουν θέματα. Το Οικονομικό Συμβούλιο είναι 
δυνατόν να παίρνει τις αποφάσεις του και μέσω ηλεκτρο¬ 
νικής επικοινωνίας. 

6. Κατά τις συνεδριάσεις του Συμβουλίου δύναται, κα¬ 
τόπιν προσκλήσεως του προεδρεύοντος αυτού, να παρί- 
σταται οποιοδήποτε μέλος ή υπάλληλος του Ιδρύματος 
προκειμένου να παράσχει οποιαδήποτε πληροφορία ή 
στοιχείο που κρίνεται αναγκαίο για τη διαμόρφωση της ει¬ 
σήγησής του. 

7. Στις συνεδριάσεις του Οικονομικού Συμβουλίου τη¬ 
ρούνται πρακτικά με ευθύνη του Γραμματέως του, τα 
οποία συνοδεύουν τις εισηγήσεις του προς τη Σύγκλητο 
ή το Πρυτανικό Συμβούλιο. 

Άρθρο 21 

Συμβούλιο Κοσμητείας 

1. α) Μέχρι να συγκροτηθούν και λειτουργήσουν, σύμ¬ 
φωνα με τις κείμενες διατάξεις, η Κοσμητείες των Σχολών 


του Ιδρύματος, συστήνεται σε κάθε Σχολή αυτού «Συμ¬ 
βούλιο Κοσμητείας». 

β) Το ανωτέρω Συμβούλιο καταργείται αυτοδίκαια με 
την, κατάτα ανωτέρω, συγκρότηση και λειτουργία της κο¬ 
σμητείας κάθε σχολής. 

2. α) Μέλη κάθε Συμβουλίου Κοσμητείας είναι οι Πρόε¬ 
δροι των Τμημάτων της οικείας Σχολής, ο Αναπληρωτής 
Προέδρου του Τμήματος του οποίου ο Πρόεδρος ορίζε¬ 
ται ως Πρόεδρος του Συμβουλίου και ένας εκπρόσωπος 
των φοιτητών από κάθε τμήμα αυτής, εφόσον έχουν εισα- 
χθεί σ’ αυτά φοιτητές. 

Η υπόδειξη των εκπροσώπων των φοιτητών γίνεται σύμ¬ 
φωνα με τα προβλεπόμενα στις παραγρ. 2 και 3 του άρ¬ 
θρου 9 του παρόντος. 

Ειδικά στην περίπτωση Πανεπιστημιακής Μονάδας, 
όπου υπάρχουν Τμήματα εκτός Σχολής, στο οικείο Συμ¬ 
βούλιο Κοσμητείας συμμετέχουν και οι Πρόεδροι αυτών 
καθώς και ένας εκπρόσωπος κάθε Φοιτητικού Συλλόγου 
όταν εισαχθούν φοιτητές. 

β) Ο ορισμός των μελών, του Αντιπροέδρου που ορίζεται 
ένας εκ των Προέδρων των Τμημάτων του Συμβουλίου, του 
Γ ραμματέα που ορίζεται ένας έκτων διοικητικών υπαλλήλων 
που υπηρετούν στη Σχολή, γίνεται με απόφαση του Πρυτα- 
νικού Συμβουλίου η δε σχετική διαπιστωτική πράξη εκδίδε- 
ται από τον Πρύτανη του Ιδρύματος που δεν δημοσιεύεται 
στην Εφημερίδα της Κυβερνήσεως. Με την ίδια διαδικασία 
είναι δυνατή η αντικατάσταση μέλους ή του Γ ραμματέα του 
Συμβουλίου για το υπόλοιπο, μέχρι τη παύση λειτουργίας 
του Συμβουλίου χρόνου, σύμφωνα με τα προβλεπόμενα 
στην προηγούμενη Ια παράγραφο του παρόντος. 

3. α) Το Συμβούλιο Κοσμητείας είναι αποκλειστικά και 
μόνο εισηγητικό όργανο με την επιφύλαξη των παραπάνω 
οριζομένων και εισηγείται προς τη Σύγκλητο ή το Πρυτα¬ 
νικό Συμβούλιο για τα ακόλουθα κυρίως θέματα: 

- την κατανομή των κονδυλίων στα Τμήματα και τα Ερ¬ 
γαστήρια. 

- τη σύσταση νέων θέσεων μελών ΔΕ Π μετά από επε¬ 
ξεργασία των σχετικών προτάσεων των Τ μημάτων. 

- την κατανομή των χώρων της Σχολής. 

- προτάσεις κτιριακής ανάπτυξης ή αναδιάρθρωσης 
των χώρων της Σχολής. 

-τηνπροσφορά διατμηματικών μαθημάτωντα οποία και 
συντονίζει. 

- τη συγκρότηση συμβουλίων και επιτροπών, σύμφωνα 
με τις κείμενες διατάξεις, για τη μελέτη ή διεκπεραίωση 
συγκεκριμένων θεμάτων. 

- για κάθε άλλο που ζητείται από τη Σύγκλητο ή το Πρυ¬ 
τανικό Συμβούλιο του Ιδρύματος. 

β) Ο Πρόεδρος του Συμβουλίου καταρτίζει την ημερή¬ 
σια διάταξη των εργασιών του Συμβουλίου και μεριμνά 
για την εφαρμογή των αποφάσεων αυτού. 

γ) Το Συμβούλιο συνέρχεται σε συνεδρίαση μετά από 
πρόσκληση του Προέδρου αυτού ή μετά από σχετικό αί¬ 
τημα της Συγκλήτου ή του Πρυτανικού Συμβουλίου του 
Ιδρύματος για μελέτη και εισήγηση επί συγκεκριμένων 
θεμάτων αρμοδιότητας του Συμβουλίου. 

4. Οι διατάξεις της παραγρ. 4β του άρθρου 20 του παρό¬ 
ντος ισχύουν αναλογικά και για το Συμβούλιο Κοσμητείας. 

Άρθρο 22 

Επιτροπές Προγραμματισμού και Αξιολόγησης (Ε.Π.Α.) 

1. α) Στο Πανεπιστήμιο Αιγαίου συστήνεται «Επιτροπή 
Προγραμματισμού και Αξιολόγησης Α.Ε.Ι.». 

β) Σε κάθε Σχολή του Ιδρύματος συστήνεται «Επιτροπή 
Προγραμματισμού και Αξιολόγησης Σχολής». 

γ) Σε κάθε Τμήμα του Ιδρύματος συστήνεται «Επιτροπή 
Προγραμματισμού και Αξιολόγησης Τμήματος». 

2. α) Οι ανωτέρω επιτροπές δεν έχουν προκαθορισμένη 
σύνθεση, ούτε ως προς τη συγκεκριμένη ιδιότητα των με¬ 
λών του ΑΕΙ που μετέχουν σ’ αυτές ούτε ως προς τον 
αριθμό αυτών. 

β) Ο ορισμός των μελών, των Προέδρων και των Γραμ- 
ματέωντων ανωτέρω Επιτροπών γίνεται με απόφαση: 

ί) της Συγκλήτου του Ιδρύματος όσον αφορά την Επι¬ 
τροπή Προγραμματισμού και Αξιολόγησης του Α.Ε.Ι. 
στην οποία ορίζονται υποχρεωτικά ως μέλη και οι ανώτε¬ 
ροι Προϊστάμενοι των Υπηρεσιών Διοικητικής και Τεχνι¬ 
κής Υποστήριξης του Ιδρύματος. 

Ν) των Γενικών Συνελεύσεων της οικείας Σχολής και 
Τ μήματος όσον αφορά τις Επιτροπές Αναφοράς και Αξιο¬ 
λόγησης κάθε Σχολής και Τ μήματος αντίστοιχα. 

γ) Οι αποφάσεις του προηγουμένου εδαφίου εκτελού- 
νται με σχετική πράξη του Πρύτανη που δεν δημοσιεύεται 
στην Εφημερίδα της Κυβερνήσεως. Με την ίδια διαδικα¬ 
σία είναι δυνατή η αντικατάσταση μελών και Γραμματέων 
των ανωτέρω επιτροπών. 

Όλες οι Επιτροπές Προγραμματισμού και Αξιολόγησης 
του παρόντος άρθρου λειτουργούν σε μόνιμη βάση. 

δ) Όλες οι ανωτέρω επιτροπές συνέρχονται σε συνε¬ 
δρίαση μετά από πρόσκληση του Προέδρου ο οποίος και 
καταρτίζει την ημερήσια διάταξη ή μετά από σχετικό αί¬ 
τημα της Συγκλήτου ή του Πρυτανικού Συμβουλίου του 
Ιδρύματος για μελέτη και εισήγηση επί συγκεκριμένων 
θεμάτων αρμοδιότητας των. 

3. α) Όλες οι ανωτέρω Επιτροπές ασκούντο έργο όπως 
αυτό προβλέπεται αντίστοιχα στα άρθρα 28,29 και 30 του 
παρόντος κανονισμού. 

β) Οι διατάξεις της παραγρ. 4β του άρθρου 20 του πα¬ 
ρόντος κανονισμού ισχύουν αναλογικά και για τις επιτρο¬ 
πές αυτές. 

Άρθρο 23 

Επιτροπές Ανάπτυξης 

1. Στο Πανεπιστήμιο Αιγαίου συστήνονται δύο Επιτρο¬ 
πές ανάπτυξης ως εξής: 

α) Επιτροπή Ανάπτυξης για την προώθηση ίδρυσης τε¬ 
χνικών τμημάτων. 

β) Επιτροπή Ανάπτυξης για την προώθηση ίδρυσης τμη¬ 
μάτων με καινοτόμο γνωστικό αντικείμενο. 

2. α) Οι ανωτέρω Επιτροπές δεν έχουν προκαθορισμέ¬ 
νη σύνθεση ούτε ως προς την συγκεκριμένη ιδιότητα των 
μελώντου Α.Ε.Ι. που μετέχουν σ’ αυτές, ούτε ως προς τον 
αριθμό αυτόν. 

β) Ο ορισμός των μελών, του Προέδρου και του Γραμ¬ 
ματέα των ανωτέρω Επιτροπών καθώς και η αντικατάστα¬ 
ση αυτών γίνεται με απόφαση της Συγκλήτου του Ιδρύμα¬ 
τος. Οι σχετικές αποφάσεις εκτελούνται με σχετική πρά¬ 
ξη του Πρύτανη που δεν δημοσιεύεται στην Εφημερίδα 
της Κυβερνήσεως. 

γ) Οι ανωτέρω Επιτροπές συνέρχονται σε συνεδρίαση 
μετά από πρόσκληση του οικείου Προέδρου, ο οποίος και 
καταρτίζει την ημερήσια διάταξη, ή μετά από σχετικό αί¬ 
τημα της Συγκλήτου ή του Πρυτανικού Συμβουλίου του 
Ιδρύματος επί συγκεκριμένων θεμάτων αρμοδιότητας 
των Επιτροπών. 


3. α) Έργο των ανωτέρω Επιτροπών είναι η σύνταξη τεκ¬ 
μηριωμένων επιστημονικών μελετών και εισηγήσεων προς 
τη Σύγκλητο του Ιδρύματος για την αναγκαιότητα και σκο¬ 
πιμότητα ίδρυσης Τεχνικών Τμημάτων και Τμημάτων με 
καινοτόμο γνωστικό αντικείμενο αντίστοιχα στο Ίδρυμα. 

Οι ανωτέρω μελέτες και εισηγήσεις συντάσσονται με 
βάση την υπάρχουσα διάρθρωση των ακαδημαϊκών μο¬ 
νάδων τόσο του ιδίου του Ιδρύματος όσο και των λοιπών 
Πανεπιστημίων της χώρας, το κοινωνικοοικονομικό περι¬ 
βάλλον, τις συνθήκες και τις προοπτικές της αγοράς ερ¬ 
γασίας, τους γενικότερους και συνολικούς αναπτυξια¬ 
κούς στόχους και δυνατότητες του Ιδρύματος, τις συγκε¬ 
κριμένες κοινωνικές και οικονομικές ανάγκες της 
ευρύτερης περιοχής. 

Το ανωτέρω έργο των Επιτροπών αυτών είναι αποκλει¬ 
στικά εισηγητικό προς τη Σύγκλητο και αποτελεί στοιχείο 
για πληρέστερη ενημέρωση αυτής για τα σχετικά θέματα. 

β) Οι διατάξεις της παραγρ. 4β του άρθρου 20 του πα¬ 
ρόντος κανονισμού ισχύουν αναλογικά και για τις Επιτρο¬ 
πές αυτές. 

Άρθρο 24 

Επιτροπή Εκδόσεων 

1. Στο Πανεπιστήμιο Αιγαίου συνιστάται «Επιτροπή Εκ¬ 
δόσεων» η οποία απαρτίζεται από τον Αντιπρύτανη Ακα¬ 
δημαϊκών Υποθέσεων και Προσωπικού, ως Πρόεδρο, και 
από τέσσερα μέλη ΔΕΠ. 

2. Ο ορισμός των μελών, του Προέδρου και του Γραμ- 
ματέα αυτής γίνεται με απόφαση της Συγκλήτου, η δε 
σχετική πράξη εκδίδεται από τον Πρύτανη του Ιδρύματος 
του δεν δημοσιεύεται στην Εφημερίδατης Κυβερνήσεως. 

Με την ίδια διαδικασία γίνεται η αντικατάσταση μελών 
αυτής. 

3. α) Έργο της Επιτροπής Εκδόσεων είναι αυτό που 
προβλέπεται στο άρθρο 60 του παρόντος κανονισμού για 
την εκπλήρωση του οποίου συνεργάζεται με όλες τις αρ¬ 
μόδιες υπηρεσίες και όργανα του Ιδρύματος. 

β. Οι διατάξεις των παραγρ. 2γ και 3β του προηγουμέ¬ 
νου άρθρου ισχύουν και για την Επιτροπή Εκδόσεων. 

Άρθρο 25 

Επιτροπή Απονομής Μεταλλίων 

1. Έργο της Επιτροπής Απονομής Μεταλλίων του Πα¬ 
νεπιστημίου Αιγαίου είναι η εισήγηση προς τη Σύγκλητο 
της απονομής μέχρι τριών μεταλλίων, στο τέλος κάθε 
έτους. 

2. α) Η Επιτροπή είναι εξαμελής και αποτελείται από 
τρία (3) μέλη ΔΕΠ, έναν (1) εκπρόσωπο των φοιτητών, 
έναν (1) εκπρόσωπο του Συλλόγου Διοικητικού Προσωπι¬ 
κού και ένα (1) εκπρόσωπο των μελών Ε.Ε.Δ.Ι.Π. και 
Ε.Τ.Ε.Π., τον οποίο ορίζουν οι δύο κατηγορίες από κοι¬ 
νού. 

β) Τα μέλη της Επιτροπής, ο Πρόεδρος και ο Γραμματέ- 
ας αυτής ορίζονται με απόφαση της Συγκλήτου η δε σχε¬ 
τική πράξη εκδίδεται απότονΠρύτανητου Ιδρύματοςπου 
δεν δημοσιεύεται στην Εφημερίδατης Κυβερνήσεως. Με 
την ίδια διαδικασία γίνεται η αντικατάσταση μελών αυτής 
για το υπόλοιπο της θητείας της. 

Ο εκπρόσωπος των φοιτητών προτείνεται από κοινού 
από όλους τους φοιτητικούς συλλόγους του Ιδρύματος, 
ενώ οι υπόλοιποι εκπρόσωποι σύμφωνα μετά προβλεπό- 
μενα στις παραγρ. 2 και 3 του άρθρου 9 του παρόντος κα¬ 
νονισμού. 

γ) Η θητεία της Επιτροπής είναι τριετής και λήγει συγ¬ 
χρόνως με τη θητεία των Πρυτανικών Αρχών. 

δ) Οι διατάξεις των παραγρ. 2γ και 3β του άρθρου 23 
του παρόντος κανονισμού ισχύουν και για την Επιτροπή 
Απονομής Μεταλλίων. 

3. Κριτήρια για την πρόταση απονομής μεταλλίου είναι 
η προσφορά θετικής υπηρεσίας στο Πανεπιστήμιο Αιγαί¬ 
ου, στην εκπαίδευση, στην επιστήμη, στην κοινωνία γενι¬ 
κότερα ή συνδυασμός των προηγουμένων. Υποψήφιοι 
μπορούν να είναι προσωπικότητες από τον ελληνικό ή διε¬ 
θνή χώρο που έχουν συνεισφέρει στην ανθρωπότητα, την 
επιστήμη ή την ανώτατη εκπαίδευση. 

Άρθρο 26 

Περιφερειακό Συμβούλιο Φοιτητικής Μέριμνας 

1. Στην έδρα κάθε Πανεπιστημιακής Μονάδας συμπερι- 
λαμβανομένης και της έδραςτους Ιδρύματος συστήνεται 
Περιφερειακό Συμβούλιο Φοιτητικής Μέριμνας 
(Π.Σ.Φ.Μ.) που απαρτίζεται από έναν Πρόεδρο Τμήματος 
που λειτουργεί στην έδρα της οικείας Πανεπιστημιακής 
Μονάδας ως Πρόεδρο, αναπληρούμενο από τον νόμιμο 
αναπληρωτή του, δύο διοικητικούς υπαλλήλους, αρμόδι¬ 
ους για θέματα φοιτητικής μέριμνας μετά των αναπληρω¬ 
τών τους που υπηρετούν στην έδρα της οικείας Πανεπι¬ 
στημιακής Μονάδας και έναν εκπρόσωπο των φοιτητών 
της έδρας της Πανεπιστημιακής Μονάδας μετά του ανα¬ 
πληρωτή του που υποδεικνύεται από κοινού από τα Δ.Σ. 
των οικείων φοιτητικών Συλλόγων. Γραμματέας του Συμ¬ 
βουλίου μετά του αναπληρωτή του ορίζεται ένας εκ των 
διοικητικών υπαλλήλων που υπηρετεί στην έδρα της οι¬ 
κείας Πανεπιστημιακής Μονάδας. 

2. Τα μέλη του συμβουλίου και ο γραμματέας αυτού με¬ 
τά των αναπληρωτών τους καθώς και ο Πρόεδρος ορίζο¬ 
νται με πράξη του Πρύτανη που δεν δημοσιεύεται στην 
Εφημερίδα της Κυβερνήσεως. 

Με την ίδια διαδικασία είναι δυνατή η αντικατάσταση 
Προέδρου, μέλους ή του γραμματέα του Συμβουλίου για 
το υπόλοιπο μέχριτη λήξη της θητείας αυτού χρονικό διά¬ 
στημα. 

3. Η θητεία των μελών και του γραμματέα του ανωτέρου 
Συμβουλίου είναι τριετής. 

4. Το Συμβούλιο λειτουργεί νόμιμα έστω και εάν δεν 
υποδειχθεί έγκαιρα ο εκπρόσωπος των φοιτητών. 

5. Το Συμβούλιο συνέρχεται σε συνεδρίαση μετά από 
πρόσκληση του Προέδρου αυτού ο οποίος καταρτίζει την 
ημερήσια διάταξη ή μετά από σχετικό αίτημα της Συγκλή¬ 
του ή του Πρυτανικού Συμβουλίου του Ιδρύματος. 

6. Το Πρυτανικό Συμβούλιο μετά από εισήγηση των Πε¬ 
ριφερειακών Συμβουλίων Φοιτητικής Μέριμνας καθορίζει 
το σύστημα αποτίμησης των κριτηρίων σίτισης και στέγα¬ 
σης των φοιτητών του Ιδρύματος και τον σχετικό τρόπο 
επιλογής αυτών. 

7. Έργο του Συμβουλίου είναι: 

α) Η αποτίμηση σε μονάδες των κριτηρίων της παρ. 1 
του άρθρου 61 και της παρ. 1 του άρθρου 65 του παρό¬ 
ντος, η κατάρτιση των πινάκων υποψηφίων για σίτιση και 
στέγαση στην οικεία έδρα της Πανεπιστημιακής Μονά¬ 
δας καθώς και η μέριμνα για κάθε θέμα που αφορά τη σί- 
τιση-στέγασητωνφοιτητώντης οικείας Πανεπιστημιακής 
Μονάδας σύμφωνα με όσα ορίζονται στον παρόντα κανο¬ 
νισμό, στις αποφάσεις των αρμοδίων οργάνων διοίκησης 
του Ιδρύματος και τις σχετικές γενικές διατάξεις. 

β) Το Συμβούλιο, μετά από εισήγηση των αρμοδίων υπη¬ 


ρεσιών της φοιτητικής εστίας ή του υπεύθυνου του συμ¬ 
βαλλόμενου ξενοδοχείου, εκτιμά το ύψος των ζημιών που 
προκαλούνται στην εστία ή στο συμβαλλόμενο ξενοδο¬ 
χείο από υπαιτιότητα των οικοτρόφων και αποφασίζει για 
τον καταλογισμό τους. 

γ) Το Συμβούλιο αποφασίζει για την απομάκρυνση των 
φοιτητών από την εστία ή το συμβαλλόμενο ξενοδοχείο 
σε περίπτωση παραβίασης του κανονισμού. Σε περιπτώ¬ 
σεις που δεν προβλέπεται από τον κανονισμό αιτία για 
απομάκρυνση οικοτρόφου, πρέπει να υπάρχει και η σύμ¬ 
φωνη γνώμη του οικείου φοιτητικού συλλόγου. 

δ) Το Συμβούλιο επιβάλει κυρώσεις στους οικοτρόφους 
σύμφωνα μετά οριζόμενα στα άρθρα 69 και 70. 

ε) Το Συμβούλιο έχει την αρμοδιότητα ελέγχου της τή¬ 
ρησης των όρων της σύμβασης ενοικίασης ξενοδοχείου 
και της εισήγησης λήψης μέτρων σε περιπτώσεις μη τή¬ 
ρησης των όρων αυτών. 

Άρθρο 27 
Γ ενικές διατάξεις 

1. Τα συμβούλια και οι επιτροπές που λειτουργούν στο 
Πανεπιστήμιο είναι δυνατό να συνιστώνται, είτε με διατά¬ 
ξεις νόμων, προεδρικών διαταγμάτων ή υπουργικών απο¬ 
φάσεων είτε με αποφάσεις της Συγκλήτου βάσει του άρ¬ 
θρου 1 παρ. 9του Ν. 2083/92. 

2. Σε κάθε περίπτωση η σύνθεση, οι αρμοδιότητες και οι 
κανόνες λειτουργίας των εν λόγω συμβουλίων και επιτρο¬ 
πών του παρόντος κανονισμού καθορίζονται στις διατά¬ 
ξεις ή στις κανονιστικές πράξεις με τις οποίες έχουν συ- 
σταθεί και τους κανόνες όπως αυτοί περιγράφονται στον 
παρόντα εσωτερικό κανονισμό και από τους γενικούς κα¬ 
νόνες που διέπουντην λειτουργία των συλλογικών οργά¬ 
νων και επιτροπών. 

ΜΕΡΟΣ ΔΕΥΤΕΡΟ 
ΚΕΦΑΛΑΙΟ ΕΚΤΟ 

ΠΡΟΓΡΑΜΜΑΤΙΣΜΟΣ - ΑΠΟΛΟΓΙΣΜΟΣ - ΑΞΙΟΛΟΓΗΣΗ 

Άρθρο 28 
Προγραμματισμός 

1. α) Οι συνολικές δραστηριότητες του Πανεπιστημίου, 
όπως επίσης και η πορεία ανάπτυξής του, πραγματοποι¬ 
ούνται βάσει προγραμματισμού. 

β) Ο προγραμματισμός των δραστηριοτήτων και της 
ανάπτυξης του Πανεπιστημίου περιλαμβάνει τον καθορι¬ 
σμό ή τον επανακαθορισμό της αποστολής του, τον κα¬ 
θορισμό ή τον επανακαθορισμό στόχων, την αναζήτηση 
των προϋποθέσεων υλοποίησής των στόχων και, τέλος, 
το γενικό σχεδίασμά της πορείας υλοποίησής των εν λό¬ 
γω στόχων. Ο προγραμματισμός διαρθρώνεται με βάση 
τρεις χρονικούς ορίζοντες, ως εξής: 

ί. Στρατηγικός προγραμματισμός, με χρονικό ορίζοντα 
10 ακαδημαϊκών ετών. 

Ν. Επιχειρησιακός προγραμματισμός, με χρονικό ορίζο¬ 
ντα 3 ακαδημαϊκών ετών και με έναρξη που ταυτίζεται με 
την έναρξη της θητείας των εκάστοτε Πρυτανικών Αρχών. 

Νί. Λειτουργικός προγραμματισμός, με χρονικό ορίζο¬ 
ντα ενός ακαδημαϊκού έτους. 

2. α) Ο προγραμματισμός των δραστηριοτήτων και της 
ανάπτυξης του Πανεπιστημίου περιλαμβάνει κυρίως τα 
εξής: 

ί. Την ανάπτυξη των ακαδημαϊκών μονάδων του Ιδρύμα¬ 
τος (Σχολών και Τ μη μάτων). 

ϋ. Την ανάπτυξη του ανθρώπινου δυναμικού του Ιδρύ¬ 
ματος, τόσο από άποψη προσωπικού όσο και από άποψη 
φοιτητών. 

ίϋ. Την ανάπτυξη των έργων υποδομής του Ιδρύματος. 

ίν. Τον καθορισμό των κατευθύνσεων της ερευνητικής 
δραστηριότητας. 

ν. Την ανάπτυξη προγραμμάτων μεταπτυχιακών σπου¬ 
δών. 

νί. Την αλληλεπίδραση ανάμεσα στο Ίδρυμα και το κοι¬ 
νωνικοοικονομικό περιβάλλον του. 

νϋ. Την αναζήτηση πρόσθετων πόρων. 

νίϋ. Τις συνεργασίες του Ιδρύματος στο διεθνές επίπε¬ 
δο. 

ίχ. Τη χρησιμοποίηση καιτηνεσωτερική διανομήτωνπό- 
ρωντου ιδρύματος. 

β) Τα στοιχεία (ίϋ), (νϋ) και (ίχ) του λειτουργικού προ¬ 
γραμματισμού με χρονικό ορίζοντα ενός ακαδημαϊκού 
έτους εξειδικεύονται με τη μορφή του Τακτικού Προϋπο¬ 
λογισμού και του Προγράμματος Δημοσίων Επενδύσεων 
για το οικονομικό έτος που αρχίζει κατά το ίδιο ακαδημαϊ¬ 
κό έτος το οποίο αφορά ο προγραμματισμός, σύμφωνα 
με τα προβλεπόμενα κατωτέρω στο Κεφάλαιο 7 του πα¬ 
ρόντος. 

γ) Η κατανομή ή ανακατανομή των πόρων του Προ¬ 
γράμματος Δημοσίων Επενδύσεων κάθε έτους, γίνεται με 
βάση το σχεδίασμά που έχει γίνει για την ανάπτυξη των 
έργων υποδομής του Ιδρύματος [ στοιχείο (ίϋ) ]. 

3. α) Ο κατά τα ανωτέρω προγραμματισμός δραστηριο¬ 
τήτων και ανάπτυξης πραγματοποιείται υποχρεωτικά σε 
επίπεδο Πανεπιστημίου και σε επίπεδο Σχολής και Τμή¬ 
ματος, προαιρετικά δε, σε επίπεδο Τομέα. 

β) Ο προγραμματισμός σε επίπεδο Σχολής και Τμήμα¬ 
τος περιλαμβάνει κατ’ αναλογία όλα τα αναφερόμενα 
στην προηγούμενη παράγραφο 2 του παρόντος άρθρου 
θέματα εκτός του (ί). Αντ’ αυτού όμως περιλαμβάνει την 
εσωτερική ανάπτυξη της Σχολής σε Τμήματα και του Τρή¬ 
ματος σε ακαδημαϊκές μονάδες (Τομείς) και σε λειτουρ¬ 
γικές μονάδες (Εργαστήρια ή Κλινικές). 

γ) Ο προγραμματισμός του Πανεπιστημίου αλληλεπι- 
δρά με τους επιμέρους προγραμματισμούς των Σχολών 
και Τμημάτων. Ο προγραμματισμός της κάθε Σχολής και 
του κάθε Τμήματος λαμβάνεται υπόψη για τη διαμόρφω¬ 
ση του αντίστοιχου προγραμματισμού σε επίπεδο Πανε¬ 
πιστημίου, ταυτόχρονα όμως οφείλει να είναι εναρ¬ 
μονισμένος με τις γενικές κατευθυντήριες γραμμές που 
καθορίζει ο προγραμματισμός του Πανεπιστημίου. 

δ) Ο προγραμματισμός του Πανεπιστημίου αποφασίζε- 
ται σε ειδική συνεδρίασης της Συγκλήτου, η οποία πραγ¬ 
ματοποιείται μέσα στο μήνα Σεπτέμβριο του πρώτου ακα¬ 
δημαϊκού έτους της περιόδου στην οποία αναφέρεται ο 
προγραμματισμός. 

ε) Οι προγραμματισμοί των Σχολών και των Τμημάτων 
αποφασίζονται σε ειδική συνεδρίαση της αντίστοιχης Γε¬ 
νικής Συνέλευσης, η οποία πραγματοποιείται μέσα στο 
μήνα Ιούνιο του προηγούμενου ακαδημαϊκού έτους από 
την περίοδο στην οποία αναφέρεται ο προγραμματισμός. 

4. α) Όλες οι Επιτροπές Προγραμματισμού και Αξιολό¬ 
γησης λειτουργούν σε μόνιμη βάση και έχουν ως έργο την 
ετοιμασία των σχετικών εισηγήσεων προς τη Σύγκλητο ή 
τις Γενικές Συνελεύσεις των Τμημάτων κατά περίπτωση. 
Παράλληλα, οιΕ.Π.Α. έχουν καιτην ευθύνη της συνεχούς 
παρακολούθησης της πορείας υλοποίησης του κατά πε¬ 
ρίπτωση προγραμματισμού και της υποβολής προτάσε¬ 


ων προς τα αρμόδια όργανα, είτε για διορθωτικές αλλα¬ 
γές επί των προγραμματισμών είτε για λήψη πρόσθετων 
μέτρων για την αποτελεσματική υλοποίησή τους, ανάλο¬ 
γα με τα συμπεράσματα που προκύπτουν από την ανάλυ¬ 
ση των σχετικών δεδομένων. 

β) Η Ε.Π.Α. του Πανεπιστημίου συνεργάζεται με τις 
Ε.Π.Α. των Τμημάτων, προκειμένου να διασφαλίζεται 
έγκαιρα και αποτελεσματικά η κατά τα ανωτέρω αναγκαία 
αλληλεπίδραση μεταξύ των προγραμματισμών. 

γ) Οι Ε.Π.Α. έχουν επιπλέον την ευθύνη της ετοιμασίας 
της εισηγητικής έκθεσης απολογισμού προς τον Πρύτα¬ 
νη του Ιδρύματος ή τον Πρόεδρο του Τμήματος κατά πε¬ 
ρίπτωση, όπως ορίζεται κατωτέρω στο άρθρο 29, όπως 
επίσης και της ετοιμασίας και παρουσίασης της κατά πε¬ 
ρίπτωση έκθεσης αξιολόγησης, όπως ορίζεται κατωτέρω 
στο άρθρο 30. Τέλος οι Ε.Π.Α. έχουν και την ευθύνη της 
ετοιμασίας της εισήγησης προς τα αρμόδια όργανα και 
της μελέτης εφαρμογής για τη διαμόρφωση συστήματος 
κριτηρίων αξιολόγησης και δεικτών απόδοσης, όπως επί¬ 
σης ορίζεται κατωτέρω στο άρθρο 30. 

Άρθρο 29 
Απολογισμός 

1. α) Της διαδικασίας του προγραμματισμού προηγείται 
σε κάθε περίπτωση η διαδικασία απολογισμού της πορεί¬ 
ας και του βαθμού υλοποίησης του αμέσως προηγούμε¬ 
νου αντίστοιχου προγραμματισμού. 

β) Ο απολογισμός σε επίπεδο Πανεπιστημίου πραγμα¬ 
τοποιείται κατά τους μήνες Μάϊο ή Ιούνιο πριν από τον 
επόμενο προγραμματισμό, εκτός εάν πρόκειται για τον 
ετήσιο απολογισμό, ο οποίος πραγματοποιείται κατά την 
ίδια ειδική συνεδρίαση της Συγκλήτου κατά την οποία 
πραγματοποιείται και ο προγραμματισμός του επομένου 
ακαδημαϊκού έτους. 

γ) Ο απολογισμός σε επίπεδο Τμήματος πραγματοποι¬ 
είται κατά τους μήνες Μάρτιο ή Απρίλιο πριν από τον επό¬ 
μενο προγραμματισμό, εκτός εάν πρόκειται για τον ετή¬ 
σιο απολογισμό, ο οποίος πραγματοποιείται κατά την ίδια 
ειδική συνεδρίαση της Γενικής Συνέλευσης κατά την 
οποία πραγματοποιείται και ο προγραμματισμός του επο¬ 
μένου ακαδημαϊκού έτους. 

δ) Η έκθεση απολογισμού συντάσσεται και παρουσιά¬ 
ζεται κατά περίπτωση από τον Πρύτανη του Ιδρύματος ή 
από τον Πρόεδρο του Τμήματος, ύστερα από σχετική ει¬ 
σηγητική έκθεση της αντίστοιχης Ε.Π.Α.. Η έκθεση απο¬ 
λογισμού δεν τίθεται σε ψηφοφορία προς έγκριση στο 
αντίστοιχο όργανο, αλλά αποτελεί ειδικής βαρύτητας 
στοιχείο για τη διαμόρφωση του επόμενου προγραμματι¬ 
σμού. 

2. Από τη διαδικασία απολογισμού συνάγονται συμπε¬ 
ράσματα ως προς τα εξής θέματα: 

α) Ως προς το βαθμό στον οποίο ο αντίστοιχος προ¬ 
γραμματισμός ήταν σωστός και εφικτός και ως προς τα 
σημεία που πρέπει ιδιαίτερα να προσεχθούν κατά τον 
επόμενο προγραμματισμό. 

β) Ως προς το βαθμό στον οποίο ικανοποιήθηκαν οι 
απαιτούμενες για την υλοποίηση του προγραμματισμού 
προϋποθέσεις από άποψη μέσων και υποδομής και ως 
προς τα μέτρα που θα πρέπει να ληφθούν στο μέλλον. 

γ) Ως προς το βαθμό στον οποίο ανταποκρίθηκαν στις 
απαιτήσεις του προγραμματισμού και συνέβαλαν στην 
υλοποίησή του όλοι οι εμπλεκόμενοι παράγοντες, στους 
οποίους περιλαμβάνονται τα συλλογικά όργανα λήψης 

αποφάσεων, τα όργανα διοίκησης, τα λοιπά παράλληλα 
όργανα (συμβούλια και επιτροπές), οι υπηρεσίες του 
Ιδρύματος (στις οποίες περιλαμβάνονται τόσο οι διοικητι¬ 
κές όσο και οιλοιπές, όπως οι Βιβλιοθήκες κλπ.) και τέλος, 
το κάθε μεμονωμένο μέλος της πανεπιστημιακής κοινό¬ 
τητας. 

Άρθρο 30 
Αξιολόγηση 

α) Η διαδικασία προγραμματισμού και απολογισμού 
ολοκληρώνεται με τη διαδικασία αξιολόγησης, η οποία 
κατά κύριο λόγο συνίσταται στην κωδικοποίηση των συ¬ 
μπερασμάτων που αφορούν το θέμα (μι), όπως αναλύεται 
αυτό στην παρ.2 του προηγουμένου άρθ. 29 περί απολο¬ 
γισμού. 

β) Την ευθύνη για την κωδικοποίηση των εν λόγω συ¬ 
μπερασμάτων έχει η αντίστοιχη Ε.Π.Α., που ετοιμάζει για 
το σκοπό αυτό σχετική έκθεση αξιολόγησης την οποία και 
παρουσιάζει κατά περίπτωση στη Σύγκλητο ή στην α¬ 
ντίστοιχη Γενική Συνέλευση ταυτόχρονα με τη συζήτηση 
του επόμενου απολογισμού. 

γ) Η έκθεση αξιολόγησης της Ε.Π.Α., συνοδευόμενη 
από τα πλήρη πρακτικά της Συγκλήτου ή της αντίστοιχης 
Γενικής Συνέλευσης, αποτελεί το επίσημο κείμενο αξιο¬ 
λόγησης του Πανεπιστημίου ή του αντίστοιχου Τμήματος 
για τη χρονική περίοδο στην οποία αναφέρεται. 

α) Τα στοιχεία των εκθέσεων αξιολόγησης συνεκτιμώ- 
νται ως στοιχεία διαφοροποίησης από τα κατά περίπτωση 
αρμόδια όργανα, τόσο κατά τις εσωτερικές διαδικασίες 
κατανομής πόρων και Θέσεων προσωπικού, όσο και κατά 
τον καθορισμό εσωτερικών προτεραιοτήτων σε επίπεδο 
Πανεπιστημίου ή σε επίπεδο Τμήματος. 

β) Η Σύγκλητος και οι Γ ενικές Συνελεύσεις των Τμημά¬ 
των μπορούν να διαμορφώσουν σύστημα κριτηρίων αξιο¬ 
λόγησης και δεικτών απόδοσης, τα οποία θα χρησιμεύ¬ 
ουν για την ποσοτική αποτύπωση των αποτελεσμάτων 
της αξιολόγησης. Οι αντίστοιχες Ε.Π.Α. έχουν την ευθύνη 
της ετοιμασίας της σχετικής εισήγησης η οποία θα πρέπει 
να συνοδεύεται και από αναλυτικές μελέτες εφαρμογής. 

ΚΕΦΑΛΑΙΟ ΕΒΔΟΜΟ 
ΤΑΚΤΙΚΟΣ ΠΡΟΫΠΟΛΟΓΙΣΜΟΣ 

ΠΡΟΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ 
Άρθρο 31 

Τακτικός Προϋπολογισμός Πανεπιστημίου 

1.0 Τακτικός Προϋπολογισμός του Πανεπιστημίου που 
υποβάλεται στη Σύγκλητο για έγκριση από τις αρμόδιες 
υπηρεσίες και όργανα του Ιδρύματος εγκρίνεται από αυ¬ 
τή το αργότερο μέχρι το τέλος Ιανουάριου του οικονομι¬ 
κού έτους στο οποίο αναφέρεται, με βάση και την ετήσια 
έκθεση του Οικονομικού Συμβουλίου. 

2. Στην ετήσια έκθεση περιλαμβάνεται ως ειδικό κεφά¬ 
λαιο ο οικονομικός απολογισμός του προηγουμένου 
έτους, στον οποίο συνοψίζονται τα στοιχεία που απεικο¬ 
νίζουν την οικονομική πολιτική του Ιδρύματος. Υπάτην έν¬ 
νοια αυτή, ο εν λόγω οικονομικός απολογισμός δεν σχετί¬ 
ζεται με τον προβλεπόμενο από τις διαδικασίες περί δη¬ 
μοσίου λογιστικού ετήσιο απολογισμό οικονομικής 
διαχείρισης, η υποβολή του οποίου προς έγκριση γίνεται 
κατά τις κείμενες διατάξεις. 

3. Η παρουσίαση του Τακτικού Προϋπολογισμού στην 


ετήσια έκθεση του Οικονομικού Συμβουλίου γίνεται τόσο 
με την απαιτούμενη κατά τις διατάξεις του δημόσιου λο¬ 
γιστικού μορφή, όσο και με ειδική κωδικοποίηση των εσό¬ 
δων και των εξόδων κατά μεγάλες ομάδες κωδικών αριθ¬ 
μών, έτσι ώστε να διευκολύνεται η αποτύπωση της οικο¬ 
νομικής πολιτικής του Ιδρύματος στον Τακτικό 
Προϋπολογισμό. 

4. Στην κατά τα ανωτέρω ειδική κωδικοποίηση θα πρέ¬ 
πει να παρουσιάζονται τα διαθέσιμα συγκριτικά στοιχεία 
των δύο αμέσως προηγούμενων οικονομικών ετών, όπως 
επίσης και οι εσωτερικές κατανομές της κάθε ομάδας δα¬ 
πανών κατά Τμήμα, όπου τούτο είναι δυνατό. 

5. Κατά την έγκριση του Τακτικού Προϋπολογισμού θα 
πρέπει να διασφαλίζεται αποτελεσματικά το στοιχείο της 
αποκέντρωσης, με τη μεταφορά του μέγιστου δυνατού 
ποσού πιστώσεων από κωδικούς αριθμούς της κεντρικής 
διοίκησης στους κωδικούς αριθμούς επιχορήγησης των 
Τμημάτων, λαμβανομένων υπ’ όψη και των σχετικών απο¬ 
λογιστικών στοιχείων. 

Άρθρο 32 

Πρόγραμμα Δημοσίων Επενδύσεων Πανεπιστημίου 

1. Το Πρόγραμμα Δημοσίων Επενδύσεων εγκρίνεται 
από τη Σύγκλητο στην επόμενη συνεδρίαση από την ημε¬ 
ρομηνία κοινοποίησής του από το Υπουργείο Παιδείας, 
με βάση την ετήσια κοινή έκθεση του Οικονομικού και του 
Τεχνικού Συμβουλίου. 

2. Στην εν λόγω ετήσια έκθεση, στην οποία θα φαίνεται 
ότι ο ετήσιος προγραμματισμός εξυπηρετεί το μακρο¬ 
χρόνιο προγραμματισμό ανάπτυξης των έργων υποδο- 
μήςτου Ιδρύματος, περιλαμβάνονται τα εξής στοιχεία για 
τα διάφορα έργα του Ιδρύματος: 

ί. Συνοπτική περιγραφή του έργου, περιλαμβανομένης 
και συνοπτικής αναφοράς σκοπιμότητας, και πλήρης 
ονομασία εργολήπτη. 

Ιί. Συνολικός προϋπολογισμός έργου. 

ΙίΙ. Χρονολογία έναρξης του έργου, 
ιν. Προβλεπόμενη χρονολογία ολοκλήρωσης του έργου 
ν. Σύνολο χρηματοδότησης του έργου μέχρι 31 Δεκεμ¬ 
βρίου προηγουμένου οικονομικού έτους. 

νι. Ποσοστό πραγματοποιηθέντος έργου μέχρι 31 Δε¬ 
κεμβρίου προηγουμένου οικονομικού έτους. 

νϋ. Σύνολο χρηματοδότησης του έργου κατά το προη¬ 
γούμενο οικονομικό έτος. 

νϋί. Ποσοστό πραγματοποιηθέντος έργου κατά το 
προηγούμενο οικονομικό έτος, 
ιχ. Ζητηθείσα πίστωση για τρέχον οικονομικό έτος, 
χ. Εγκριθείσα πίστωση για τρέχον οικονομικό έτος, 
χι. Προβλεπόμενο προς πραγματοποίηση ποσοστό έρ¬ 
γου μέσα στο τρέχον οικονομικό έτος. 

χίί. Συνοπτική περιγραφή του προς πραγματοποίηση 
έργου μέσα στο τρέχον οικονομικό έτος. 

χίϋ. Υπολειπόμενο προς πραγματοποίηση ποσοστό έρ¬ 
γου μετά το τρέχον οικονομικό έτος. 

χιν. Συνοπτική περιγραφή του υπολειπόμενου προς 
πραγματοποίηση έργου μετά το τρέχον οικονομικό έτος. 

χν. Υπόλοιπο διαθέσιμης πίστωσης μετά το τρέχον οι¬ 
κονομικό έτος. 

χνι. Εκτίμηση απαιτούμενης πίστωσης για την ολοκλή¬ 
ρωση του έργου μετά το τρέχον οικονομικό έτος. 

χνι. Εκτίμηση αναθεώρησης του προϋπολογισμού του 
έργου. 

3. Στην κατά τα ανωτέρω ετήσια έκθεση περιλαμβάνο- 

νται τα εξής στοιχεία για τις προγραμματιζόμενες μελέ¬ 
τες: 

ί. Συνοπτική περιγραφή του έργου στο οποίο αναφέρε- 
ται η μελέτη, περιλαμβανομένης και συνοπτικής αναφο¬ 
ράς σκοπιμότητας, του προβλεπόμενου συνολικού προϋ¬ 
πολογισμού του έργου καιτουπροβλεπόμενου χρονοδια¬ 
γράμματος ολοκλήρωσής του 
Ν. Ονομασία αναδόχου της μελέτης και αναφορά της 
διαδικασίας με την οποία έγινε η ανάθεση 
ίϋ. Συνολικός προϋπολογισμός μελέτης 
ίν. Χρονολογία έναρξης της μελέτης 
ν. Προβλεπόμενη χρονολογία ολοκλήρωσης της μελέ¬ 
της 

νί. Σύνολο χρηματοδότησης της μελέτης μέχρι 31 Δε¬ 
κεμβρίου προηγουμένου οικονομικού έτους 
νϋ. Σύνολο χρηματοδότησηςτης μελέτης κατά το προη¬ 
γούμενο οικονομικό έτος 

νίϋ. Ζητηθείσα πίστωση για τρέχον οικονομικό έτος 
ίχ. Εγκριθείσα πίστωση για τρέχον οικονομικό έτος 
χ. Υπόλοιπο διαθέσιμης πίστωσης μετά το τρέχον οικο¬ 
νομικό έτος 

χί. Εκτίμηση απαιτούμενης πίστωσης για την ολοκλή¬ 
ρωση της μελέτης μετά το τρέχον οικονομικό έτος 
χϋ. Εκτίμηση αναθεώρησης του προϋπολογισμού της 
μελέτης 

4. Στην κατά τα ανωτέρω ετήσια έκθεση περιλαμβάνο- 
νταιτα εξής στοιχεία για τις προβλεπόμενες δαπάνες εξο¬ 
πλισμών: 

ί. Κατανομή των δαπανών κατά ακαδημαϊκές μονάδες 
και κατά υπηρεσίες 

ϋ. Αναφορά κατά περίπτωση των αντίστοιχων δαπανών 
που πραγματοποιήθηκαν κατά την τελευταία τριετία, συ¬ 
νολικά και αναλυτικά κατ’ έτος 
ίϋ. Στην περίπτωση των δαπανών των υπηρεσιών, χωρι¬ 
στή ειδική αναφορά των δαπανών που τελικά χρησιμο¬ 
ποιήθηκαν από Τμήματα, με ειδική αναφορά κατά Τμήμα 
ίν. Περιγραφή της πράξης που αντιστοιχεί σε κάθε δα¬ 
πάνη και συνοπτική αναφορά σκοπιμότητας 
ν. Καταγραφή όλων των σχετικών πράξεων με τις αντί¬ 
στοιχες δαπάνες που πραγματοποιήθηκαν κατά την αμέ¬ 
σως προηγούμενη τριετία, με ανάλογη συνοπτική αναφο¬ 
ρά σκοπιμότητας 

5. Η Σύγκλητος εξουσιοδοτείτο Πρυτανικό Συμβούλιο 
για ανακατανομές του Προγράμματος Δημοσίων Επεν¬ 
δύσεων σύμφωνα με την πορεία υλοποίησης των έργων. 

6. Τροποποιήσεις του Προϋπολογισμού εγκρίνονται 
από το Πρυτανικό Συμβούλιο. 

Άρθρο 33 

Πλαίσιο Προϋπολογισμού Τμημάτων 

1. Η Γενική Συνέλευση κάθε Τμήματος καταρτίζει Πλαί¬ 
σιο Προϋπολογισμού του Τμήματοςτο αργότερο μέχριτο 
τέλος Ιανουάριου του οικονομικού έτους στο οποίο ανα- 
φέρεται ο Προϋπολογισμός και πάντως πριν την προ¬ 
γραμματισμένη τακτική συνεδρίαση της Συγκλήτου του 
μηνάς Ιανουάριου. 

2. Το Πλαίσιο Προϋπολογισμού περιλαμβάνει το σύνο¬ 
λο των προβλεπόμενων δαπανών του Τμήματος για το συ¬ 
γκεκριμένο οικονομικό έτος. Οι δαπάνες αναλύονται σε 
τρεις μεγάλες κατηγορίες με βάση την προέλευση της 
χρηματοδότησης από την οποία θα καλυφθούν, ως εξής: 

ί. Δαπάνες που προβλέπεται να καλυφθούν από την τα¬ 
κτική επιχορήγηση του Τμήματος από το Πανεπιστήμιο 


ίί. Δαπάνες που προβλέπεται να καλυφθούν από τους 
λοιπούς κωδικούς αριθμούς του Τακτικού Προϋπολογι¬ 
σμού του Πανεπιστημίου 

ιιι. Δαπάνες που προβλέπεται να καλυφθούν από το 
Π.Δ.Ε και ειδικότερα από τους Κ.Α. που αφορούν την απ’ 
ευθείας χρηματοδότηση των Τμημάτων για δαπάνες εξο¬ 
πλισμών. 

ίν. Δαπάνες που προβλέπεται να καλυφθούν από άλ¬ 
λους Κ.Α. του Π.Δ.Ε. 

ν. Δαπάνες που προβλέπεται να καλυφθούν από άλλες 
πηγές εκτός Τακτικού Προϋπολογισμού και Π.Δ.Ε. είτε 
εντός είτε εκτός Πανεπιστημίου Αιγαίου « 

3. Το Πλαίσιο Προϋπολογισμού του Τμήματος έχει εξ 
ορισμού μεγάλη ελαστικότητα, καθώς δεν αποτελεί Προ¬ 
ϋπολογισμό με την τυπική έννοια. Εν τούτοις παρέχει το 
αναγκαίο πλαίσιο τόσο για τον προγραμματισμό των δα¬ 
πανών ενός Τ μήματος όσο και για την αποτελεσματικότε¬ 
ρη διαχείριση των πόρων του. 

4. Κατά την ίδια συνεδρίαση της Γενικής Συνέλευσης 
υποβάλλεται από τον Πρόεδρο προς έγκριση η ετήσια έκ¬ 
θεση οικονομικού απολογισμού για το προηγούμενο οι¬ 
κονομικό έτος. Στην έκθεση καταγράφονται και αναλύο¬ 
νται όλα τα στοιχεία σχετικά με τις δαπάνες του προη¬ 
γουμένου οικονομικού έτους, με κατάταξη των δαπανών 
σε κατηγορίες ανάλογες με τις προβλεπόμενες για το 
Πλαίσιο Προϋπολογισμού. 

5. Το Πλαίσιο Προϋπολογισμού και η ετήσια έκθεση οι¬ 
κονομικού απολογισμού κάθε Τμήματος κοινοποιούνται 
στο Οικονομικό Συμβούλιο. 

ΜΕΡΟΣ ΤΡΙΤΟ 

ΚΕΦΑΛΑΙΟ ΟΓΔΟΟ 
ΘΕΜΑΤΑ ΠΡΟΣΩΠΙΚΟΥ 

Άρθρο 34 

Διδακτικό Ερευνητικό Προσωπικό (Δ.Ε.Π.) 

1. α) Τα μέλη Δ.Ε.Π. οφείλουν να ανταποκρίνονται πλή¬ 
ρως στις εκπαιδευτικές, ερευνητικές, οργανωτικές και δι¬ 
οικητικές υποχρεώσεις τους, όπως ορίζονται από την 
ισχύουσα νομοθεσία καθώς και από τις εκάστοτε αποφά¬ 
σεις του Ιδρύματος. 

Μέλη Δ.Ε.Π. των Τμημάτων, στα οποία λειτουργούν θε¬ 
σμοθετημένα Εργαστήρια, παρέχουν, μέσω του Εργα¬ 
στηρίου υπηρεσίες της ειδικότητάς τους για την εξυπη¬ 
ρέτηση του κοινωνικού συνόλου. 

β) Στις εκπαιδευτικές υποχρεώσεις των μελών Δ.Ε.Π. 
περιλαμβάνονται, εκτός από τη διεξαγωγή του εκπαιδευ¬ 
τικού έργου (θεωρία, φροντιστηριακές ασκήσεις, εργα¬ 
στηριακές, κλινικές ασκήσεις, παρακολούθηση πτυχια¬ 
κών και διπλωματικών εργασιών), η ετοιμασία υποβοηθη¬ 
τικού υλικού για τα μαθήματά τους, η διαδικασία 
αξιολόγησης των φοιτητών, η συνεχής ποιοτική και ποσο¬ 
τική βελτίωση και ο εκσυγχρονισμός της υποδομής και 
του εξοπλισμού που χρησιμοποιούνται στα μαθήματά 
τους, η παροχή συμβουλών και διευκρινίσεων στους φοι¬ 
τητές που θατους βοηθήσουν να αποκομίσουντο μέγιστο 
δυνατό όφελος από την εκπαιδευτική διαδικασία, η υπο¬ 
βολή προτάσεων για τον εμπλουτισμό της Βιβλιοθήκης 
του Τμήματος σε εκδόσεις που θα συμβάλουν στη βελ¬ 
τίωση του επιπέδου των φοιτητών και, τέλος, η συνεχής 
προσπάθεια ανύψωσης του επιπέδου των μαθημάτων 
τους και του εν γένει εκπαιδευτικού έργου που επιτελούν. 

γ) Τα μέλη Δ. Ε.Π. οφείλουν να τηρούν τους γενικώς πα¬ 
ραδεκτούς κανόνες ακαδημαϊκής δεοντολογίας, σε ό,τι 
αφορά τις σχέσεις τους μετά πανεπιστημιακά όργανα δι¬ 
οίκησης κάθε επιπέδου, με τα άλλα μέλη Δ.Ε.Π., με το 
λοιπό προσωπικό του Πανεπιστημίου, με τους φοιτητές 
και με το κοινωνικό περιβάλλον του Πανεπιστημίου. Οι κα¬ 
νόνες ακαδημαϊκής δεοντολογίας διέπονται από τις βασι¬ 
κές αρχές της ηθικής και της ευθύνης και εκτείνονται στο 
σύνολο του εκπαιδευτικού, ερευνητικού καιλοιπού έργου 
των μελών Δ.Ε.Π. αλλά και στη γενικότερη στάση και δρά¬ 
ση τους ως ακαδημαϊκών προσώπων στο Πανεπιστήμιο, 
αλλά και στην Κοινωνία. 

2. α) Ο Πρόεδρος του Τμήματος και ο Διευθυντής του 
Τομέα έχουν κατά περίπτωση την ευθύνη του ελέγχου 
των μελών Δ.Ε.Π. για το βαθμό ανταπόκρισής τους στις 
κατά τα ανωτέρω υποχρεώσεις τους. 

β) Ο ακαδημαϊκός έλεγχος των μελών Δ.Ε.Π. από τον 
Πρόεδρο του Τμήματος ή από τον Διευθυντή του Τομέα 
μπορεί είτε να γίνεται αμέσως όταν διαπιστώνεται ότι ένα 
μέλος Δ.Ε.Π. δεν ανταποκρίνεται στις υποχρεώσεις του ή 
δημιουργεί προβλήματα στο Τμήμα ή στον Τομέα με τη 
στάση του, είτε να εντάσσεται στην εξαμηνιαία ή στην ετή¬ 
σια διαδικασία συνολικής αξιολόγησης και απολογισμού 
του επιτελούμενου έργου στο Τμήμα ή στον Τομέα. 

γ) Στην περίπτωση άσκησης άμεσου ελέγχου, τα ελεγχό¬ 
μενα μέλη Δ.Ε.Π. οφείλουν να δώσουν εξηγήσεις σε πρώ¬ 
τη φάση στον Πρόεδρο του Τμήματος ή στο Διευθυντή του 
Τομέα, οι οποίοι, εφ’ όσον δεν Θεωρήσουν τις εξηγήσεις 
ικανοποιητικές, υποχρεούνται ναπαραπέμψουντο όλο θέ¬ 
μα στο αντίστοιχο συλλογικό όργανο λήψης αποφάσεων. 

δ) Στην περίπτωση άσκησης ελέγχου μέσω της κατά τα 
ανωτέρω διαδικασίας αξιολόγησης και απολογισμού, τα 
ελεγχόμενα μέλη Δ.Ε.Π. οφείλουν να δώσουν σχετικές 
εξηγήσεις στα αντίστοιχα κατά περίπτωση συλλογικά όρ¬ 
γανα λήψης αποφάσεων. 

3. α) Εφ’ όσοντο κατά περίπτωση συλλογικό όργανο λή¬ 
ψης αποφάσεων, θεωρήσει ότι οι εξηγήσεις του ελεγχο- 
μένου μέλους Δ.Ε.Π. δεν είναι ικανοποιητικές και ότι, κα¬ 
τά συνέπεια υπέχει ακαδημαϊκή ευθύνη για τη μη τήρηση 
των καθορισμένων υποχρεώσεών του ή και για τη δημι¬ 
ουργία προβλημάτων στο Τμήμα ή στον Τομέα με τη στά¬ 
ση του, μπορεί να λάβει ένα ή και περισσότερα από τα πα¬ 
ρακάτω μέτρα σε βάρος του ελεγχόμενου μέλους Δ.Ε.Π.: 

ί. Νατού απευθύνει έγγραφη σύσταση με την οποία Θα 
το καλεί να ανταποκρίνεται με συνέπεια στις υποχρεώ¬ 
σεις του. 

ϋ. Να ζητήσει από τον Πρύτανη να του επιβάλει ποινή πε¬ 
ρικοπής αποδοχών. 

Πι. Να ζητήσει από τον Πρύτανη να φέρει το Θέμα προς 
συζήτηση στη Σύγκλητο. 

ίν. Να ζητήσει από τον Πρύτανη να κινήσει την προβλε- 
πόμενη από τον Νόμο πειθαρχική διαδικασία. 

β) Η Γενική Συνέλευση του Τομέα μπορεί να παραπέμ- 
ψει το Θέμα στη Γενική Συνέλευση του Τμήματος, ανε¬ 
ξάρτητα από τα μέτρα που μπορεί να λάβει η ίδια, εφ’ 
όσον κρίνει ότι η σοβαρότητα του Θέματος δεν επιτρέπει 
τον περιορισμό του στο επίπεδο του Τομέα και μόνο. 

γ) Ο ελεγχόμενος έχει δικαίωμα προσφυγής για δευτε¬ 
ροβάθμια κρίση στο αμέσως υψηλότερο όργανο διοίκη¬ 
σης (πρόεδροΤμήματος, Κοσμήτορα Σχολής ή Πρύτανη) 
προκειμένου να συζητηθεί το Θέμα στο αντίστοιχο συλ¬ 
λογικό όργανο λήψης αποφάσεων (Γενική Συνέλευση 
Τ μήματος, Γ ενική Συνέλευση Σχολής ή Σύγκλητο). 


Άρθρο 35 

Λοιπό Διδακτικό προσωπικό 

1. Στο λοιπό διδακτικό προσωπικό περιλαμβάνονται οι 
Επισκέπτες Καθηγητές, οι Εντεταλμένοι Επίκουροι Καθη¬ 
γητές, οι Ειδικοί Επιστήμονες και οι Διδάσκοντες βάσει 
του Π.Δ. 407/80, οι οποίοι οφείλουν να ανταποκρίνονται 
στις υποχρεώσεις τους όπως περιγράφονται παρακάτω. 

2. Τα καθήκοντα και οι υποχρεώσεις των Επισκεπτών 
Καθηγητών, πέραν των προβλεπομένων από την ισχύου- 
σα νομοθεσία, καθορίζονται με τις αποφάσεις των Γ ενι¬ 
κών Συνελεύσεων των Τμημάτων που τους καλούν για ει¬ 
δικές εκπαιδευτικές και ερευνητικές ανάγκες. Για τον 
έλεγχο των Επισκεπτών Καθηγητών ως προς το βαθμό 
ανταπόκρισής τους στις υποχρεώσεις τους εφαρμόζο¬ 
νται κατ’ αναλογία τα προβλεπόμενα στο άρθρο 34 του 
παρόντος για μέλη Δ.Ε.Π. Μεταξύ των συνεπειών στις 
οποίες υπόκεινται οι Επισκέπτες Καθηγητές, εάν διαπι¬ 
στωθεί ότι δεν ανταποκρίνονται στις υποχρεώσεις τους, 
είναι και η μη ανανέωση της πρόσκλησής τους. 

3. Τα καθήκοντα και οι υποχρεώσεις των Εντεταλμένων 
Επίκουρων Καθηγητών, των Ειδικών Επιστημόνων και των 
Διδασκόντων βάσει του Π.Δ. 407/80, πέραν των προβλε¬ 
πομένων από την ισχύουσα νομοθεσία, καθορίζονται με 
τις αποφάσεις των Γ ενικών Συνελεύσεων των Τ μημάτων 
που τους καλούν για ειδικές εκπαιδευτικές και ερευνητι¬ 
κές ανάγκες, όπως επίσης και με τις συμβάσεις που συ¬ 
νάπτουν με το Πανεπιστήμιο. Γ ια τον έλεγχο των ανωτέρω 
ως προς το βαθμό ανταπόκρισής τους στις υποχρεώσεις 
τους εφαρμόζονται κατ’ αναλογία τα προβλεπόμενα στο 
άρθρο 34 του παρόντος για τα μέλη Δ.Ε.Π. Μεταξύ των 
συνεπειών στις οποίες υπόκεινται οι ανωτέρω, εάν διαπι¬ 
στωθεί ότι δεν ανταποκρίνονται στις υποχρεώσεις τους, 
είναι και η μη ανανέωση της πρόσληψής τους ή και η μο¬ 
νομερής από πλευράς Πανεπιστημίου καταγγελία της 
σύμβασής τους. 

Άρθρο 36 

Επιμελητές, Βοηθοί και Επιστημονικοί Συνεργάτες 

1. α) Οι υπηρετούντες Επιμελητές, Βοηθοί και Επιστη¬ 
μονικοί Συνεργάτες οφείλουν να ανταποκρίνονται πλή¬ 
ρως στις υποχρεώσεις τους, όπως αυτές καθορίζονται 
από τα συλλογικά όργανα λήψης αποφάσεων του Τμήμα¬ 
τος και του Τομέα τους. 

β) Το επικουρικό εκπαιδευτικό έργο που επιτελεί το 
ανωτέρω προσωπικό επεκτείνεται αναλογικά, υπό την 
εποπτεία των υπευθύνων μελών Δ.Ε.Π. κατά περίπτωση, 
στο σύνολο των δραστηριοτήτων που αναφέρονται στο 
άρθρο 34 παρ. 1 εδ. β’ του παρόντος. 

γ) Πέραν των ανωτέρω, το εν λόγω προσωπικό είναι δυ¬ 
νατό να απασχολείται, με απόφαση του αρμόδιου οργά¬ 
νου και σε διοικητικό ή οργανωτικό έργο για την κάλυψη 
των συναφών αναγκών του Τμήματος ή του Τομέα ή του 
Εργαστηρίου / Κλινικής, όπως επίσης και για την υποστή¬ 
ριξη του έργου της Βιβλιοθήκης. 

2. Είναι δυνατή η απασχόληση του ανωτέρω προσωπι¬ 
κού σε χρηματοδοτούμενα ερευνητικά προγράμματα 
ύστερα από απόφαση του αρμοδίου συλλογικού οργάνου 
ότι τούτο δεν αποβαίνει σε βάρος της εκπλήρωσης όλων 
των λοιπών υποχρεώσεων που τους ανατίθενται. 

3. Γ ια τον έλεγχο των μελών του ανωτέρω προσωπικού 
ως προς το βαθμό ανταπόκρισής τους στις υποχρεώσεις 
τους εφαρμόζονται κατ’ αναλογία τα προβλεπόμενα στο 

άρθρο 34 του παρόντος για τα μέλη Δ.Ε.Π., λαμβανομέ- 
νου πάντως υπ’ όψη του διαφορετικού χαρακτήρα των εν 
λόγω υποχρεώσεων. 

Άρθρο 37 

Ειδικό Τεχνικό Εργαστηριακό Προσωπικό 

1. α) Τα μέλη του Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.) οφείλουν να ανταποκρίνονται πλήρως 
στις υποχρεώσεις τους, όπως αυτές καθορίζονται από τα 
συλλογικά όργανα λήψης αποφάσεων του Τομέα τους 
και, εν απουσία Τομέα, του Τμήματος. 

β) Οι υποχρεώσεις των μελών Ε.Τ.Ε.Π. που έχουν διατε¬ 
θεί σε Εργαστήρια ή Κλινικές καθορίζονται από το αρμό¬ 
διο όργανο του Τομέα ή του Τμήματος στο οποίο ανήκει 
το Εργαστήριο ή η Κλινική, ύστερα από εισήγηση του Δι¬ 
ευθυντή του Εργαστηρίου ή της Κλινικής. 

2. α) Οι υποχρεώσεις των μελών Ε.Τ.Ε.Π. απορρέουν 
από το έργο το οποίο παρέχουν βάσει της υφισταμένης 
νομοθεσίας και το οποίο συνίσταται στην παροχή, ανάλο¬ 
γα με τα προσόντα βάσει των οποίων έγινε η πρόσληψή 
τους, εξειδικευμένων υπηρεσιών για την υποστήριξη του 
εκπαιδευτικού, ερευνητικού και εφαρμοσμένου έργου 
της μονάδας στην οποία ανήκουν. Υπό την έννοια αυτή, το 
έργο των μελών Ε.Τ.Ε.Π. επιτελείται κατά κύριο λόγο στο 
πλαίσιο του Τομέα. 

β) Στην περίπτωση Τμημάτων στα οποία δεν έχουν συ- 
σταθεί Τομείς, το έργο των μελών Ε.Τ.Ε.Π. επιτελείται στο 
πλαίσιο του Τμήματος, αλλά εστιάζεται στις εκπαιδευτι¬ 
κές, ερευνητικές και εφαρμοσμένες δραστηριότητέςτου. 

γ) Η απασχόληση των μελών Ε.Τ.Ε.Π. σε έργο γραμμα¬ 
τειακής υποστήριξης νοείται μόνο στο επίπεδο του Τομέα 
ή του Εργαστηρίου ή της Κλινικής ή της Βιβλιοθήκης και 
όχι στο επίπεδο της Γραμματείας του Τμήματος. Σε εξαι¬ 
ρετικές περιπτώσεις είναι δυνατόν να ανατεθεί με από¬ 
φαση του Πρυτανικού Συμβουλίου έργο γραμματειακής 
υποστήριξης Τμήματος. 

δ) Στα μέλη Ε.Τ.Ε.Π. κατηγορίας ΠΕ, όπως επίσης και 
στα μέλη Ε.Τ.Ε.Π. κατηγορίας ΤΕ ή ΔΕ με ειδικά προσό¬ 
ντα, μπορεί να ανατεθεί επικουρικό εκπαιδευτικό έργο, 
κατά τα οριζόμενα στο άρθρο 36, παρ. 1, εδ. β’ του παρό¬ 
ντος, ύστερα από απόφαση του αρμοδίου οργάνου. 

3. Το ωράριο εργασίας των μελών Ε.Τ.Ε.Π. είναι συνε¬ 
χές και κατά κανόνα πρωινό. Η εβδομαδιαία απασχόληση 
των μελών Ε.Τ.Ε.Π. είναι 30 ώρες. Εφ’ όσον τούτο απαι¬ 
τείται από τις εκπαιδευτικές, ερευνητικές και εφαρμο¬ 
σμένες ανάγκες του Τ μήματος ή του Τ ομέα ή του του Ερ¬ 
γαστηρίου / Κλινικής, είναι δυνατή η απασχόληση των με¬ 
λών Ε.Τ.Ε.Π. σε διακεκομμένο ή και απογευματινό 
ωράριο, με απόφαση του αρμοδίου συλλογικού οργάνου. 
Είναι δυνατή επίσης η μετατόπιση κατά μία (1) ώρα της 
έναρξης και λήξης του ωραρίου μετά από αίτηση του μέ¬ 
λους Ε.Τ.Ε.Π. και σύμφωνη γνώμη του αρμοδίου οργά¬ 
νου. Σε μέλη Ε.Τ.Ε.Π. κατηγορίας (ΠΕ), στα οποία έχει 
ανατεθεί εκπαιδευτικό εργαστηριακό έργο η εβδομαδι¬ 
αία απασχόληση είναι 24 ώρες και είναι ανεξάρτητη της 
ώρας έναρξης και λήξης του καθιερωμένου ωραρίου. 

4. Είναι δυνατή η απασχόληση των μελών Ε.Τ.Ε.Π. σε 
χρηματοδοτούμενα ερευνητικά προγράμματα ύστερα 
από απόφαση του αρμοδίου συλλογικού οργάνου, ότι 
τούτο δεν αποβαίνει σε βάρος της εκπλήρωσης όλωντων 
λοιπών υποχρεώσεων που τους ανατίθενται. 

5. Με απόφαση της Συγκλήτου, και ύστερα από τεκμη¬ 
ριωμένη πρόταση του Διοικητικού Συμβουλίου του Συλ¬ 


λόγου Ε.Τ.Ε.Π., μπορούν να οργανώνονται στο Πανεπι¬ 
στήμιο Αιγαίου προγράμματα Επιμόρφωσης και Εξειδί- 
κευσηςτων μελών του Ε.Τ.Ε.Π. 

6. Για τον έλεγχο των μελών Ε.Τ.Ε.Π. ως προς το βαθμό 
ανταπόκρισής τους στις υποχρεώσεις τους εφαρμόζο¬ 
νται κατ’ αναλογία τα προβλεπόμενα στο άρθρο 34 του 
παρόντος για τα μέλη Δ.Ε.Π., λαμβανομένου πάντως υπ’ 
όψη του διαφορετικού χαρακτήρα των εν λόγω υπο¬ 
χρεώσεων. 

Άρθρο 38 

Ειδικό Εργαστηριακό Διδακτικό Προσωπικό 

1. Τα μέλη του Ειδικού Εργαστηριακού Διδακτικού Προ¬ 
σωπικού (Ε.Ε.Δ.Ι.Π.) οφείλουν να ανταποκρίνονται πλή¬ 
ρως στις υποχρεώσεις τους, όπως αυτές καθορίζονται 
από τα συλλογικά όργανα λήψης αποφάσεων της α¬ 
καδημαϊκής μονάδας στην οποία ανήκουν ή εκείνης στην 
οποία έχουν διατεθεί. 

2. α) Για τις εκπαιδευτικές υποχρεώσεις των μελών 
Ε.Ε.Δ.Ι.Π., στο πλαίσιο του ειδικού διδακτικού έργου που 
οφείλουν να παρέχουν σύμφωνα με τις ισχύουσες διατά¬ 
ξεις, ισχύουν κατ’ αναλογίαν τα αναφερόμενα στο άρθρο 
34 παρ. 1 εδ. β’του παρόντος για τα μέληΔ.Ε.Π. 

β) Τα μέλη Ε.Ε.Δ.Ι.Π. μπορούν να συμμετάσχουν σε εκ¬ 
παιδευτικά προγράμματα και σεμινάρια που οργανώνονται 
και είναι συναφή μετά επιστημονικά ενδιαφέροντάτους. 

3. Για τον έλεγχο των μελών Ε.Ε.Δ.Ι.Π. ως προς το βαθ¬ 
μό ανταπόκρισής τους στις υποχρεώσεις τους εφαρμό¬ 
ζονται κατ’ αναλογία τα προβλεπόμενα στο άρθρο 34 του 
παρόντος για τα μέλη Δ. Ε. Π., λαμβανομένου πάντως υπό¬ 
ψη του διαφορετικού χαρακτήρα των εν λόγω υποχρεώ¬ 
σεων. 

Άρθρο 39 

Διοικητικό Προσωπικό 

1. α) Το Διοικητικό Προσωπικό διέπεται από τις εκάστο- 
τε ισχύουσες διατάξεις περί δημοσίων υπαλλήλων και 
υπαλλήλων Ν. Π .Δ.Δ., καθώς και από τις εκάστοτε αποφά¬ 
σεις της Διοίκησης του Πανεπιστημίου Αιγαίου. 

β) Με απόφαση του Πρυτανικού Συμβουλίου είναι δυ¬ 
νατό να μετατοπίζονται παράλληλα οι ώρες έναρξης και 
λήξηςτης ημερήσιας απασχόλησης όλου του Διοικητικού 
Προσωπικού. 

γ) Είναι επίσης δυνατόν με απόφαση του Πρυτανικού 
Συμβουλίου να χορηγείται στο Διοικητικό Προσωπικό 
άδεια έως πέντε (5) εργασίμων ημερών, ετησίως λόγω 
συμμετοχής μεγάλου αριθμού υπαλλήλων σε Συμβούλια, 
Επιτροπές και Ομάδες Εργασίας, Θεσμοθετημένες ή μη, 
σε μη εργάσιμες ώρες. Τις ημέρες των αργιών εργάζεται 
μόνο το προσωπικό που εκτελεί ειδική υπηρεσία ή το προ¬ 
σωπικό που είναι απαραίτητο για τη λειτουργία του Ιδρύ¬ 
ματος. 

2. Η κατανομή του Διοικητικού Προσωπικού στις υπη¬ 
ρεσιακές μονάδες όπως επίσης και οι αρμοδιότητέςτους, 
καθορίζονται με βάση τα προβλεπόμενα στον Οργανισμό 
των Υπηρεσιών του Ιδρύματος. 

3. α) Η γραμματειακή υποστήριξη των ακαδημαϊκών μο¬ 
νάδων του Ιδρύματος καλύπτεται από Διοικητικό Προσω¬ 
πικό. Μέχρις ότου ρυθμιστεί το θέμα της εθελούσιας 
ένταξης των μελών ΕΤΕΠ στο Διοικητικό Προσωπικό, η 
γραμματειακή υποστήριξη των τομέων θα καλύπτεται και 
από μέλη ΕΤΕΠ. 

β) Οι Προϊστάμενοιτων ΓραμματειώντωνΤμημάτων και 

των Σχολών, καθώς επίσης και της Γραμματείας της Συ¬ 
γκλήτου προΐστανται του προσωπικού των Γραμματειών 
τους και είναι υπεύθυνοι αντίστοιχα έναντι του Προέδρου 
του Τμήματος ή του Κοσμήτορα της Σχολής ή του Πρύ¬ 
τανη του Ιδρύματος για την ομαλή, αποτελεσματική και 
εύρυθμη λειτουργία της αντίστοιχης Γ ραμματείας. Στις 
αρμοδιότητες τους ανήκει μεταξύ άλλων και η ενημέρω¬ 
ση των αντίστοιχων συλλογικών οργάνων λήψης αποφά- 
σεωνγιατην ισχύουσα νομοθεσία, καθώς και για κάθε νο¬ 
μικό και γενικό διοικητικό θέμα που ανακύπτει. Άμεσοι δι¬ 
οικητικοί προϊστάμενοι των ανωτέρω είναι οι 
προβλεπόμενοι κατά τον οργανισμό διοικητικών υπηρε¬ 
σιών του Ιδρύματος. 

4. Είναι δυνατή η απασχόληση του Διοικητικού Προσω¬ 
πικού σε χρηματοδοτούμενα ερευνητικά προγράμματα 
ύστερα από απόφαση του αρμοδίου Προϊσταμένου, ότι 
τούτο δεν αποβαίνει σε βάρος της εκπλήρωσης όλων των 
λοιπών υποχρεώσεων που τους ανατίθενται. 

5. Με απόφαση της Συγκλήτου, και ύστερα από τεκμη¬ 
ριωμένη πρόταση του Διοικητικού Συμβουλίου του Συλ¬ 
λόγου Διοικητικού Προσωπικού, μπορούν να οργανώνο¬ 
νται στο Πανεπιστήμιο Αιγαίου προγράμματα Εισαγωγι¬ 
κής Εκπαίδευσης, Επιμόρφωσης και Εξειδίκευσης των 
μελών του Διοικητικού Προσωπικού σε συνεργασία με το 
Εθνικό Κέντρο Δημόσιας Διοίκησης ή και αυτοτελώς, 
σύμφωνα με την κείμενη νομοθεσία. 

Άρθρο 40 

Αποσπασμένο Εκπαιδευτικό Προσωπικό 

1. Στα Τμήματα του Πανεπιστημίου Αιγαίου είναι δυνα¬ 
τό να αποσπάται προσωπικό κατά τις κείμενες διατάξεις 
από άλλες υπηρεσίες, συμπεριλαμβανομένων και των άλ¬ 
λων βαθμιδών της εκπαίδευσης, κυρίως για την υποστή¬ 
ριξη του εν γένει εκπαιδευτικού και ερευνητικού έργου. 

2. Το κατά τα ανωτέρω αποσπασμένο προσωπικό οφεί¬ 
λει να ανταποκρίνεται πλήρως στις υποχρεώσεις του, 
όπως αυτές καθορίζονται από τα αρμόδια συλλογικά όρ¬ 
γανα λήψης αποφάσεων, ανεξάρτητα από το είδος και το 
ωράριο απασχόλησής τους στην υπηρεσία απάτην οποία 
αποσπάστηκαν. 

3. Γ ια την απόσπαση του ανωτέρω προσωπικού, οι Γ ενι¬ 
κές Συνελεύσεις των Τμημάτων προβαίνουν σε δημόσια 
πρόσκληση εκδήλωσης ενδιαφέροντος στην οποία υπο¬ 
χρεωτικά αναφέρονται τα απαιτούμενα προσόντα του 
προς απόσπαση προσωπικού, όπως επίσης και το 
αντικείμενο της απασχόλησής του. 

4. α) Ο Πρόεδρος του Τμήματος έχει την ευθύνη γιατον 
έλεγχο του αποσπασμένου προσωπικού ως προς το βαθ¬ 
μό ανταπόκρισής του στις υποχρεώσεις του, λαμβάνο- 
ντας υπόψη και τη σχετική εισήγηση του Διευθυντή του 
αντίστοιχου Τομέα. 

β) Στο πλαίσιο της ευθύνης του αυτής, ο Πρόεδρος του 
Τμήματος υποχρεούται να ζητήσει εξηγήσεις από το απο¬ 
σπασμένο προσωπικό που διαπιστώνεται ότι παραμελεί 
τις υποχρεώσεις του ή δημιουργεί προβλήματα στην όλη 
λειτουργία του Τμήματος και στη συνέχεια και εφ’ όσον οι 
εξηγήσεις δεν κρίνονται ικανοποιητικές, μπορεί να συ- 
ντάξει και να στείλει σχετική αναφορά προς την προϊστα- 
μένη αρχή του εν λόγω προσωπικού. 

γ) Παράλληλα με την αποστολή της αναφοράς, ο Πρόε¬ 
δρος του Τμήματος μπορεί να ζητήσει και την ανάκληση 
της απόσπασης του εν λόγω προσωπικού, με σύμφωνη 
γνώμη της Γ ενικής Συνέλευσης του Τ μήματος. 


5. Είναι δυνατή η απασχόληση του ανωτέρω προσωπι¬ 
κού σε χρηματοδοτούμενα ερευνητικά προγράμματα 
ύστερα από απόφαση του αρμόδιου συλλογικού οργάνου 
με την προϋπόθεση ότι τούτο δεν αποβαίνει σε βάρος της 
εκπλήρωσης όλων των λοιπών υποχρεώσεων που τους 
ανατίθενται. 

Άρθρο 41 

Άδειες Διδακτικού Προσωπικού 

1. α) Τα μέλη Δ.Ε.Π. δικαιούνται κατά το χρόνο των θε¬ 
ρινών διακοπών να απέρχονται από την πόλη στην οποία 
εδρεύει το Τμήμα τους, αφού προηγουμένως ενημερώ- 
σουντη Γραμματείατου Τμήματος για τοντόπο διαμονής 
τους και για το χρόνο επανόδου τους από τις διακοπές. 
Όσοι από τους παραπάνω είναι και μέλη της Συγκλήτου 
υποχρεούνται να ενημερώνουν σχετικά και τη Γραμμα- 
τεία της Συγκλήτου. 

β) Οι ανωτέρω υποχρεούνται να προσέρχονται στις συ¬ 
νεδριάσεις της Συγκλήτου ή της Γ ενικής Συνέλευσης του 
Τμήματος που πραγματοποιούνται στη διάρκεια των θε¬ 
ρινών διακοπών, εφ’ όσον βρίσκονται στην Ελλάδα. 

γ) Με απόφαση των αρμοδίων συλλογικών οργάνων εί¬ 
ναι δυνατό να περιορίζεται η διάρκεια της κατά τα ανωτέ¬ 
ρω απουσίας των μελών Δ.Ε.Π. κατά τη διάρκεια των Θε¬ 
ρινών διακοπών, όταν τούτο απαιτείται για την αντιμετώ¬ 
πιση σοβαρών λειτουργικών αναγκώντουΤμήματοςήτου 
Τομέα. Στην περίπτωση αυτή, ο Πρόεδρος του Τμήματος 
ή ο Διευθυντής του Τομέα αναλαμβάνει την ευθύνη του 
προγραμματισμού των απουσιών. 

δ) Στα μέλη Δ.Ε.Π. χορηγείται αναρρωτική άδεια διάρ¬ 
κειας μέχρι 3 μηνών από τον Πρύτανη ύστερα από γνω¬ 
μάτευση νοσοκομείου. Αναρρωτική άδεια πέραν των 3 
μηνών χορηγείται από τη Σύγκλητο, σύμφωνα με τις δια¬ 
τάξεις που ισχύουν για τους δημοσίους υπαλλήλους. 

ε) Για τις λοιπές άδειες που δικαιούνται τα μέλη Δ.Ε.Π. 
εφαρμόζονται οι συναφείς διατάξεις της ισχύουσας νο¬ 
μοθεσίας. 

στ) Τα ανωτέρω ισχύουν και για τα μέλη Ε.Ε.Δ.Ι.Π. 

2. α) Οι Επιμελητές, οι Βοηθοί, οι Επιστημονικοί Συνερ¬ 
γάτες και τα μέλη Ε.Τ.Ε.Π. δικαιούνται άδειας 60 ημερών 
(εργασίμων και μη) στη διάρκεια των Θερινών διακοπών. 
Ο προγραμματισμός των αδειών αυτών γίνεται με ευθύνη 
του Προέδρου του Τμήματος ή του Διευθυντή του Τομέα, 
ανάλογα με τη μονάδα στην οποία ανήκουν ή στην οποία 
έχουν διατεθεί οι ανωτέρω και έτσι ώστε να καλύπτονται 
οι ελάχιστες απαιτούμενες λειτουργικές ανάγκες του 
Τμήματος ή του Τομέα κατά τη διάρκεια των θερινών δια¬ 
κοπών. 

β) Με απόφαση των αρμόδιων συλλογικών οργάνων εί¬ 
ναι δυνατό να περιορίζεται η διάρκεια της άδειας θερινών 
διακοπών, του εν λόγω προσωπικού, η οποία δεν μπορεί 
να είναι μικρότερη των 45 ημερών όταν τούτο απαιτείται 
για την αντιμετώπιση σοβαρών λειτουργικών αναγκών 
του Τμήματος ή του Τομέα. Στις περιπτώσεις αυτές το 
επόμενο υπόλοιπο της άδειας χορηγείται στη διάρκεια 
του διδακτικού έτους και, κατά προτίμηση, στη διάρκεια 
των διακοπών των Χριστουγέννων ή του Πάσχα. 

γ) Πέραν των αδειών θερινών διακοπών, στο εν λόγω 
προσωπικό είναι δυνατό να χορηγηθεί από τον Πρύτανη 
άδεια με αποδοχές μέχρι 10 εργασίμων ημερών για προ¬ 
σωπικούς λόγους στη διάρκεια του ακαδημαϊκού έτους. 
Πέραν δε της άδειας αυτής, είναι δυνατό να τους χορη¬ 
γηθεί και πρόσθετη άδεια 10 εργασίμων ημερών χωρίς 

αποδοχές με απόφαση του Πρυτανικού Συμβουλίου. Και 
στις δύο περιπτώσεις απαιτείται η υποβολή τεκμηριωμέ¬ 
νης πρότασης του ενδιαφερομένου και η σύμφωνη γνώ¬ 
μη του αρμόδιου συλλογικού οργάνου της ακαδημαϊκής 
μονάδας στην οποία ανήκει ή στην οποία έχει διατεθεί το 
εν λόγω προσωπικό. 

δ) Στο εν λόγω προσωπικό χορηγείται αναρρωτική 
άδεια διάρκειας μέχρι 3 μηνών από τον Πρύτανη ύστερα 
από γνωμάτευση νοσοκομείου. Αναρρωτική άδεια πέραν 
των 3 μηνών χορηγείται από τη Σύγκλητο, σύμφωνα με τις 
διατάξεις που ισχύουν για τους δημοσίους υπαλλήλους. 

ε) Για τις λοιπές άδειες που δικαιούται το εν λόγω προ¬ 
σωπικό εφαρμόζονται οι συναφείς διατάξεις της ισχύου- 
σας νομοθεσίας. 

3. Το Διοικητικό Προσωπικό δικαιούται των αδειών που 
προβλέπονται από τις ισχύουσες διατάξεις για τους δη¬ 
μοσίους υπαλλήλους και τους υπαλλήλους των Ν.Π.Δ.Δ. 

4. Γ ια τις άδειες του προσωπικού που αποσπάται σύμ¬ 
φωνα με τα προβλεπόμενα στο άρθρο 40 του παρόντος 
για ολόκληρο το ακαδημαϊκό έτος εφαρμόζονται κατ’ 
αναλογία τα αναφερόμενα στην προηγούμενη παρ. 2 του 
παρόντος άρθρου. 

5. Στις μητέρες - μέλη ΔΕΠ καθώς και μέλη ΕΕΔΙΠ, 
ΕΤΕΠ, Βοηθούς και Επιστημονικούς Συνεργάτες χορη¬ 
γούνται, με απόφαση του Πρυτανικού Συμβουλίου, άδει¬ 
ες τοκετού, λοχείας και 9μηνη άδεια ανατροφής τέκνου, 
κατ’ αναλογία των διατάξεων των αρθρ. 52 και 53 του Υ.Κ. 
(Ν. 2683/99) και δεδομένου ότι καμία ειδική διάταξη δεν 
ρυθμίζει τα θέματα αυτά. 

Άρθρο 42 

Γ ενικές Διατάξεις 

1. α) Το κάθε κατηγορίας προσωπικό που απασχολείται 
σε Εργαστήριο ή Κλινική επιτελεί το έργο του στο πλαίσιο 
των αποφάσεων του αρμόδιου συλλογικού οργάνου της 
ακαδημαϊκής μονάδας στην οποία ανήκει το Εργαστήριο 
ή η Κλινική. Κατά συνέπεια, το προσωπικό αυτό υπάγεται, 
ως προς την εκπλήρωση των υποχρεώσεώντου, στην ευ¬ 
θύνη του Κοσμήτορα της Σχολής ή του Προέδρου του 
Τμήματος ή του Διευθυντή του Τομέα κατά περίπτωση. 

β) Ο Διευθυντής του Εργαστηρίου ή της Κλινικής έχει 
την ευθύνη του συντονισμού του διδακτικού και ερευνητι¬ 
κού έργου που επιτελείται στο Εργαστήριο ή στην Κλινι¬ 
κή. Προκειμένου δε περί Κλινικής, έχει και την ευθύνη του 
συντονισμού του εν γένει ιατρικού έργου που επιτελείται 
στην Κλινική. 

2. Η αίτηση παραίτησης μέλους ΔΕΠ, ΕΕΔΙΠ, ΕΤΕΠ, Επι¬ 
μελητή, Βοηθού και Επιστημονικού Συνεργάτη του Πανε¬ 
πιστημίου Αιγαίου απευθύνεται προς το οικείο Τμήμα ή την 
ακαδημαϊκή μονάδα στην οποία ανήκει και στη συνέχεια 
εντός ευλόγου χρονικού διαστήματος, όχι μεγαλύτερου 
του ενός μηνός, εκδίδεται Πράξη Πρύτανη η οποία δημο¬ 
σιεύεται στην Εφημερίδα της Κυβερνήσεως. Η παραίτηση 
ισχύει από τη δημοσίευση της Πράξης στο Φ.Ε.Κ. 

ΜΕΡΟΣ ΤΕΤΑΡΤΟ 

ΚΕΦΑΛΑΙΟ ΕΝΑΤΟ 
ΠΡΟΠΤΥΧΙΑΚΕΣ ΣΠΟΥΔΕΣ 

Άρθρο 43 

Ενδεικτικό Πρόγραμμα Σπουδών 

1. α) Τόσο τα υποχρεωτικά μαθήματα όσο και τα μαθή¬ 
ματα επιλογής του Προγράμματος Σπουδών διδάσκονται 


τουλάχιστον κατά το ένα εξάμηνο κάθε ακαδημαϊκού 
έτους. Γ ια ειδικά μαθήματα, κατ’ επιλογήν υποχρεωτικά ή 
επιλογής, είναι δυνατόν να διδάσκονται, με αιτιολογημέ¬ 
νη απόφαση της Γ ενικής Συνέλευσης, κάθε δύο έτη. 

β) Η κατάταξη των υποχρεωτικών μαθημάτων του Εν¬ 
δεικτικού Προγράμματος Σπουδών σε εξάμηνα σπουδών 
αφ’ ενός μεν αποσκοπεί στην υπόδειξη προς τους φοιτη¬ 
τές της πλέον ορθολογικής πορείας σπουδών σε κανονι¬ 
κές συνθήκες, αφ’ ετέρου δε καθορίζει σε ποιο από τα δύο 
εξάμηνα κάθε ακαδημαϊκού έτους διδάσκεται οπωσδή¬ 
ποτε ένα μάθημα. 

γ) Η τυχόν κατάταξη και των μαθημάτων επιλογής του 
Ενδεικτικού Προγράμματος Σπουδών σε εξάμηνα σπου¬ 
δών καθορίζει επιπροσθέτως ότι μόνο για τα υποχρεωτι¬ 
κά μαθήματα και για τα προσφερόμενα μαθήματα επιλο¬ 
γής του ίδιου εξαμήνου σπουδών αποκλείονται οι συ¬ 
μπτώσεις ωρών διδασκαλίας στο ωρολόγιο πρόγραμμα. 

2. Το Ενδεικτικό Πρόγραμμα Σπουδών δεν δεσμεύει 
τους φοιτητές ως προς τα μαθήματα που θα παρακολου¬ 
θήσουν σε κάθε εξάμηνο και, κατά συνέπεια, κάθε φοιτη¬ 
τής μπορεί να καταρτίσει κατά την κρίση του το ατομικό 
του πρόγραμμα μαθημάτων, με τους περιορισμούς μόνο 
που απορρέουν από την κείμενη νομοθεσία, ή από τον πα¬ 
ρόντα Εσωτερικό Κανονισμό ή από συναφείς αποφάσεις 
της Συγκλήτου ή των Γενικών Συνελεύσεων των Τμημά¬ 
των. 

Άρθρο 44 

Δηλώσεις Εγγραφής 

1. Προκειμένου να συνδυάζεται αποτελεσματικά η ευ¬ 
χέρεια του κάθε φοιτητή να καταρτίζει το ατομικό του 
πρόγραμμα μαθημάτων με την αναγκαιότητα σωστού 
προγραμματισμού και άρτιας οργάνωσης των μαθημά¬ 
των, των λοιπών εκπαιδευτικών δραστηριοτήτων και των 
εξετάσεων, οι φοιτητές υποχρεούνται να υποβάλλουν δη¬ 
λώσεις εγγραφής τόσο στα υποχρεωτικά μαθήματα όσο 
και στα μαθήματα επιλογής τα οποία θα παρακολουθή¬ 
σουν και στα οποία θα εξεταστούν σε κάθε εξάμηνο. 

2. Οι δηλώσεις εγγραφής στα μαθήματα υποβάλλονται 
στις Γραμματείες των Τμημάτων στην αρχή κάθε εξαμή¬ 
νου και σε ημερομηνίες που ορίζονται από τη Γενική Συ¬ 
νέλευση του οικείου Τμήματος. Εάν ένας φοιτητής των 
κανονικών εξαμήνων φοίτησης του Τμήματος (8 ή 10 πρώ¬ 
των εξαμήνων) δεν υποβάλει σχετική δήλωση εγγραφής 
μέσα στην προβλεπόμενη προθεσμία, θεωρείται αφενός 
μεν ότι εγγράφεται αυτομάτως σε όλα τα υποχρεωτικά 
μαθήματα που περιλαμβάνονται, κατά το Ενδεικτικό Πρό¬ 
γραμμα Σπουδών, στο εξάμηνο στο οποίο βρίσκεται με 
βάση το ακαδημαϊκό έτος εγγραφής του στο Πανεπιστή¬ 
μιο, αφετέρου δε ότι δεν έχει επιλέξει μαθήματα επιλο¬ 
γής- 

3. Δεν είναι δυνατό να προσέλθει σε εξετάσεις ένας φοι¬ 
τητής σε μάθημα για το οποίο δεν έχει υποβάλει κατά τα 
ανωτέρω δήλωση εγγραφής ή για το οποίο δεν έχει γίνει 
αυτόματη εγγραφή του. 

Άρθρο 45 

Μαθήματα Επιλογής 

1. Τα κατ' επιλογήν υποχρεωτικά μαθήματα μπορεί να 
επιλέγονται είτε ελεύθερα απ’ το σύνολο των μαθημάτων 
επιλογής είτε από ομάδες μαθημάτων επιλογής. Επίσης, 
είναι δυνατό να διαρθρώνονται (είτε όλα είτε ορισμένα 
από αυτά) σε διακριτές ομάδες μαθημάτων που ανήκουν 

σε ίδια ή συγγενή επιστημονικά πεδία και τα οποία οι φοι¬ 
τητές μπορούν ή υποχρεούνται να επιλέγουν ενιαία. Το 
σύστημα με το οποίο οι φοιτητές επιλέγουν τα κατ’ επιλο¬ 
γήν υποχρεωτικά μαθήματα από τα προσφερόμενα μα¬ 
θήματα επιλογής, καθώς και οι σχετικές προθεσμίες, κα¬ 
θορίζονται από τις Γενικές Συνελεύσεις των Τμημάτων. 

2. Ο συνολικός αριθμός των προσφερομένων μαθημά¬ 
των επιλογής σε κάθε ακαδημαϊκό έτος πρέπει να είναι 
τουλάχιστον διπλάσιος από τον αριθμό των κατ’ επιλογήν 
υποχρεωτικών μαθημάτων που προβλέπει το Ενδεικτικό 
Πρόγραμμα Σπουδών. Αυτό δεν ισχύει για τα μη αυτοδι- 
οικούμενα Τμήματα. Το σύνολο των μαθημάτων επιλογής 
και των κατ’ επιλογήν υποχρεωτικών καλύπτει τουλάχι¬ 
στον το Ό του συνόλου των μαθημάτων του προγράμμα¬ 
τος σπουδών. 

3. Ο ελάχιστος αριθμός φοιτητών που πρέπει να έχουν 
επιλέξει ένα μάθημα επιλογής προκειμένου να διδαχθεί 
αυτό κανονικά καθορίζεται με απόφαση της Γ ενικής Συ¬ 
νέλευσης του Τμήματος. Σε περίπτωση που ένα μάθημα 
επιλογής δεν διδάσκεται λόγω μικρού αριθμού φοιτητών 
που το επέλεξαν, οι φοιτητές αυτοί μπορούν να υποβάλ¬ 
λουν νέα δήλωση εγγραφής σε άλλο μάθημα επιλογής, 
έστω και εκτός της καθορισμένης προθεσμίας. 

Άρθρο 46 

Εκπαιδευτικό Έργο 

1. α) Το εκπαιδευτικό έργο για κάθε εξάμηνο προγραμ¬ 
ματίζεται για 14 πλήρεις εβδομάδες. 

β) Ένα μάθημα θεωρείται ότι δεν διδάχθηκε, και κατά 
συνέπεια ούτε εξετάζεται, εάν στη διάρκεια ενός εξαμή¬ 
νου έχει διδαχθεί λιγότερες ώρες από εκείνες που αντι¬ 
στοιχούν σε 10 πλήρεις εβδομάδες διδασκαλίας. 

γ) Για τα μαθήματα τα οποία δεν έχουν διδαχθεί επί 13 
πλήρεις εβδομάδες, χωρίς όμως και να εμπίπτουν στην 
περίπτωση του προηγουμένου εδαφίου (β), η Γενική Συ¬ 
νέλευση του Τμήματος μπορεί να επιλέξει μεταξύ των 
εξής τριών δυνατοτήτων, ύστερα από εισήγηση του διδά¬ 
σκοντος: 

ί. Να θεωρήσει ότι το μάθημα έχει διδαχθεί επαρκώς. 

Π. Να θεωρήσει ότι το μάθημα δεν έχει διδαχθεί επαρ¬ 
κώς και να αποφασίσει τη διεξαγωγή συμπληρωματικών 
μαθημάτων. 

ίϋ. Να θεωρήσει ότι το μάθημα δεν έχει διδαχθεί. 

2. Το μάθημα, όπως και κάθε άλλη μορφή διδακτικού έρ¬ 
γου, πραγματοποιείται οπωσδήποτε κατά την προγραμ¬ 
ματισμένη ώρα διδασκαλίας ή άσκησης ή άλλης εκπαι¬ 
δευτικής δραστηριότητας. 

3. Με απόφαση του διδάσκοντος που κοινοποιείται στο 
οικείο Τμήμα μέσω του Τομέα, είναι δυνατό να καθοριστεί 
ως υποχρεωτική η συμμετοχή των φοιτητών σε ορισμένες 
ειδικές μορφές εκπαιδευτικού έργου, όπως κλινικές, ερ¬ 
γαστήρια, πρακτικές ασκήσεις. Ο τρόπος ελέγχου της 
συμμετοχής των φοιτητών στις περιπτώσεις αυτές και ο 
καθορισμός του ορίου απουσιών καθορίζονται με ευθύνη 
του διδάσκοντος. 

4. Είναι δυνατή η κατοχύρωση μαθήματος σε φοιτητές 
που μετεγγράφονται από άλλο Α.Ε.Ι. του εσωτερικού ή 
εξωτερικού ή που κατατάσσονται ως πτυχιούχοι γιατη λή¬ 
ψη και άλλου πτυχίου, εφ’ όσον αυτοί έχουν διδαχθεί το 
ίδιο ή αντίστοιχο μάθημα στο Τμήμα προέλευσης και 
έχουν εξεταστεί σε αυτό επιτυχώς. Η κατοχύρωση γίνεται 
με απόφαση του Διοικητικού Συμβουλίου του Τμήματος 
υποδοχής, ύστερα από πρόταση του αντιστοίχου διδά¬ 


σκοντος ή Τομέα. Για τα εν λόγω μαθήματα ως βαθμός κα¬ 
τοχυρώνεται ο βαθμός που είχε δοθεί στο Τμήμα προέ¬ 
λευσης, ενώ ως αριθμός διδακτικών μονάδων κατοχυρώ¬ 
νεται ο προβλεπόμενος στο Πρόγραμμα Σπουδών του 
Τμήματος υποδοχής. 

Άρθρο 47 

Αξιολόγηση των Φοιτητών 

1. Ο Φοιτητής θεωρείται ότι έχει επιτύχει σε ένα μάθη¬ 
μα, εφ’ όσον η τελική βαθμολογία του σε αυτό είναι ίση ή 
μεγαλύτερη του 5 σε κλίμακα από 0 έως 10. 

2. Η τελική βαθμολογία του φοιτητή μπορεί να είναι για 
κάθε μάθημα αποτέλεσμα είτε μιας συνολικής τελικής 
εξέτασης είτε συνεκτίμησης επιμέρους αξιολογήσεων 
(ίσης ή διαφορετικής βαρύτητας) που αντιστοιχούν σε 
επιμέρους πτυχές του διδακτικού έργου. 

3. α) Η τελική βαθμολογία, καθώς και οι επιμέρους 
αξιολογήσεις, μπορούν να προκύπτουν ως αποτέλεσμα 
γραπτών ή (και) προφορικών ή (και) πρακτικών εξετάσε¬ 
ων ή (και) της όλης απόδοσης της συμμετοχής του φοι¬ 
τητή στην εκπαιδευτική διαδικασία, ιδίως από παρου¬ 
σίαση εργασιών για ειδικά θέματα που αποσκοπούν 
στην εμπέδωση των γνώσεων και στην ανάπτυξη της κρι¬ 
τικής ικανότητας και της επιστημονικής σκέψης του φοι¬ 
τητή. 

β) Στην περίπτωση που χρησιμοποιούνται άλλες μορ¬ 
φές αξιολόγησης, εκτός ή πέρα από την τελική εξέταση, 
πρέπει να λαμβάνεται σοβαρά υπόψη η δυνατότητα ίσης 
πρόσβασης όλων των ενδιαφερομένων φοιτητών στα 
απαραίτητα μέσα. 

γ) Ο καθορισμός του τρόπου και της διαδικασίας αξιο¬ 
λόγησης των φοιτητών σε ένα μάθημα αποτελεί αποκλει¬ 
στική ευθύνη του διδάσκοντος. 

4. Σε περίπτωση που ένας φοιτητής έχει αποτύχει στην 
τελική εξέταση ενός μαθήματος, είναι υποχρεωμένος να 
επαναλάβει και τις εργαστηριακές ή τις κλινικές ή τις πρα¬ 
κτικές ή τις φροντιστηριακές υποχρεώσεις τις οποίες έχει 
εκπληρώσει, εφόσον: α) δεν έχει σε αυτές προβιβάσιμο 
βαθμό και β) αυτό έχει προκαθορισθεί από τον διδάσκο¬ 
ντα στην αρχή του αντίστοιχου εξαμήνου. 

5. Ο φοιτητής του τελευταίου εαρινού εξαμήνου (8ου- 
10ου -12ου) έχει το δικαίωμα να εξετάζεται επαναληπτι¬ 
κά εκτός από την περίοδο του Σεπτεμβρίου και στην πε¬ 
ρίοδο Ιανουαρίου-Φεβρουαρίου, σε μαθήματα πέραν αυ¬ 
τών που δικαιούται να δηλώσει. 

6. Στη λήξη κάθε ακαδημαϊκού έτους ή στην αρχή του 
επόμενου ακαδημαϊκού έτους, ο Πρόεδρος ανακοινώνει 
στη Γενική Συνέλευση του Τμήματος τα ποσοστά επιτυ¬ 
χίας ή αποτυχίας στα διάφορα μαθήματα και αυτά αξιο¬ 
λογούνται και συνεκτιμώνται για το επόμενο ακαδημαϊκό 
έτος. 

Άρθρο 48 
Πτυχίο ή Δίπλωμα 

1. Η χορήγηση πτυχίου ή διπλώματος πιστοποιεί την 
επιτυχή ολοκλήρωση των σπουδών. Στους αποφοίτους 
όλων των Τμημάτων του Πανεπιστημίου Αιγαίου, πλην 
των Τμημάτων Μηχανικών, χορηγείται πτυχίο. Στους από- 
φοιτουςτωνΤμημάτων Μηχανικώντου Πανεπιστημίου Αι¬ 
γαίου χορηγείται δίπλωμα. 

2. Ο βαθμός του πτυχίου ή του διπλώματος συνοδεύε¬ 
ται από χαρακτηρισμό ως εξής: 

-Άριστα, για βαθμό από 8,50 έως 10,00 

- Λίαν Καλώς, για βαθμό από 6,50 έως 8,50 (μη συμπε¬ 
ριλαμβανομένου) 

- Καλώς, για βαθμό από 5,00 έως 6,50 (μη συμπεριλαμ¬ 
βανομένου) 

3. Η καθομολόγηση πτυχιούχου είναι αναγκαία, μονο¬ 
μερής, πανηγυρική ενώπιον των Πρυτανικών Αρχών, σε 
ειδική τελετή και με την παρουσία των συναδέλφων του, 
πράξη του αποφοίτου που περάτωσε επιτυχώς τις σπου¬ 
δές του στο Πανεπιστήμιο Αιγαίου και με την οποία δια- 
βεβαιώνει την προσήλωσή του στην επιστήμη και στις αρ¬ 
χές που διδάχτηκε στο Ίδρυμα. 

Η ειδική τελετή καθομολόγησης πτυχιούχων γίνεται 3 
φορές το χρόνο στο τέλος των εξετάσεων, Φεβρουάριου, 
Ιουνίου και Σεπτεμβρίου κάθε έτους σε τόπο και ημέρα 
που ορίζονται από το Πρυτανικό Συμβούλιο. 

Η καθομολόγηση δεν αποτελεί συστατικό για την επιτυ¬ 
χή πραγμάτωση σπουδών αλλά αναγκαία προϋπόθεση 
για τη χορήγηση του έγγραφου πτυχιακού τίτλου. 

Μετά την επιτυχή περάτωση των σπουδών και πριν την 
καθομολόγηση, μπορεί να χορηγηθεί στον απόφοιτο σχε¬ 
τική βεβαίωση. 

4. Το κείμενο της καθομολόγησης έχει ως εξής: 

«Κάτοχος από σήμερα του πτυχίου ή διπλώματος του 

Τμήματος.έρχομαι να διαβεβαιώσω μπροστά στον 

Πρύτανη του Πανεπιστημίου και τον Πρόεδρο του Τμή¬ 
ματος ότι θα ασκώ τα δικαιώματα καιτις υποχρεώσεις 

που συνεπάγεται η ιδιότητα του πτυχιούχου, με ευσυνει¬ 
δησία, ήθος και ελεύθερο φρόνημα. Κατά τη σταδιοδρο¬ 
μία μου θα επιδιώκω σταθερά να εμπλουτίζω τις γνώσεις 
μου, να βελτιώνω την επιστημονική μου επάρκεια, να συμ¬ 
βάλλω στην αναζήτηση της επιστημονικής αλήθειας και 
στην υπεράσπισή της, συνυπηρετώντας την προσωπική 
μου και την κοινωνική πρόοδο. Αποφεύγοντας κάθε άδικη 
πράξη, θα τηρώ πιστά και με ακρίβεια τα διδάγματα που 
πήρα από το Πανεπιστήμιο Αιγαίου, με τη φιλοδοξία να 
καταστώ χρήσιμος στο Έθνος και την Πολιτεία». 

5. Καθιερώνεται κατά τις τελετές καθομολόγησης η αμ¬ 
φίεση της τηβέννου για τα μέλη της Συγκλήτου, τα μέλη 
ΔΕΠ και τους φοιτητές. 

6. Ο τύπος του πτυχίου ή διπλώματος συντάσσεται επί 
χάρτου γραφής βάρους 120 τουλάχιστον γραμμαρίων, 
χρώματος ωχρόλευκου (ματ) διαστάσεων 30X40 εκατο¬ 
στών περίπου. Το χαρτί μπορεί να έχει υδατογραφημένο 
το έμβλημα του Πανεπιστημίου Αιγαίου ή και τις λέξεις 
ΠΑΝΕΠΙΣΤΗΜΙΟ ΑΙΓΑΙΟΥ. Στο άκρο του χαρτιού σε όλες 
τις πλευρές του και στο περιθώριο του κυρίως κειμένου το 
πτυχίο ή δίπλωμα κοσμείται με γραμμική παράσταση. Στο 
ανώτατο μέρος και σε μέση απόσταση αναγράφονται οι 
λέξεις ΕΛΛΗΝΙΚΗ ΔΗΜΟΚΡΑΤΙΑ, σε μια σειρά, ακολουθεί 
το έμβλημα του Πανεπιστημίου και στη συνέχεια οι λέξεις 
ΠΑΝΕΠΙΣΤΗΜΙΟ ΑΙΓΑΙΟΥ σε μία σειρά. 

Στις δύο επόμενες σειρές αφήνεται κενή σειρά προκει- 
μένου να μπαίνει κατά περίπτωση η λέξη ΣΧΟΛΗ και ΤΜΗ¬ 
ΜΑ ή ανεξάρτητο ΤΜΗΜΑ και η ονομασία της Σχολής και 
του Τμήματος ή του ανεξάρτητου Τμήματος. 

Στις επόμενες σειρές και στο άκρο αριστερά της στήλης 
του κειμένου και με γράμματα μικρότερα σε μέγεθος από τα 
υπόλοιπα αναγραφόμενα στο πτυχίο, οιλέξειςΑΡΙΘΜ. ΠΤΥ¬ 
ΧΙΟΥ ή ΔΙΠΛΩΜΑΤΟΣ και αμέσως από κάτω ΑΡΙΘΜ. ΠΡΩΤ. 
(Αναγράφεται ο αριθμός πρωτοκόλλου του πτυχίου). 


Στη συνέχεια και σε μια σειρά στο κέντρο με κεφαλαία, 
έντονα γράμματα και μεγαλύτερα σε μέγεθος από τα 
υπόλοιπα αναγραφόμενα στο πτυχίο, τίθεται το ονοματε¬ 
πώνυμο και το πατρώνυμο του πτυχιούχου. 

Στην επόμενη σειρά στο κέντρο της οποίας με κεφαλαία 
γράμματα, αναγράφεται η λέξη ΑΠΟ, τίθεται ο τόπος κα¬ 
ταγωγής του πτυχιούχου. (Στην περίπτωση κατά την 
οποία ο τόπος καταγωγής δεν αποτελεί πρωτεύουσα νο¬ 
μού τότε πρέπει να αναγράφεται και ο νομός). 

Στην αμέσως επόμενη σειρά στο κέντρο θα αναγράφε¬ 
ται η λέξη ΣΠΟΥΔΑΣΕ και ακολουθούν οι λέξεις ΤΗΝ 
ΕΠΙΣΤΗΜΗ ή «ΤΙΣ ΕΠΙΣΤΗΜΕΣ» ανάλογα με τη απόφαση 
της Γενικής Συνέλευσης του Τμήματος συνέχεια κενό. 

Ακολούθως και στις επόμενες σειρές στο κέντρο θα 
αναγράφονται οι λέξεις ΚΑΙ ΑΝΑΚΗΡΥΧΘΗΚΕ ΠΤΥΧΙΟΥ- 
ΧΟΣ /αλλαγή σειράς/ ΤΗΝ/ κενό για την αναγραφή στο κέ¬ 
ντρο με κεφαλαία γράμματα της ημερομηνίας ανακηρύξε- 
ως (Ως ημερομηνία ανακήρυξης θεωρείται, η ημερομηνία 
ολοκλήρωσης της τελευταίας εξεταστικής περιόδου στην 
οποία συμμετείχε ο φοιτητής. Γ ιαταΤμήματατα οποία πε¬ 
ριέχουν στο Πρόγραμμα Σπουδών τους πτυχιακή εργα¬ 
σία, η εξεταστική περίοδος των οποίων ολοκληρώνεται σε 
μεταγενέστερη ημερομηνία από την αντίστοιχη εξεταστι¬ 
κής περιόδου των υπολοίπων μαθημάτων, τότε ως ημερο¬ 
μηνία ανακήρυξης θεωρείται η ημερομηνία ολοκλήρωσης 
της εξεταστικής περιόδου των πτυχιακών εργασιών στην 
οποία συμμετείχε ο φοιτητής.) / αλλαγή σειράς/ ΜΕ ΒΑΘ¬ 
ΜΟ /. Στη συνέχεια στο κέντρο θα αναγράφονται με κεφα¬ 
λαία γράμματα ο βαθμός αριθμητικώς και σε επόμενη σει¬ 
ρά με κεφαλαία έντονα και αντιστοίχου μεγέθους γράμ¬ 
ματα με το ονοματεπώνυ μο, ο αντίστοιχος χαρακτη ρισμός 
σύμφωνα με την παράγραφο 2 του παρόντος. 

Στη συνέχεια και μετά από απόσταση μιας σειράς, για 
να τίθεται στο κέντρο με κεφαλαία γράμματα ο τόπος της 
έδρας της Πανεπιστημιακής Μονάδας καθώς και η ημε¬ 
ρομηνία ορκωμοσίας. 

Στο τέλος και σε μια σειρά σε απόσταση μεταξύ τους ανα¬ 
γράφονται οιλέξεις Ο ΠΡΥΤΑΝΗΣ Ο ΠΡΟΕΔΡΟΣΤΟΥΤΜΗ- 
ΜΑΤΟΣ και Ο ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ ΤΟΥ ΤΜΗ¬ 
ΜΑΤΟΣ και ακολουθούν μετά από τρεις σειρές απόσταση, 
ώστε να υπάρχει ικανοποιητικό χώρος για τις υπογραφές, 
τα αντίστοιχα ονοματεπώνυμα των υπογραφόντων. 

7. Ο πτυχιούχος ή διπλωματούχος δικαιούται να πάρει 
δωρεάν δύο (2) αντίγραφα του πτυχίου ή διπλώματος και 
ένα πιστοποιητικό αναλυτικής βαθμολογίας. Πρόσθετα 
αντίγραφα των ανωτέρω μπορεί να πάρει ο πτυχιούχος, 
αφού καταβάλει στο Ταμείο του Πανεπιστημίου παράβο¬ 
λο, του οποίου η αξία καθορίζεται στην αρχή κάθε ακα¬ 
δημαϊκού έτους με απόφαση του Πρυτανικού Συμβουλί¬ 
ου. 

8. Ο πτυχιούχος ή διπλωματούχος δικαιούται να πάρει 
πτυχίο ή δίπλωμα σε περγαμηνή, αφού καταβάλει το ορι¬ 
ζόμενο από το Πρυτανικό Συμβούλιο παράβολο. 

9. Πριν την ορκωμοσία μπορεί να χορηγείται στον από¬ 
φοιτο βεβαίωση από τη Γραμματεία του Τμήματος περί 
επιτυχούς ολοκλήρωσης των σπουδών του. 

10. Ο τύπος του χορηγουμένου πτυχίου ή διπλώματος 
είναι ενιαίος για όλα τα Τμήματα του Πανεπιστημίου Αι¬ 
γαίου και έχει ως εξής: 

α) Τύπος πτυχίου : 


ΕΛΛΗΝΙΚΗ ΔΗΜΟΚΡΑΤΙΑ 


ΠΑΝΕΠΙΣΤΗΜΙΟ ΑΙΓΑΙΟΥ 



ΣΧΟΛΗ *************** 
ΤΜΗΜΑ ******************* 


ΑΡΙΘΜΟΣ ΠΤΥΧΙΟΥ: 

ΑΡΙΘΜΟΣ ΓΙΡΩΤ : 

Ο ΕΠΩΝΥΜΟ ΟΝΟΜΑ του ΟΝΟΜΑ ΠΑΤΡΟΣ 

ΑΠΟ ΤΗΝ ΤΟΠΟΣ ΚΑΤΑΓΩΓΗΣ 


ΣΠΟΥΔΑΣΕ ΤΗΝ ΕΠΙΣΤΗΜΗ ****************** 
ΣΠΟΥΔΑΣΕ ΤΙΣ ΕΠΙΣΤΗΜΕΣ ****************** 


ΚΑΙ ΑΝΑΚΗΡΥΧΘΗΚΕ ΠΤΥΧΙΟΥΧΟΣ 
ΤΗΝ ΗΜΕΡΟΜΗΝΙΑ ΑΝΑΚΗΡΥΞΗΣ 

ΜΕ ΒΑΘΜΟ ΑΡΙΘΜΗΤΙΚΟΣ 

ΧΑΡΑΚΤΗΡΙΣΜΟΣ 

ΠΑΝΕΠΙΣΤΗΜΙΑΚΗ ΜΟΝΑΔΑ, ΗΜΕΡΟΜΗΝΙΑ ΟΡΚΩΜΟΣΙΑΣ 


0 

ΠΡΥΤΑΝΗΣ 

Ο 

ΠΡΟΕΔΡΟΣ 

ΤΟΥ ΤΜΗΜΑΤΟΣ 

0 

ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ 
ΤΟΥ ΤΜΗΜΑΤΟΣ 

ΟΝΟΜΑΤΕΠΩΝΥΜΟ 

ΠΡΥΤΑΝΗ 

ΟΝΟΜΑΤΕΠΩΝΥΜΟ 

ΠΡΟΕΔΡΟΥ 

ΟΝΟΜΑΤΕΠΩΝΥΜΟ 
ΠΡΟΪΣΤΑΜΕΝΟΥ ΓΡΑΜΜΑΤΕΙΑΣ 

β) Τύπος διπλώματος 


ΕΛΛΗΝΙΚΗ ΔΗΜΟΚΡΑΤΙΑ 



ΠΑΝΕΠΙΣΤΗΜΙΟ ΑΙΓΑΙΟΥ 
ΣΧΟΛΗ 
ΤΜΗΜΑ 


ΑΡΙΘΜΟΣ ΔΙΠΛΩΜΑΤΟΣ: 
ΑΡΙΘΜΟΣ ΠΡΩΤ : 


Ο ΕΠΩΝΥΜΟ ΟΝΟΜΑ του ΟΝΟΜΑ ΠΑΤΡΟΣ 

ΑΠΟ ΤΗΝ ΤΟΠΟΣ ΚΑΤΑΓΩΓΗΣ 

ΣΠΟΥΔΑΣΕ ΤΗΝ ΕΠΙΣΤΗΜΗ ****************** 


ΤΗΝ ΗΜΕΡΟΜΗΝΙΑ ΑΝΑΚΗΡΥΞΗΣ 

ΜΕ ΒΑΘΜΟ ΑΡΙΘΜΗΤΙΚΟΣ 

ΧΑΡΑΚΤΗΡΙΣΜΟΣ 

ΠΑΝΕΠΙΣΤΗΜΙΑΚΗ ΜΟΝΑΔΑ, ΗΜΕΡΟΜΗΝΙΑ ΟΡΚΩΜΟΣΙΑΣ 


0 

ΠΡΥΤΑΝΗΣ 

0 

ΠΡΟΕΔΡΟΣ 

ΤΟΥ ΤΜΗΜΑΤΟΣ 

0 

ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ 
ΤΟΥ ΤΜΗΜΑΤΟΣ 

ΟΝΟΜΑΤΕΠΩΝΥΜΟ 

ΠΡΥΤΑΝΗ 

ΟΝΟΜΑΤΕΠΩΝΥΜΟ 

ΠΡΟΕΔΡΟΥ 

ΟΝΟΜΑΤΕΠΩΝΥΜΟ 
ΠΡΟΪΣΤΑΜΕΝΟΥ ΓΡΑΜΜΑΤΕΙΑΣ 

11. Στο Πιστοποιητικό Αναλυτικής Βαθμολογίας ανα¬ 
γράφεται ο βαθμός του πτυχίου ή διπλώματος και η ανα¬ 
λυτική η βαθμολογία όλωντων μαθημάτων στα οποία έχει 
επιτύχει ο πτυχιούχος ή διπλωματούχος, περιλαμβανόμε¬ 
νων και των επιπλέον των απαιτουμένων για τη λήψη του 
πτυχίου μαθημάτων επιλογής στα οποία ενδεχομένως 
έχει επιτύχει. Επίσης, στο Πιστοποιητικό Αναλυτικής Βαθ¬ 
μολογίας αναγράφονται και όλες οι λοιπές προβλεπόμε- 
νες από το πρόγραμμα σπουδών εκπαιδευτικές δραστη¬ 
ριότητες με την επίδοση του πτυχιούχου ή διπλωματού¬ 
χου σε αυτές. Για όσες από αυτές δεν προβλέπεται 
βαθμολογία, σημειώνεται απλώς η επιτυχής συμμετοχή 
του πτυχιούχου ή διπλωματούχου με την ένδειξη «επιτυ- 
χώς». Το Πιστοποιητικό Αναλυτικής Βαθμολογίας υπο¬ 
γράφεται από το Γραμματέα του Τμήματος. 

ΚΕΦΑΛΑΙΟ ΔΕΚΑΤΟ 
ΜΕΤΑΠΤΥΧΙΑΚΕΣ ΣΠΟΥΔΕΣ 

Άρθρο 49 
Γ ενικές Διατάξεις 

1. Οι λεπτομέρειες σχετικά με την οργάνωση και τη λει¬ 
τουργία των Προγραμμάτων Μεταπτυχιακών Σπουδών, 
όπως επίσης και τα σχετικά με την εκπόνηση διδακτορι¬ 
κών διατριβών, καθορίζονται στις διατάξεις των άρθρων 
10 -14 του Ν. 2083/92, στις διατάξεις του παρόντος Εσω¬ 
τερικού Κανονισμού, στις Υπουργικές Αποφάσεις με τις 
οποίες εγκρίνονται τα Προγράμματα Μεταπτυχιακών 
Σπουδών καθώς και στις αποφάσεις της Συγκλήτου Ειδι¬ 
κής Σύνθεσης, της Γενικής Συνέλευσης Ειδικής Σύνθεσης 
και της Ειδικής Διατμηματικής Επιτροπής, για τις περι¬ 
πτώσεις διατμηματικών Προγραμμάτων Μεταπτυχιακών 
Σπουδών όπως αυτές κάθε φορά ισχύουν. 

2. Τα σχετικά με τη λειτουργία της Συγκλήτου Ειδικής 
Σύνθεσης και της Γενικής Συνέλευσης Ειδικής Σύνθεσης 
Τμήματος καθορίζονται κατ’ αναλογία προς τα προβλε- 
πόμενα στα άρθρα 1 και 3 του παρόντος για τα αντίστοι¬ 
χα συλλογικά όργανα με κανονικές συνθέσεις. 

3. Η Επιτροπή μεταπτυχιακών σπουδών του Α.Ε.Ι. είναι 
αρμόδια για το συντονισμό και την εποπτεία των μετα¬ 
πτυχιακών προγραμμάτων. 

4. Η Συντονιστική Επιτροπή του Προγράμματος Μετα¬ 
πτυχιακών Σπουδών είναι αρμόδια για τον καθορισμό των 
ειδικότερων υποχρεώσεων των μεταπτυχιακών φοιτητών 
που παρακολουθούντο πρόγραμμα. 

5. Ως μεταπτυχιακοί φοιτητές θεωρούνται τόσο εκείνοι 
που παρακολουθούν προγράμματα που οδηγούν στη χο¬ 
ρήγηση μεταπτυχιακού διπλώματος ειδίκευσης, όσο και 
εκείνοι που εκπονούν διδακτορική διατριβή μέσα στο 
πλαίσιο Προγράμματος Μεταπτυχιακών Σπουδών. 

6. Στους μεταπτυχιακούς φοιτητές είναι δυνατό να ανα¬ 
τίθεται επικουρικό διδακτικό έργο, σύμφωνα με τα προ- 
βλεπόμενα στο αρ8.28 παρ. 7 του Ν. 2083/92, με απόφα¬ 
ση της Γ ενικής Συνέλευσης του Τμήματος. Οι εν λόγω με¬ 
ταπτυχιακοί φοιτητές απασχολούνται με ωριαία 
αντιμισθία. Ο αριθμός των ωρών της μηνιαίας απασχόλη¬ 
σής τους πιστοποιείται με ειδική βεβαίωση του Προέδρου 
του Τμήματος. 

Άρθρο 50 

Οργανωμένα Προγράμματα Μεταπτυχιακών Σπουδών 

Α. Μεταπτυχιακό Δίπλωμα Ειδίκευσης 

1. Στους μεταπτυχιακούς φοιτητές που ολοκλήρωσαν 


τις υποχρεώσεις που απορρέουν από την παρακολούθη¬ 
ση του Προγράμματος Μεταπτυχιακών Σπουδών απονέ- 
μεται Μεταπτυχιακό Δίπλωμα Ειδίκευσης. 

2. Ο τύπος του μεταπτυχιακού διπλώματος ειδίκευσης 
ως προς τα βασικά χαρακτηριστικά του, όπως: οι διαστά¬ 
σεις, το χρώμα, το τμήμα, το όνομα, το επώνυμο, το όνο¬ 
μα πατέρα και τον τόπο καταγωγής του αποφοίτου του 
μεταπτυχιακού προγράμματος ειδίκευσης, είναι ίδιος με 
τον τύπο του πτυχίου ή διπλώματος, όπως αυτός αναλυ¬ 
τικά ορίζεται στο άρθρο 48 του παρόντος Κανονισμού. 

3. Επιπλέον στο δίπλωμα αναφέρονται ο τίτλος του με¬ 
ταπτυχιακού διπλώματος ειδίκευσης, το τμήμα προέλευ¬ 
σης του αποφοίτου, η χρονική περίοδος των σπουδών, ο 
βαθμός και η ημερομηνία απονομής. 

4. Το δίπλωμα υπογράφεται από τον Πρύτανη, τον Πρό¬ 
εδρο και τον Γ ραμματέα του οικείου τμήματος. 

5. Στην περίπτωση που οι μεταπτυχιακοί φοιτητές ολο¬ 
κλήρωσαν επιτυχώς την παρακολούθηση Διατμηματικού 
ή Διαπανεπιστημιακού ή Διακρατικού Προγράμματος Με¬ 
ταπτυχιακών Σπουδών που οδηγεί σε μεταπτυχιακό δί¬ 
πλωμα ειδίκευσης, απονέμεται δίπλωμα ειδίκευσης χορη¬ 
γούμενο από το Τμήμα που έχει τη διοικητική υποστήριξη 
του Προγράμματος, στοντίτλοτου οποίου αναφέρονται ο 
χαρακτηρισμός Διατμηματικό ή Διαπανεπιστημιακό ή Δια¬ 
κρατικό καθώς και όλα τα συνεργαζόμενα τμήματα και πα¬ 
νεπιστήμια. Στις περιπτώσεις αυτές το δίπλωμα υπογρά¬ 
φεται εκτός από τους αναφερόμενους στην προηγούμενη 
παράγραφο και από τους Πρυτάνεις και Προέδρους των 
συνεργαζομένων πανεπιστημίων και τμημάτων. 

6. Στον απόφοιτο του Μεταπτυχιακού Προγράμματος 
ειδίκευσης μπορεί να χορηγείται, πριν από την απονομή, 
βεβαίωση ότι έχει περατώσει επιτυχώς την παρακολού¬ 
θηση του Προγράμματος. 

7. Ο κάτοχος Μεταπτυχιακού Διπλώματος Ειδίκευσης 
δικαιούται να πάρει δωρεάν 2 αντίγραφα του διπλώματος 
και περισσότερα εφ’ όσον καταβάλει στο Ταμείο του Πα¬ 
νεπιστημίου παράβολο το ύψος του οποίου καθορίζεται 
με απόφαση του Πρυτανικού Συμβουλίου. 

Η απονομή των διπλωμάτων του Μεταπτυχιακού Προ¬ 
γράμματος Ειδίκευσης γίνεται δημόσια και συγχρόνως με 
την απονομή των πτυχίωντου οικείου τμήματος. Κατά την 
τελετή οι απόφοιτοι του Μεταπτυχιακού Προγράμματος 
προηγούνται των πτυχιούχων. 

Β. Διδακτορικό Δίπλωμα 

1 .Μετά την ολοκλήρωση της συγγραφής της διδακτο¬ 
ρικής διατριβής ο υποψήφιος την υποβάλλει στη Γραμ- 
ματεία του Τμήματος ή του Προγράμματος σε επτά (7) 
αντίτυπα. Η διδακτορική διατριβή συντάσσεται στην ελ¬ 
ληνική γλώσσα. Σε περίπτωση που, στα πλαίσια διεθνών 
συνεργασιών, η διδακτορική διατριβή συντάσσεται σε άλ¬ 
λη γλώσσα, ο υποψήφιος θα πρέπει να επισυνάπτει εκτε¬ 
ταμένη περίληψη της διατριβής του στην Ελληνική γλώσ¬ 
σα. 

2. Ο Πρόεδρος του Τ μήματος ή ο Διευθυντής του Προ¬ 
γράμματος συγκαλεί, εντός μηνός από την κατά την πα¬ 
ράγραφο (1) υποβολή της διατριβής, με ειδική πρόσκλη¬ 
ση την εξεταστική επιτροπή, σε καθορισμένο τόπο και 
χρόνο, ενώπιοντης οποίας ο υποψήφιος διδάκτορας ανα¬ 
πτύσσει δημόσια τη διατριβή του. 

3. Στην πρόσκληση αναφέρεται ρητά ότι η διαδικασία 
παρουσίασης και υποστήριξης της διατριβής από τον 
υποψήφιο διδάκτορα είναι δημόσια και κατά συνέπεια 

μπορεί να την παρακολουθήσει κάθε ενδιαφερόμενος. Η 
πρόσκληση αναρτάται στη Γραμματεία του Τμήματος και 
σε εμφανή σημεία στους λοιπούς χώρους του Τμήματος. 

4. Γιατην έναρξη της διαδικασίας παρουσίασης και ανά¬ 
πτυξης της διατριβής απαιτείται η παρουσία των 5 τουλά¬ 
χιστον μελών της εξεταστικής επιτροπής. 

5. Μετά την ολοκλήρωση της παρουσίασης από τον 
υποψήφιο, υποβάλλονται σχετικές με το θέμα ερωτήσεις 
από τα μέλη της εξεταστικής επιτροπής, στις οποίες απα¬ 
ντά ο υποψήφιος. Στη συνέχεια αποχωρούν όλοι, ώστε η 
Εξεταστική Επιτροπή να συνεδριάσει κατ’ ιδίαν. Η Επι¬ 
τροπή κρίνει το πρωτότυπο του περιεχομένου της διατρι¬ 
βής και την ουσιαστική συμβολή της στην επιστήμη. 

6. Εφ’ όσον υπέρ της έγκρισης της διδακτορικής δια¬ 
τριβής ψηφίσουν τα πέντε (5) τουλάχιστον μέλη της Εξε¬ 
ταστικής Επιτροπής, η διατριβή θεωρείται ότι έχει εγκρι- 
θεί. Μετά την έγκριση της διδακτορικής διατριβής γίνεται, 
με ψηφοφορία, η αξιολόγηση της συνολικής επίδοσης 
του υποψηφίου με έναν από τους εξής χαρακτηρισμούς: 
«Άριστα», «Λίαν Καλώς», «Καλώς». Για τον πιο πάνω αξιο¬ 
λογικό χαρακτηρισμό απαιτείται η σύμφωνη γνώμη πέντε 
(5) τουλάχιστον μελών της Εξεταστικής Επιτροπής. Στο 
τέλος της διαδικασίας εξέτασης συντάσσεται σχετικό 
πρακτικό το οποίο υπογράφεται απ’ όλα τα παρόντα μέλη 
της Εξεταστικής Επιτροπής και υποβάλλεται στη Γ.Σ.Ε.Σ. 
ή στην Ειδική Διατμηματική Επιτροπή, προκειμένου να γί¬ 
νει η αναγόρευση του υποψηφίου σε Διδάκτορα. 

7. Σε δημόσια συνεδρίαση της Γ.Σ.Ε.Σ. ή της Ειδικής 
Διατμηματικής Επιτροπής διαβάζεται το πρακτικό της 
Εξεταστικής Επιτροπής και ακολουθεί η καθομολόγηση 
του υποψηφίου και η αναγόρευση του σε διδάκτορα. Στη 
συνεδρίαση της Γ.Σ.Ε.Σ. ήτης Ειδικής Διατμηματικής Επι¬ 
τροπής παρίσταται και ο Πρύτανης ή ένας από τους Αντι- 
πρυτάνεις. 

8. Η απονομή των Διδακτορικών Διπλωμάτωνγίνεται δη¬ 
μόσια και συγχρόνως με την απονομή των Μεταπτυχια¬ 
κών Διπλωμάτων ειδίκευσης και των πτυχίων του οικείου 
τμήματος. Κατά την τελετή οι διδάκτορες προηγούνται 
των αποφοίτων του Μεταπτυχιακού Προγράμματος και 
των πτυχιούχων. Πριν την καθμολόγηση η διατριβή θα 
πρέπει να έχει τυπωθεί και βιβλιοδετηθεί με την φροντίδα 
του διδάκτορα. Ο διδάκτορας καταθέτει αντίτυπα της 
διατριβής του ως εξής: 

- Από ένα αντίτυπο στα μέλη της Επταμελούς Εξεταστι¬ 
κής Επιτροπής 

- Τ ρία αντίτυπα στη Γ ραμματεία του Τ μήματος 

- Δύο αντίτυπα στη Βιβλιοθήκη του Ιδρύματος 

- Δύο αντίτυπα στην Βιβλιοθήκη της Βουλής 

- Δύο αντίτυπα στην Εθνική Βιβλιοθήκη και 

- Ένα αντίτυπο στο Εθνικό Κέντρο Τεκμηρίωσης. 

9. Η καθομολόγηση και ο τύπος του διπλώματος του δι¬ 
δάκτορα του Πανεπιστημίου Αιγαίου έχει ως ακολούθως: 

α) Καθομολόγηση διδάκτορα 

“Επειδή το Τμήμα., με τη σύμφωνη γνώμη του Πρύ¬ 

τανη, με καταξίωσε στους διδάκτορες αυτού, μετά από 
επιτυχή δοκιμασία, καθομολογώ δημοσίως τα εξής: 

«Κάτοχος από σήμερα του διπλώματος του διδάκτορα 
του Πανεπιστημίου Αιγαίου θα καταβάλλω κάθε προσπά¬ 
θεια για την προαγωγή της επιστήμης με ευσυνειδησία, 
ήθος και ελεύθερο φρόνημα. Θα επιδιώκω την αναζήτηση 
της επιστημονικής αλήθειας και την υπεράσπισή της και 
θα εργάζομαι για την πρόοδο της κοινωνίας μας, ώστε να 
καταστώ χρήσιμος στο Έθνος και την Πολιτεία». 


β) Τύπος διδακτορικού διπλώματος 

Ο τύπος του διδακτορικού διπλώματος ως προς τα βα¬ 
σικά χαρακτηριστικάτου, όπως: οι διαστάσεις, το χρώμα, 
το τμήμα, το όνομα, το επώνυμο, το όνομα πατέρα και τον 
τόπο καταγωγής του διδάκτορα, είναι ίδιος με τον τύπο 
του πτυχίου ή διπλώματος, όπως αυτός αναλυτικά ορίζε¬ 
ται στο άρθρο 48 του παρόντος Κανονισμού. 

Επιπλέον στο δίπλωμα αναφέρονται το γνωστικό αντι¬ 
κείμενο, ο τίτλος της διατριβής, η χρονική περίοδος των 
σπουδών, ο βαθμός, η ημερομηνία απονομής και το τμή¬ 
μα προέλευσης. 

10. Το δίπλωμα υπογράφεται από τον Πρύτανη, τον 
Πρόεδρο του τμήματος και τον Προϊστάμενο Γραμματεί- 
ας του οικείου τμήματος. 

11. Στην περίπτωση Διατμηματικού ή Διαπανεπιστημια- 
κού ή Διακρατικού Προγράμματος Μεταπτυχιακών Σπου¬ 
δών, απονέμεται διδακτορικό δίπλωμα χορηγούμενο από 
το Τμήμα που έχει τη διοικητική υποστήριξη του Προ¬ 
γράμματος, στον τίτλο αναφέρονται ο χαρακτηρισμός 
Διατμηματικό ή Διαπανεπιστημιακό ή Διακρατικό καθώς 
και όλα τα συνεργαζόμενα τμήματα και πανεπιστήμια. 
Στις περιπτώσεις αυτές το δίπλωμα υπογράφεται εκτός 
από τους αναφερόμενους στην προηγούμενη παράγρα¬ 
φο και από τους Πρυτάνεις και Προέδρους των συνεργα- 
ζομένων πανεπιστημίων και τμημάτων. 

12. Για την κλίμακα του βαθμού του διπλώματος εφαρ¬ 
μόζονται αναλόγως οι διατάξεις της παρ. 1 της πράξης 
αριθμ. 1509/1989 (ΦΕΚ703/21,09.1989τ. Β') 

13. Το διδακτορικό δίπλωμα μπορεί να χορηγείται και σε 
περγαμηνή, αν τούτο ζητηθεί από τον ίδιο το διδάκτορα 
καταβάλλοντος στην περίπτωση αυτή την αξία της την 
οποία κάθε φορά καθορίζει το Πρυτανικό Συμβούλιο. 

14. Στον διδάκτορα μπορεί να χορηγείται, πριν από την 
καθομολόγηση, βεβαίωση ότι έχει περατώσει επιτυχώς 
τη διατριβή του. 

15. Ο κάτοχος διδακτορικού διπλώματος δικαιούται να 
πάρει δωρεάν 2 αντίγραφατου διδακτορικού διπλώματος 
και περισσότερα εφ’ όσον καταβάλει στο Ταμείο του Πα¬ 
νεπιστημίου παράβολο το ύψος του οποίου καθορίζεται 
με απόφαση του Πρυτανικού Συμβουλίου. 

16. Τίτλος που χορηγήθηκε είναι δυνατόν να ανακληθεί 
ή ακυρωθεί αν αποδειχθεί ότι δεν συνέτρεχαν την εποχή 
της απόκτησης του οι εκ του νόμου και του κανονισμού 
προϋποθέσεις κτήσης του. Η ανάκληση ή ακύρωση γίνε¬ 
ται από τα οικεία όργανα που απένειμαν τον τίτλο μεπλει- 
οψηφία των 3/4. Δευτεροβαθμίως παρεμβαίνει η Σύγκλη¬ 
τος εφ’ όσον τούτο ζητηθεί από τον ενδιαφερόμενο. 

Άρθρο 51 

Εκπόνηση διδακτορικής διατριβής εκτός οργανωμένων 
προγραμμάτων μεταπτυχιακών σπουδών 

Η διαδικασία επιλογής υποψηφίων διδακτόρων και οι 
προϋποθέσεις απονομής διδακτορικού διπλώματος σε 
Τμήματα του Πανεπιστημίου Αιγαίου όπου α) δεν λει¬ 
τουργούν οργανωμένα Μεταπτυχιακά Προγράμματα 
Σπουδών (ΜΠΣ) ή όπου β) λειτουργούν οργανωμένα Με¬ 
ταπτυχιακά Προγράμματα Σπουδών (ΜΠΣ) αλλά εκπο¬ 
νούνται διδακτορικές διατριβές των οποίων οι θεματικές 
περιοχές δεν εντάσσονται σ’ αυτά ρυθμίζονται από τις 
κάθε φορά ισχύουσες σχετικές διατάξεις και από τον πα¬ 
ρόντα κανονισμό και εξειδικεύονται με αποφάσεις της 
Γ ενικής Συνέλευσης Ειδικής Σύνθεσης του οικείου τμή¬ 
ματος. 

Όπου στον παρόντα κανονισμό προβλέπεται «απόφαση 
της Γενικής Συνέλευσης Ειδικής Σύνθεσης του οικείου 
Τμήματος» εννοείται για την περίπτωση των μη αυτοδύ¬ 
ναμων Τμημάτων «απόφαση της Συγκλήτου Ειδικής Σύν¬ 
θεσης μετά από πρόταση της Προσωρινής Γενικής Συνέ¬ 
λευσης». 

Α. Διαδικασία επιλογής υποψηφίων διδακτόρων 

1. Προϋποθέσεις επιλογής 

Δεκτοί για την εκπόνηση διδακτορικής διατριβής σε 
τμήματα του Παν/μίου Αιγαίου που διέπονται από τον πα¬ 
ρόντα κανονισμό γίνονται υποψήφιοι που εξασφαλίζουν 
τα κριτήρια του άρθρου 12 παρ. 2α σε συνδυασμό με το 
άρθρο 13 παρ. 1 του Ν.2083/92. 

Σύμφωνα με τις ίδιες διατάξεις η Γ.Σ.Ε.Σ. του οικείου 
τμήματος καθορίζει με απόφασή της τις λεπτομέρειες 
εφαρμογής των κριτηρίων αυτών, τον ορισμό συμπληρω¬ 
ματικών κριτηρίων ή την πιθανή εξέταση σε ορισμένα μα¬ 
θήματα τα αποτελέσματα των οποίων συνεκτιμώνται για 
την επιλογή, σύμφωνα με παρ. 2α του άρθρου 12 του 
Ν.2083/92. 

2. Υποψηφιότητα 

Υποψηφιότητα υποβάλλεται με σχετική αίτηση προς 
την Γραμματεία του οικείου Τμήματος, ύστερα από προ¬ 
κήρυξη του Τμήματος ή με πρωτοβουλία του ιδίουτου εν¬ 
διαφερομένου. Αν υπάρχει προκήρυξη, σ’ αυτήν καθορί¬ 
ζονται συγκεκριμένες θέσεις σε επιμέρους επιστημονι¬ 
κούς τομείς του Τμήματος και καλούνται όσοι επιθυμούν 
και πληρούν τις προϋποθέσεις να εκδηλώσουν το ενδια¬ 
φέρον τους. Την αίτηση συνοδεύουν τα απαραίτητα δι- 
καιολογητικά των κριτηρίων όπως αυτά προκύπτουν από 
την προηγούμενη παράγραφο και επιπλέον σχέδιο πρό¬ 
τασης διδακτορικής διατριβής (θέμα, σκοπός, περιγρα¬ 
φή μεθοδολογίας, επιμέρους στόχοι, αρχική βιβλιογρα¬ 
φία, προσδοκώμενα αποτελέσματα) 

Οι υποψήφιοι που πληρούν τις ανωτέρω προϋποθέσεις 
υποβάλλονται σε δοκιμασία κατανόησης και απόδοσης 
ενός ξενόγλωσσου ερευνητικού άρθρου από έγκυρο διε¬ 
θνές περιοδικό. Η δοκιμασία αυτή μπορεί να είναι προφο¬ 
ρική ή γραπτή. Επίσης, καλούνται σε προσωπική συνέ¬ 
ντευξη. 

3. Ορισμός Τριμελούς Συμβουλευτικής Επιτροπής 

Γ ια τους υποψηφίους που γίνονται δεκτοί, η Γ ενική Συ¬ 
νέλευση Ειδικής Σύνθεσης ορίζει τριμελή συμβουλευτική 
επιτροπή η οποία είναι αρμόδια για την καθοδήγηση και 
επίβλεψη του υποψηφίου σύμφωνα με τα οριζόμενα στο 
εδαφ. β’ της παρ. 1 του άρθρου 13 και στο εδαφ. α της 
παρ. 5 του άρθρου 12 του Ν. 2083/92 όπως αυτές κάθε 
φορά ισχύουν. 

4. Υποχρεώσεις του υποψήφιου διδάκτορα. 

Μετά την εγγραφή του στο Τμήμα, και μέσα σε προθε¬ 
σμία έως 18 μηνών από τον ορισμό του θέματος της δια¬ 
τριβής, ο υποψήφιος διδάκτορας καταθέτει στην τριμελή 
συμβουλευτική του επιτροπή ολοκληρωμένη ερευνητική 
πρόταση, στην οποία εκθέτει το ακριβές αντικείμενο της 
διατριβής του, την μεθοδολογία που θα χρησιμοποιήσει 
για να προσεγγίσει το αντικείμενο αυτό, την προγενέστε¬ 
ρη ερευνητική δραστηριότητα όπως αυτή προκύπτει από 
τη σχετική βιβλιογραφία, τα αναμενόμενα αποτελέσματα 
και το χρονοδιάγραμμα ολοκλήρωσης της διατριβής. 

Καθ’ όλη τη διάρκεια της εκπόνησης της διατριβής του, 
ο υποψήφιος απασχολείται μερικώς σε εργαστηριακές, 
ερευνητικές φροντιστηριακές ή και εξεταστικές δραστη¬ 
ριότητες του τομέα που σχετίζεται με το πεδίο της διδα¬ 


κτορικής διατριβής. Η απασχόληση αυτή μπορεί να εξει¬ 
δικεύεται στα πλαίσια της παρ. 7 του άρθρου 28 του Ν. 
2083/92 

5. Διάρκεια σπουδών 

Η διάρκεια της εκπόνησης διδακτορικής διατριβής δεν 
μπορεί να είναι μικρότερη από έξι (6) διδακτικά εξάμηνα, 
ούτε μεγαλύτερη από δώδεκα (12). Σε εξαιρετικές περι¬ 
πτώσεις μπορεί να δίδεται παράταση του μεγίστου χρό¬ 
νου για δύο (2) ακόμη εξάμηνα, ύστερα από ειδικά αιτιο¬ 
λογημένη πρόταση της συμβουλευτικής επιτροπής και 
απόφαση της Γ ενικής Συνέλευσης Ειδικής Σύνθεσης του 
Τμήματος. 

Σε εξαιρετικές περιπτώσεις, μετά από πρόταση της 
Συμβουλευτικής Επιτροπής και ειδικά αιτιολογημένη 
απόφαση της Γ ενικής Συνέλευσης Ειδικής Σύνθεσης είναι 
δυνατόν να μην προσμετράται συγκεκριμένη χρονική πε¬ 
ρίοδος στην διάρκεια εκπόνησης της διατριβής. 

6. Γλώσσα της Διατριβής 

Η διδακτορική διατριβή συντάσσεται στην ελληνική 
γλώσσα. Σε περίπτωση που, στα πλαίσια διεθνών συνερ¬ 
γασιών, η διδακτορική διατριβή συντάσσεται σε άλλη 
γλώσσα, ο υποψήφιος θα πρέπει να επισυνάπτει εκτετα¬ 
μένη περίληψη της διατριβής του στην Ελληνική γλώσσα. 

7. Ορισμός Επταμελούς Εξεταστικής Επιτροπής 

Όταν ο υποψήφιος ολοκληρώσει τη διατριβή, η Συμ¬ 
βουλευτική Επιτροπή εισηγείται στην Γενική Συνέλευση 
Ειδικής Σύνθεσης τη συγκρότηση Επταμελούς Εξεταστι¬ 
κής Επιτροπής, σύμφωνα με την παρ. 5β του άρθρου 12 
του Ν.2083/92. 

8. Υποστήριξη της διατριβής 

Η Εξεταστική επιτροπή, σε συνεννόηση με τον υποψή¬ 
φιο ορίζει την ημερομηνία, την ώρα και τον τόπο της δη¬ 
μόσιας υποστήριξης της διατριβής. Η ορισθείσα ημερο¬ 
μηνία και ώρα γνωστοποιείται στην Γ ραμματεία, η οποία 
μεριμνά για την έκδοση σχετικής δημόσιας ανακοίνωσης. 

Ο υποψήφιος αναπτύσσει το περιεχόμενο της διατρι¬ 
βής του ενώπιον της εξεταστικής επιτροπής και του κοι¬ 
νού και απαντά σε ερωτήσεις. Μετά την ολοκλήρωση της 
παρουσίασης καιτωνερωταπαντήσεων, ο υποψήφιος και 
το κοινό αποχωρούν και η επιτροπή συσκέπτεται και δια¬ 
τυπώνει την τελική της κρίση. Η επιτροπή κρίνει το πρω¬ 
τότυπο του περιεχομένου της διατριβής και την ουσιαστι¬ 
κή συμβολή της στην επιστήμη. Η έγκριση ή απόρριψη βε¬ 
βαιώνεται με πρακτικό στο οποίο περιλαμβάνονται η 
εισήγηση του επιβλέποντα και η αιτιολόγηση της ψήφου 
των μελών της επιτροπής. Το πρακτικό υπογράφεται από 
όλα τα μέλη της επιτροπής και διαβιβάζεται στην Γ ενική 
Συνέλευση Ειδικής Σύνθεσης. Σε περίπτωση που υπάρ¬ 
χουν πέντε (5) τουλάχιστον θετικές ψήφοι, η τελευταία 
αναγορεύει τον υποψήφιο σε διδάκτορα με την ανάγνω¬ 
ση του πρακτικού κατά τη διάρκεια δημόσιας συνεδρία¬ 
σής της. 

9. Βαθμολόγηση-Τύπος διδακτορικού διπλώματος - Κα¬ 
θομολόγηση 

Γ ια την βαθμολόγηση τον τύπο του διδακτορικού δι¬ 
πλώματος και την καθομολόγηση του διδάκτορα ισχύουν 
όσα ορίζονται σχετικά στο προηγούμενο άρθρο 50 περί¬ 
πτωση Β. 

Γ. Μεταβατικές διατάξεις 

Για τους υποψηφίους διδάκτορες, οι οποίοι κατά την 
έναρξη ισχύος του παρόντος κανονισμού έχουν συμπλη¬ 
ρώσει το ανώτατο χρονικό διάστημα εκπόνησης διδακτο¬ 
ρικής διατριβής (12 εξάμηνα), θα αποσταλεί επιστολή με 

την οποία θα τους γνωστοποιείται οτι σταματούν, σύμ¬ 
φωνα με την απόφαση αυτή, να έχουν την ιδιότητα του 
Μεταπτυχιακού Φοιτητή. Θα τους γνωστοποιείται, επί¬ 
σης, οτι σύμφωνα με το άρθρο 6 του παρόντος δύνανται 
να υποβάλλουν αιτιολογημένη αίτηση στην Γενική Συνέ¬ 
λευση Ειδικής Σύνθεσης του Τμήματος με την οποία θα 
ζητούν παράταση του χρόνου περάτωσης της διατριβής 
τους. Η Γ ενική Συνέλευση Ειδικής Σύνθεσης θα αποφασί¬ 
ζει κατά περίπτωση. 

ΚΕΦΑΛΑΙΟ ΕΝΔΕΚΑΤΟ 
ΤΙΜΗΤΙΚΟΙ ΤΙΤΛΟΙ 

Άρθρο 52 

Ομότιμοι Καθηγητές 

1. α) Με απόφαση της Συγκλήτου, ύστερα από αιτιολο¬ 
γημένη πρόταση της Γενικής Συνέλευσης του οικείου 
Τμήματος, μπορεί να απονέμεται ο τίτλος του Ομότιμου 
Καθηγητή σε κάθε Καθηγητή του Πανεπιστημίου Αιγαίου 
κατά ή μετά την αποχώρησή του από την υπηρεσία λόγω 
συνταξιοδότησης, σε αναγνώριση της ακαδημαϊκής και 
επιστημονικής του προσφοράς. 

β) Τόσο για την απόφαση της Συγκλήτου όσο και για την 
απόφαση / πρόταση της Γ ενικής Συνέλευσης του Τμήμα¬ 
τος απαιτείται η απόλυτη πλειοψηφία του συνόλου των 
μελώντους. 

2. Οι Ομότιμοι Καθηγητές αναγνωρίζονται τιμητικά ως 
Καθηγητές του Πανεπιστημίου Αιγαίου σε οποιεσδήποτε 
εκδηλώσεις του Πανεπιστημίου. Επιπλέον, καλούνται να 
συμμετέχουν στην ακαδημαϊκή ζωή με ομιλίες και σεμινά¬ 
ρια, όπως επίσης και στην ερευνητική δραστηριότητα του 
Ιδρύματος, είτε ως μέλη ερευνητικών ομάδων, είτε μεμο¬ 
νωμένα. Εφόσον οι συνθήκες το επιτρέπουν, είναι δυνατό 
να διατίθεται στον Ομότιμο Καθηγητή ο αναγκαίος χώρος 
και να παρέχονται οι σχετικές διευκολύνσεις για τη συνέ¬ 
χιση της επιστημονικής του δραστηριότητας. 

3. Ο τίτλος του Ομότιμου Καθηγητή αφαιρείται με από¬ 
φαση της Συγκλήτου που λαμβάνεται με πλειοψηφία των 
3/4 του συνόλου των μελών της, όταν συντρέχουν ιδιαίτε¬ 
ρα σοβαροί λόγοι. 

Άρθρο 53 

Επίτιμοι Καθηγητές και Διδάκτορες 

1. Ο τίτλος του Επίτιμου Καθηγητή ή του Επίτιμου Διδά¬ 
κτορα του Πανεπιστημίου Αιγαίου απονέμεται με πράξη 
του Πρύτανη που δημοσιεύεται στην Εφημερίδα της Κυ- 
βερνήσεως, μετά από απόφαση της Συγκλήτου που λαμ- 
βάνεται με πλειοψηφία των 2/3 του συνόλου των μελών, 
ύστερα από τεκμηριωμένη εισήγηση της Γενικής Συνέ¬ 
λευσης του οικείου Τμήματος. 

2. Η απονομή του τίτλου γίνεται σε διακεκριμένους ημε¬ 
δαπούς ή αλλοδαπούς επιστήμονες οι οποίοι έχουν πα¬ 
ρουσιάσει επιστημονικό έργο ιδιαίτερα διακεκριμένο ή 
έχουν προσφέρει εξαιρετικές υπηρεσίες στο Πανεπιστή¬ 
μιο ή στο Έθνος. 

3. Η αναγόρευση του Επίτιμου Καθηγητή ή Επίτιμου Δι¬ 
δάκτορα γίνεται δημόσια στην αίθουσα τελετών του Πα¬ 
νεπιστημίου Αιγαίου ή σε άλλο κατάλληλο χώρο που απο- 
φασίζεταιαπότη Σύγκλητο. Στηντελετή καλούνται όλα τα 
μέλη της πανεπιστημιακής κοινότητας. Μετά την ανάγνω¬ 
ση της απόφασης της Συγκλήτου για την αναγόρευση, ο 
Πρύτανης ή ο Πρόεδρος του οικείου Τμήματος διαβάζει 
το σχετικό ψήφισμα. Ακολούθως εκφωνείται ομιλία από 


τον αναγορευθέντα Επίτιμο Καθηγητή ή Επίτιμο Διδάκτο¬ 
ρα. 

4. Ο τίτλος του Επίτιμου Καθηγητή ή του Επίτιμου Διδά¬ 
κτορα αφαιρείται με απόφαση της Συγκλήτου, που λαμ- 
βάνεται με πλειοψηφία των 3/4 του συνόλου των μελών 
της, όταν συντρέχουν ιδιαίτερα σοβαροί λόγοι. 

ΚΕΦΑΛΑΙΟ ΔΩΔΕΚΑΤΟ 

ΛΕΙΤΟΥΡΓΙΑ ΠΑΝΕΠΙΣΤΗΜΙΟΥ, ΑΡΓΙΕΣ, ΔΙΑΚΟΠΕΣ 

Άρθρο 54 
θερινές Διακοπές 

1. Οι θερινές διακοπές αρχίζουν την 1 Ιουλίου και διαρ¬ 
κούν μέχρι και την 31 Αυγούστου κάθε ημερολογιακού 
έτους, εκτός εάν για ειδικούς λόγους αποφασίσει διαφο¬ 
ρετικά η Σύγκλητος. 

2. Κατά το χρόνο των θερινών διακοπών παύουν οι συ¬ 
νεδριάσεις των συλλογικών οργάνων λήψης αποφάσεων 
των Σχολών, των Τμημάτων και των Τομέων. Σε έκτακτες 
και μόνο περιπτώσεις είναι δυνατό να συγκαλόύνται τα εν 
λόγω όργανα με άδεια της Συγκλήτου. Για τη διεκπεραί¬ 
ωση επειγόντων και τρεχούσης φύσεως θεμάτων παρέ¬ 
χεται από τις Γ.Σ. των αρμοδίων οργάνων σχετική εξου¬ 
σιοδότηση στον Κοσμήτορα της Σχολής, στον Πρόεδρο 
του Τμήματος και στον Διευθυντή του Τομέα, αντίστοιχα. 

3. Κατά το χρόνο των θερινών διακοπών οι συνεδριά¬ 
σεις της Συγκλήτου και του Πρυτανικού Συμβουλίου πε¬ 
ριορίζονται στο ελάχιστο απαιτούμενο για την ομαλή λει¬ 
τουργία του Πανεπιστημίου. 

Άρθρο 55 
Αργίες 

Πέραν του χρόνου των θερινών διακοπών, το εν γένει 
εκπαιδευτικό και εξεταστικό έργο διακόπτεται κατά τις 
εξής ημέρες: 

- Την 28η Οκτωβρίου 

-Την 17η Νοεμβρίου 

- Από την 24η Δεκεμβρίου μέχρι την 7η Ιανουάριου (συ¬ 
μπεριλαμβανομένων) 

- Την 30η Ιανουάριου 

-Την25η Μαρτίου 

- Την Καθαρά Δευτέρα 

-Απάτη Μεγάλη Δευτέρα μέχριτηνΠαρασκευήτου Πά¬ 
σχα (συμπεριλαμβανομένων) 

-Την 1η Μάίου 

- Τη Δευτέρα του Αγίου Πνεύματος 

- Την 8η Νοεμβρίου για την Πανεπιστημιακή Μονάδα 
της Μυτιλήνης 

- Την 11η Νοεμβρίου για την Πανεπιστημιακή Μονάδα 
της Χίου 

- Την 6η Αυγούστου για την Πανεπιστημιακή Μονάδα 
της Σάμου 

- Την 7η Μαρτίου και την 14η Νοεμβρίου για την Πανε¬ 
πιστημιακή Μονάδα της Ρόδου 

- Την 6η Δεκεμβρίου για την Πανεπιστημιακή Μονάδα 
της Σύρου 

ΚΕΦΑΛΑΙΟ ΔΕΚΑΤΟ ΤΡΙΤΟ 
ΔΙΑΦΟΡΕΣ ΔΙΑΤΑΞΕΙΣ 

Άρθρο 56 

Δικαιώματα και Υποχρεώσεις Φοιτητών 

1. Οι φοιτητές έχουν όλα τα δικαιώματα και παράλληλα 
οφείλουν να ανταποκρίνονται πλήρως στις ανάλογες 

υποχρεώσεις τους, που απορρέουν από την ισχύουσα νο¬ 
μοθεσία, τις διατάξεις του παρόντος Εσωτερικού Κανονι¬ 
σμού και τις αποφάσεις των αρμοδίων πανεπιστημιακών 
οργάνων διοίκησης και λήψης αποφάσεων. 

2. Οι φοιτητές μπορούν επωνύμως και εγγράφως να 
απευθύνονται στον Πρόεδρο του Τμήματος τους προκει- 
μένου για ζητήματα που τους αφορούν και που ανήκουν 
στο πεδίο ευθύνης του Τμήματος, διαφορετικά μπορούν 
να απευθύνονται στον Πρύτανη του Ιδρύματος. 

3. Την ευθύνη του ακαδημαϊκού ελέγχου των φοιτητών 
έχει η Σύγκλητος του Πανεπιστημίου Αιγαίου 

Άρθρο 57 

Χρήση Εγκαταστάσεων και Εξοπλισμού 
του Πανεπιστημίου 

1. Η χρησιμοποίηση των εγκαταστάσεων και του εξο¬ 
πλισμού της Σχολής ή των Τμημάτων γίνεται για την ικα¬ 
νοποίηση των εκπαιδευτικών και ερευνητικών αναγκών 
της Σχολής ή του Τμήματος. 

2. Χρησιμοποίηση των χώρων της Σχολής ή του Τρήμα¬ 
τος για πραγματοποίηση γενικών συνελεύσεων ή άλλου 
είδους συγκεντρώσεων από το φοιτητικό σύλλογο ή από 
ομάδες φοιτητών ή λοιπών μελών της πανεπιστημιακής 
κοινότητας είναι δυνατή μετά από συνεννόηση με τη 
γραμματεία της Σχολής ή του Τμήματος και στα πλαίσια 
των εγκεκριμένων από την Κοσμητεία της Σχολής ή τη Γε¬ 
νική Συνέλευση του Τμήματος χρήσεων του χώρου. 

3. Είναι δυνατή η χρησιμοποίηση των εγκαταστάσεων και 
του εξοπλισμού της Σχολής ή του Τμήματος στο πλαίσιο 
ερευνητικών, αναπτυξιακών, επιμορφωτικών ή άλλων έρ¬ 
γων, την πραγματοποίηση των οποίων έχει εγκρίνει η Κο¬ 
σμητεία της Σχολής ή η Γενική Συνέλευση του Τομέα ή του 
Τμήματος. Στις περιπτώσεις αυτές η χρήση εγκαταστάσε¬ 
ων και εξοπλισμού γίνεται σε στενή συνεργασία με τη Γραμ- 
ματεία της Σχολής ή του Τ ρήματος και έτσι ώστε να μην πα¬ 
ρεμποδίζεται το εκπαιδευτικό και ερευνητικό έργο των Τ ρη¬ 
μάτων, ούτε όμως και η εύρυθμη εν γένει λειτουργία τους. 

4. Η χρήση των πανεπιστημιακών εγκαταστάσεων από 
μη πανεπιστημιακούς φορείς επιτρέπεται μόνο κατόπιν 
αδείαςτου Πρυτανικού Συμβουλίου ή άλλου εξουσιοδο¬ 
τημένου οργάνου. 

5. Η χρήση πανεπιστημιακών εγκαταστάσεων και εξο¬ 
πλισμού από μεμονωμένο μέλος της πανεπιστημιακής 
κοινότητας ή από πανεπιστημιακούς φορείς για σκοπούς 
άσχετους με την πανεπιστημιακή λειτουργία επιτρέπεται 
μόνον κατόπιν αδείας του Πρυτανικού Συμβουλίου ή άλ¬ 
λου εξουσιοδοτημένου οργάνου. 

Άρθρο 58 

Εκδόσεις του Πανεπιστημίου 

1. Το Πανεπιστήμιο Αιγαίου εκδίδει στην αρχή κάθε ακα¬ 
δημαϊκού έτους Διοικητική Επετηρίδα, στην οποία περι¬ 
λαμβάνονται οι Αρχές του Πανεπιστημίου και το διδακτι¬ 
κό, διοικητικό και λοιπό προσωπικό του Πανεπιστημίου 
κατανεμημένο στις επιμέρους ακαδημαϊκές και υπηρε¬ 
σιακές μονάδες. Η Διοικητική Επετηρίδα περιλαμβάνει 
επίσης τη σύνθεση των συλλογικών οργάνων λήψης απο¬ 
φάσεων και των συμβουλίων και επιτροπών που λειτουρ¬ 
γούν σε επίπεδο Ιδρύματος. 

2. Κάθε Σχολή ή Τμήμα του Πανεπιστημίου Αιγαίου εκ¬ 
δίδει στην αρχή κάθε ακαδημαϊκού έτους Οδηγό Σπου¬ 
δών, στον οποίο περιλαμβάνονται το πρόγραμμα σπου¬ 
δών με τα ονόματα των διδασκόντων και το περίγραμμα 


των μαθημάτων, όπως επίσης και πληροφορίες και οδη¬ 
γίες για τους φοιτητές άλλα και για κάθε ενδιαφερόμενο 
σχετικά με θέματα σπουδών, με θέματα φοιτητικής μέρι¬ 
μνας, με την οργάνωση και τη διοίκηση του Πανεπιστημί¬ 
ου Αιγαίου γενικότερα και της αντίστοιχης Σχολής ή Τμή¬ 
ματος ειδικότερα και, τέλος, σχετικά με την πόλη στην 
οποία εδρεύει η Σχολή ή το Τμήμα. 

3. Το Πανεπιστήμιο Αιγαίου εκδίδει κάθε χρόνο, ή το πο¬ 
λύ κάθε δύο χρόνια, Επιστημονική Επετηρίδα στην οποία 
αποτυπώνεται η ερευνητική και η συγγραφική δραστη¬ 
ριότητα των μελών Δ.Ε.Π., του λοιπού επιστημονικού 
προσωπικού και των μεταπτυχιακών φοιτητών του Πανε¬ 
πιστημίου Αιγαίου κατά τη χρονική περίοδο που μεσολά¬ 
βησε από την προηγούμενη έκδοση. Η εν λόγω καταγρα¬ 
φή περιλαμβάνει και συνοπτική περίληψη του περιεχομέ¬ 
νου των δραστηριοτήτων αυτών. Η έκδοση της 
Επιστημονικής Επετηρίδας γίνεται υπό την εποπτείατης 
Επιτροπής εκδόσεων του Ιδρύματος. 

4. Με απόφαση της Συγκλήτου είναι δυνατή η κυκλοφο¬ 
ρία και άλλων εκδόσεων, είτε μόνιμου και περιοδικού, εί¬ 
τε περιστασιακού χαρακτήρα. 

5. Την επιμέλεια των κατά τα ανωτέρω εκδόσεων του 
Πανεπιστημίου έχει η Επιτροπή Εκδόσεων. Την επιμέλεια 
των Οδηγών Σπουδών την έχουν τα αντίστοιχα Τμήματα, 
η δε Επιτροπή Εκδόσεων λειτουργεί στην περίπτωση αυ¬ 
τή συντονιστικά. 

ΜΕΡΟΣ ΠΕΜΠΤΟ 

ΚΕΦΑΛΑΙΟ ΔΕΚΑΤΟ ΤΕΤΑΡΤΟ 
ΚΑΝΟΝΙΣΜΟΣ ΣΙΤΙΣΗΣ ΦΟΙΤΗΤΩΝ 

Άρθρο 59 
Γ ενικές Αρχές 

1. Σκοπός της παροχής δωρεάν σίτισης στους φοιτητές 
είναι η προσφορά ευκαιριών και διευκολύνσεων στη 
σπουδάζουσα νεολαία της πατρίδας μας για καλύτερους 
όρους σπουδών και διαβίωσης. 

2. Δωρεάν σίτιση δικαιούνται όλοι όσοι εμπίπτουν στις 
διατάξεις των άρθρων 60 και 61 του παρόντος. 

Άρθρο 60 

Προϋποθέσεις Παροχής Δωρεάν Σίτισης 

Δωρεάν σίτιση δικαιούνται φοιτητές και φοιτήτριες 
που: 

1. Έχουν τη φοιτητική ιδιότητα του Πανεπιστημίου Αι¬ 
γαίου. 

2. Δεν είναι πτυχιούχοι άλλης ανώτερης ή ανώτατης 
σχολής. 

3. Έχουν υποβάλει τις αιτήσεις σίτισης με όλα τα σχετι¬ 
κά δικαιολογητικά εντός των προθεσμιών που καθορίζο¬ 
νται κάθε φορά από τη Σύγκλητο. 

4. Δεν έχουν συμπληρώσει το 25ο έτος της ηλικίας τους 
προκειμένου για προπτυχιακούς φοιτητές. 

Άρθρο 61 

Κριτήρια και Διαδικασία Επιλογής 

1. Κριτήρια επιλογής φοιτητών για δωρεάν σίτιση είναι: 

α) Η οικονομική και οικογενειακή κατάσταση των ιδίων 
των φοιτητών ή και των οικογενειών τους. 

β) Ο τόπος μόνιμης διαμονής της οικογένειάς τους και 
στην περίπτωση φοιτητών ορφανών και από τους δύο γο¬ 
νείς ο τόπος μόνιμης διαμονής των ιδίων φοιτητών. 

γ) Φοιτητές με ειδικές ανάγκες. 

2. Η κατανομή των πιστώσεων σίτισης ανά Πανεπιστη¬ 
μιακή Μονάδα γίνεται ανάλογα με τον αριθμό των εγγε¬ 
γραμμένων σε κάθε Πανεπιστημιακή Μονάδα φοιτητών. 

3. Αν οι αιτήσεις παροχής δωρεάν σίτισης είναι περισ¬ 
σότερες από τις αναλογούσες στην Πανεπιστημιακή Μο¬ 
νάδα πιστώσεις, προκειμένου να καθορισθούν οι δικαιού¬ 
χοι ακολουθείται η παρακάτω διαδικασία: 

• Καταρτίζεται πίνακας των αιτούντων ταξινομημένος 
κατά φθίνουσα σειρά τεκμαρτού ετήσιου ακαθάριστου 
κατά κεφαλή εισοδήματος, όπως αυτό υπολογίζεται με 
βάση τα οριζόμενα στο παρόν άρθρο. 

• Καταρτίζεται πίνακας των αιτούντων ταξινομημένος 
κατά φθίνουσα σειρά απόστασης της Πανεπιστημιακής 
Μονάδας απάτη μόνιμη κατοικία τους. Η έννοια “απόστα¬ 
ση” δεν εξαντλείται απλώς με τη χιλιομετρική απόσταση, 
αλλά συμπεριλαμβάνει και τη δυσκολία μετάβασης από 
την έδρα της Πανεπιστημιακής Μονάδας στη μόνιμη κα¬ 
τοικία. Η ακριβής έννοια του όρου «απόσταση» και η απο¬ 
τίμησή της σε μονάδες αποτελούν αρμοδιότητα και ευθύ¬ 
νη του Π.Σ.Φ.Μ. 

• Καταρτίζεται τελικός πίνακας των αιτούντων ταξινο¬ 
μημένος κατά φθίνουσα σειρά του αριθμού που προκύ¬ 
πτει από το άθροισμα των αυξόντων αριθμών του αιτού- 
ντος στους δύο προηγούμενους πίνακες σταθμισμένων 
με τους πολλαπλασιαστικούς συντελεστές 0.7 και 0.3 
αντίστοιχα. 

• Άτομα με ειδικές ανάγκες προτάσσονται στον τελικό 
πίνακα και σε περίπτωση που οι σχετικές διαθέσιμες πι¬ 
στώσεις δεν επαρκούν για τη σίτιση όλων αυτών, τότε τα 
άτομα αυτά κατατάσσονται στον οικείο πίνακα μεταξύ 
τους με βάση τα υπόλοιπα δύο κριτήρια τηςπαρ. 1 τουπα- 
ρόντος άρθρου. 

4. Το τεκμαρτό ετήσιο ακαθάριστο κατά κεφαλή εισό¬ 
δημα κάθε υποψήφιου υπολογίζεται διαιρώντας το συνο¬ 
λικό ακαθάριστο εισόδηματης οικογένειας με τον αριθμό 
των μελών της οικογένειας. 

5. Ο αριθμός των μελών της οικογένειας του υποψηφί¬ 
ου υπολογίζεται λαμβάνοντας υπόψη μόνο τους γονείς 
και τα ανύπαντρα αδέλφια κάτω των 24 ετών, εάν αυτά 
δεν σπουδάζουν και τα ανύπαντρα αδέλφια κάτω των 28 
ετών, εάν αυτά σπουδάζουν. 

6. Το τεκμαρτό ετήσιο ακαθάριστο κατά κεφαλή εισό¬ 
δημα των μισθωτών (δημοσίων & ιδιωτικών υπαλλήλων) 
καιτων συνταξιούχων λαμβάνεται υπόψη για την κατάρτι¬ 
ση των πινάκων εισακτέων μειωμένο κατά 50%. 

7. Το τεκμαρτό ετήσιο ακαθάριστο κατά κεφαλή εισό¬ 
δημα υποψηφίων των οποίων αδέλφια σπουδάζουν σε 
Ανώτερες και Ανώτατες Σχολές ή υπηρετούν την στρα¬ 
τιωτική θητεία τους (γεγονός που πρέπει κατάλληλα να 
βεβαιώνεται), λαμβάνεται υπόψη για την κατάρτιση των 
πινάκων εισακτέων μειωμένο κατά 50%. 

8. Το τεκμαρτό ετήσιο ακαθάριστο κατά κεφαλή εισό¬ 
δημα υποψηφίων οικογενειών πολυτέκνων (γεγονός που 
βεβαιώνεται με πιστοποιητικό εκδιδόμενο από την Ομο¬ 
σπονδία Πολυτέκνων) λαμβάνεται υπόψη για την κατάρτι¬ 
ση των πινάκων εισακτέων μειωμένο κατά 30% για κάθε 
παιδί από το τρίτο και πέρα. 

9. Η συνολική μείωση του τεκμαρτού ετήσιου ακαθάρι¬ 
στου κατά κεφαλή εισοδήματος υποψηφίου δεν μπορεί 
να υπερβεί το 60%, ακόμη και αν συντρέχουν περισσότε¬ 
ρες από μία από τις προηγούμενες προϋποθέσεις μείω¬ 
σής του (π.χ. μισθωτού και πολυτέκνου μαζί). 

10. Με απόφαση του Πρυτανικού Συμβουλίου είναι δυ¬ 


νατή η κατά προτεραιότητα, με πρόταξη στους πίνακες 
κατάταξης, σίτιση φοιτητών στις ακόλουθες ειδικές περι¬ 
πτώσεις: 

α. Χρεωκοπία οικογένειας 

β. Θάνατος γονέα (αυτού που στηρίζει οικονομικά την 
οικογένεια) 
γ. Μετάθεση γονέα 
δ. Απόλυση γονέα 
ε. Ύπαρξη Α.Μ.Ε.Α. στην οικογένεια 
στ. Οικονομική ζημιά στην οικογένεια από φυσικές κα¬ 
ταστροφές 

Τα απαιτούμενα δικαιολογητικά για την επίκληση μιας 
από τις παραπάνω ειδικές περιπτώσεις καθορίζονται κα¬ 
τά περίπτωση από το Πρυτανικό Συμβούλιο. 

Άρθρο 62 

Αίτηση και Δικαιολογητικά 

Οι ενδιαφερόμενοι για παροχή δωρεάν σίτισης υποβάλ¬ 
λουν στην υπηρεσία Φοιτητικής Μέριμνας της οικείας Πα¬ 
νεπιστημιακής Μονάδας του Πανεπιστημίου Αιγαίου αί¬ 
τηση συνοδευόμενη από τα ακόλουθα δικαιολογητικά: 

1. Βεβαίωση της Γραμματείας του Τμήματος ότι φοιτά, 
στην οποία αναφέρονται η ημερομηνία πρώτης εγγρα¬ 
φής και το ήδη διανυόμενο έτος σπουδών. 

2. Φωτοτυπία της αστυνομικής ταυτότητας ή πιστοποι¬ 
ητικό γέννησης από Δήμο ή Κοινότητα. 

3. Πιστοποιητικό οικογενειακής κατάστασης από αρμό¬ 
δια Δημοτική ή άλλη Αρχή. 

4. Επικυρωμένο αντίγραφο του εκκαθαριστικού σημει¬ 
ώματος της οικογένειάς τους της τελευταίας υποβληθεί- 
σας δήλωσης φορολογίας εισοδήματος, ή επικυρωμένο 
αντίγραφο της τελευταίας δήλωσης φορολογίας εισοδή¬ 
ματος από την αρμόδια Δ.Ο.Υ. εάν το εκκαθαριστικό δεν 
έχει αποσταλεί στον δικαιούχο. 

5. Επικυρωμένο αντίγραφο του εκκαθαριστικού σημει¬ 
ώματος των ιδίων της τελευταίας υποβληθείσας δήλω¬ 
σης φορολογίας εισοδήματος, ή επικυρωμένο αντίγραφο 
της τελευταίας δήλωσης φορολογίας εισοδήματος από 
την αρμόδια Δ.Ο.Υ. εάν το εκκαθαριστικό δεν έχει απο¬ 
σταλεί στον δικαιούχο, στην περίπτωση κατά την οποία ο 
ενδιαφερόμενος έχει συγκεντρώσει ένσημα 6 συνεχόμε¬ 
νων μηνών κατά το προηγούμενο έτος. 

6. Υπεύθυνη δήλωση από κοινού των γονέων ότι δεν υπο¬ 
στηρίζουν οικονομικά τον ενδιαφερόμενο, εφόσον αυτός 
πληροί την προϋπόθεση της προηγούμενης παραγράφου. 

7. Υπεύθυνη δήλωση του Ν. 1599/86 για τη μόνιμη κα¬ 
τοικία των γονέων τους. 

8. Σε περιπτώσεις όπου οι ενδιαφερόμενοι δεν είναι 
υποχρεωμένοι από τον νόμο να υποβάλλουν δήλωση φο¬ 
ρολογίας εισοδήματος, πρέπει αυτό να βεβαιώνεται από 
την αρμόδια Δ.Ο.Υ. Στην περίπτωση αυτή πρέπει να υπο¬ 
βάλλεται και βεβαίωση άλλης κατά το νόμο αρμόδιας αρ¬ 
χής, από την οποία να προκύπτει το εισόδημα της οικογέ¬ 
νειας τους κατά τον προηγούμενο χρόνο. 

9. Παιδιά αγροτικών οικογενειών καταθέτουν βεβαίωση 
της Δ/νσης Γεωργίας του Νομού ή βεβαίωση Δήμου, σχε¬ 
τικά με τα περιουσιακά στοιχεία τους, όπως ιδιόκτητες ή 
μισθωμένες εκτάσεις, καλλιέργειες, ζωικό κεφάλαιο κλπ 
και το σύνολο των εισοδημάτων από τις πηγές αυτές. 

10. Παιδιά μισθωτών που απαλλάσσονται από την υπο¬ 
χρέωση υποβολής δήλωσης φορολογίας εισοδήματος, 
καταθέτουν βεβαίωση της Υπηρεσίας των γονέων τους 
για το ύψοςτων αποδοχώντους. 

11. Οι φοιτητές των οποίων οι γονείς είναι διαζευγμένοι 
θα υποβάλλουν εκκαθαριστικό σημείωμα του γονέα που 
έχει τη γονική μέριμνα, όπως αυτό προκύπτει από κατάλ¬ 
ληλη βεβαίωση δικαστικής αρχής ή (στην περίπτωση διά¬ 
στασης) από ένορκη βεβαίωση δύο μαρτύρων. 

ΚΕΦΑΛΑΙΟ ΔΕΚΑΤΟ ΠΕΜΠΤΟ 
ΚΑΝΟΝΙΣΜΟΣ ΣΤΕΓΑΣΗΣ ΦΟΙΤΗΤΩΝ 

Άρθρο 63 
Γενικές Αρχές 

1. Σκοπός λειτουργίας της Φοιτητικής Εστίας είναι η 
προσφορά ευκαιριών και διευκολύνσεων στη σπουδά- 
ζουσα νεολαία της πατρίδας μας για καλύτερους όρους 
σπουδών και διαβίωσης. 

2. Στη Φοιτητική Εστία ή στο συμβαλλόμενο με το Πα¬ 
νεπιστήμιο ξενοδοχείο γίνονται δεκτοί, ως οικότροφοι, 
όλοι όσοι εμπίπτουν στις διατάξεις των άρθρων 64 και 65 
του παρόντος. 

3. Η οικεία Πανεπιστημιακή Μονάδατου Πανεπιστημίου 
Αιγαίου εξασφαλίζει τις προϋποθέσεις για τη σωστή λει¬ 
τουργία της Φοιτητικής Εστίας ή του συμβαλλόμενου ξε¬ 
νοδοχείου έτσι ώστε: 

• Να επιτυγχάνεται συμβολή στην πολιτιστική ανάπτυ¬ 
ξη , μέσα από τη συμμετοχή των φοιτητών σε διάφορες εκ¬ 
δηλώσεις και τη συνεργασία των πολιτιστικών φορέων με 
το Πανεπιστήμιο. 

• Να βοηθείται ο σημερινός φοιτητής και αυριανός επι¬ 
στήμονας στη διαμόρφωση συλλογικής και κοινωνικής 
συνείδησης. 

• Να κατοχυρώνεται η ελεύθερη διακίνηση των ιδεών 
και ο σεβασμός των δημοκρατικών διαδικασιών. 

4. Με την εισδοχή στη Φοιτητική Εστία ή στο συμβαλλό¬ 
μενο ξενοδοχείο, ο οικότροφος αποδέχεται τους όρους 
και τις διατάξεις του εσωτερικού κανονισμού, η διαφύλα¬ 
ξη και σωστή εφαρμογή του οποίου είναι και δική του ευ¬ 
θύνη. 

5. Προϋπόθεση για τη δημοκρατική λειτουργία της Φοιτη¬ 
τικής Εστίας ή του συμβαλλόμενου ξενοδοχείου είναι ο από¬ 
λυτος σεβασμός της προσωπικής και ακαδημαϊκής ζωής. 

Άρθρο 64 

Προϋποθέσεις Διαμονής 

Στη φοιτητική εστία ή στο συμβαλλόμενο ξενοδοχείο ει- 
σάγονται φοιτητές και φοιτήτριες που: 

1. Έχουν τη φοιτητική ιδιότητα στην οικεία Πανεπιστη¬ 
μιακή Μονάδατου Πανεπιστημίου Αιγαίου. 

2. Δεν είναι πτυχιούχοι άλλης ανώτερης ή ανώτατης 
σχολής. 

3. Οι οικογένειες τους διαμένουν μόνιμα σε τόπο δια¬ 
φορετικό απ’ αυτόν όπου εδρεύει η οικεία Πανεπιστημια¬ 
κή Μονάδα και δεν διαθέτουν ιδιόκτητη κατοικία στην πό¬ 
λη όπου βρίσκεται η εστία ή το συμβαλλόμενο ξενοδο¬ 
χείο. 

4. Έχουν υποβάλει τις αιτήσεις εισδοχής με όλα τα σχε¬ 
τικά δικαιολογητικά, οι μεν παλαιών ετών μέχρι 20 Ιουνίου 
κάθε έτους, οι δε πρωτοετείς φοιτητές το αργότερο μέχρι 
τη λήξη των εγγραφών τους, σύμφωνα με τις ημερομη¬ 
νίες που ορίζει το Υπ.Ε.Π.Θ. 

5. Δεν έχουν απομακρυνθεί από την εστία ή το συμβαλ¬ 
λόμενο ξενοδοχείο με προηγούμενη πειθαρχική απόφα¬ 
ση του οικείου Περιφερειακού Συμβουλίου Φοιτητικής 
Μέριμνας (Π.Σ.Φ.Μ.) 


Άρθρο 65 

Κριτήρια και διαδικασία επιλογής οικοτρόφων 

1. Κριτήρια επιλογής οικότροφων στην φοιτητική εστία 
ή στο συμβαλλόμενο ξενοδοχείο είναι: 

α) η οικονομική κατάσταση των ιδίων των φοιτητών ή και 
των οικογενειών τους 

β) ο τόπος μόνιμης διαμονής της οικογένειάς τους και 
στην περίπτωση ορφανών και από τους δύο γονείς ο τό¬ 
πος μόνιμης διαμονής των ιδίων φοιτητών 

2. Άτομα με ειδικές ανάγκες στεγάζονται, εφόσον τον 
επιθυμούν, κατ’ απόλυτη προτεραιότητα, με πρόταξή 
τους στον τελικό πίνακα κατάταξης του παρόντος άρ¬ 
θρου. 

3. Μετά την αφαίρεση των θέσεων που καταλαμβάνουν 
τα Α. Μ.Ε.Α., το υπόλοιπο των διαθέσιμων στην εστία ή το 
συμβαλλόμενο ξενοδοχείο θέσεων κατανέμεται ως εξής: 

• 50% των θέσεων διατίθεται για τους πρωτοετείς φοι¬ 
τητές. 

• 45% των θέσεων διατίθεται για τους φοιτητές παλαι- 
οτέρων ετών και τους μεταπτυχιακούς φοιτητές. 

• 2.5% των θέσεων διατίθεται για τους ομογενείς φοι¬ 
τητές. 

• 2.5% των θέσεων διατίθεται για τους αλλοδαπούς 
φοιτητές. 

4. Η παραπάνω κατανομή εφαρμόζεται απαρέγκλιτα 
από το ακαδημαϊκό έτος 2003-2004 για όλες τις Πανεπι¬ 
στημιακές Μονάδες. Μέχρι τότε, είναι δυνατή η παρέκ¬ 
κλιση από τα ποσοστά κατανομής, με απόφαση του 
Π.Σ.Φ.Μ. της οικείας Πανεπιστημιακής Μονάδας. Στην 
περίπτωση παρέκκλισης, τα ποσοστά κατανομής που θα 
αποφασίσει το Π.Σ.Φ.Μ. θα πρέπει σταδιακά να συγκλί¬ 
νουν προς αυτά που καθορίζονται στην παράγραφο 2 του 
παρόντος. 

5. Κάθε υποβαλλόμενη αίτηση κατατάσσεται σε μία από 
τις παραπάνω κατηγορίες, σύμφωνα με δήλωση του υπο¬ 
ψηφίου. 

6. Αν οι αιτήσεις κάποιας κατηγορίας είναι περισσότε¬ 
ρες από τις αναλογούσες στην κατηγορία θέσεις, προκει- 
μένου να καθορισθούν οι εισαγόμενοι οικότροφοι από την 
κατηγορία αυτή ακολουθείται η ανάλογη διαδικασία που 
προβλέπεται στο άρθρο 61 για τη σίτιση των φοιτητών. 

7. Θέσεις κάποιας κατηγορίας που τυχόν μένουν αδιά¬ 
θετες διατίθενται σε άλλες κατηγορίες με απόφαση του 
Π.Σ.Φ.Μ. 

Άρθρο 66 

Αίτηση και Δικαιολογητικά 

Οι ενδιαφερόμενοι για εισδοχή στη φοιτητική εστία ή το 
συμβαλλόμενο ξενοδοχείο υποβάλλουν στην υπηρεσία 
Φοιτητικής Μέριμνας της οικείας Πανεπιστημιακής Μο¬ 
νάδας του Πανεπιστημίου Αιγαίου αίτηση συνοδευόμενη 
από τα προβλεπόμενα στο άρθρο 62 του παρόντος δικαι- 
ολογητικά για τη σίτιση των φοιτητών. 

Άρθρο 67 

Διάρκεια παραμονής 

1. Οι οικότροφοι μπορούν να χρησιμοποιούν τους χώ¬ 
ρους της εστίας ή του συμβαλλόμενου ξενοδοχείου για 
το χρονικό διάστημα από 5 ημέρες πριν την έναρξη της 
εξεταστικής περιόδου Σεπτεμβρίου έως τη λήξη κάθε 
ακαδημαϊκού έτους. 

2. Οι προπτυχιακοί φοιτητές μπορούν να διαμένουν 
στην εστία ή στο συμβαλλόμενο ξενοδοχείο μέχρι το αρ¬ 
γότερο ν+2 χρόνια μετά από την ημερομηνία πρώτης εγ¬ 
γραφής τους στο Πανεπιστήμιο Αιγαίου ή της αποδοχής 
της υποψηφιότητας τους ως μεταπτυχιακών φοιτητών, 
όπου ν τα χρόνια που διαρκεί κανονικά η φοίτηση στο οι¬ 
κείο τμήμα του Πανεπιστημίου Αιγαίου. 

Άρθρο 68 

Παραλαβή - παράδοση δωματίου 

1. Κατά την παραλαβή του δωματίου κάθε οικότροφος 
υπογράφει σχετικό πρωτόκολλο παραλαβής. Σε περίπτω¬ 
ση που υπάρχουν φθορές στο δωμάτιο, ο οικότροφος ση¬ 
μειώνει τις φθορές αυτές στο πεδίο παρατηρήσεων του 
πρωτοκόλλου παραλαβής, το οποίο στην περίπτωση αυ¬ 
τή προσυπογράφεται από τον γραμματέα του Π.Σ.Φ.Μ. 
Κάθε οικότροφος υπογράφει επίσης και υπεύθυνη δήλω¬ 
ση ότι θα αποκαταστήσει ζημιές που θα προκληθούν από 
τον ίδιο στο δωμάτιο, πέραν αυτών που οφείλονται στη 
συνήθη χρήση, με δική του ευθύνη και επιβάρυνση. 

2. Κατά την παράδοση του δωματίου, αν διαπιστωθούν 
ζημιές πέραν αυτών που οφείλονται στη συνήθη χρήση, ο 
οικότροφος βαρύνεται με το κόστος επισκευής τους. 

3. Οι φοιτητές φροντίζουν να προστατεύουν την περι¬ 
ουσία και τα υλικά της Φοιτητικής Εστίας ή του συμβαλ¬ 
λόμενου ξενοδοχείου, τόσο εντός του δωματίου τους, 
όσο και στους κοινόχρηστους χώρους. 

Άρθρο 69 

Κυρώσεις 

1. Αν παρατηρηθούν προβλήματα συμπεριφοράς οικο- 
τρόφων, προβλέπονται: 

α. Προφορική παρατήρηση 

β. Έγγραφη προειδοποίηση 

γ. Απομάκρυνση από την Φοιτητική Εστία ή το συμβαλ¬ 
λόμενο ξενοδοχείο. 

Άρθρο 70 

Απομάκρυνση Οικοτρόφων 

1. Οι οικότροφοι απομακρύνονται από τη Φοιτητική 
Εστία ή το συμβαλλόμενο ξενοδοχείο, με απόφαση του 
Π.Σ.Φ.Μ., χωρίς δικαίωμα επανεγκατάστασης στις ακό¬ 
λουθες περιπτώσεις: 

• Όταν χάσουν για οποιονδήποτε λόγο τη φοιτητική 
ιδιότητα. 

• Ότανεκμισθώνουνή υπενοικιάζουν ή παραχωρούντα 
δωμάτιά τους σε άλλα πρόσωπα. 

• Όταν δεν καταβάλλουν τη μηνιαία συμμετοχή τους 
στο κόστος στέγασής τους, εφόσον προβλέπεται η σχετι¬ 
κή υποχρέωση, σύμφωνα με τα οριζόμενα στο άρθ. 71 
παρ. 8 του παρόντος. 

• Όταν σε διάστημα το πολύ ενός μηνάς από τη δημο¬ 
σιοποίηση του πίνακα δικαιούχων δεν έχουν παραλάβει 
τα δωμάτιά τους. 

• Όταν δεν καταβάλουν το κόστος των ζημιών που προ- 
κλήθηκαν από υπαιτιότητάτους. 

2. Οι οικότροφοι απομακρύνονται προσωρινά από τη 
Φοιτητική Εστία ή το συμβαλλόμενο ξενοδοχείο, με από¬ 
φαση του Π.Σ.Φ.Μ. όταν συντρέχουν λόγοι προστασίας 
της δημόσιας υγείας. 

3. Σε όλες τις περιπτώσεις οριστικής απομάκρυνσης οι- 
κοτρόφου, η θέση του καταλαμβάνεται αυτόματα από τον 
επόμενο στον πίνακα κατάταξης δικαιούχο. 


Άρθρο 71 

Υποχρεώσεις οικοτρόφων 

1. Στο χώρο της φοιτητικής εστίας ή του συμβαλλόμε¬ 
νου ξενοδοχείου προστατεύεται η ελεύθερη πολιτική, 
συνδικαλιστική έκφραση και δράση των φοιτητών. 

2. Οι οικότροφοι κατά τη διάρκεια της παραμονής τους 
στη φοιτητική εστία ή στο συμβαλλόμενο ξενοδοχείο 
έχουν την ευθύνη για την κοινωνική, πολιτιστική, πνευμα¬ 
τική και γενικότερα την καλή λειτουργία του χώρου. 

3. Οι οικότροφοι φροντίζουν για τη διατήρηση της καθα¬ 
ριότητας το υ δω ματίο υ το υ ς και των κο ινόχρη στων χώ ρω ν. 

4. Οι οικότροφοι συνεργάζονται με το αρμόδιο προσω¬ 
πικό της φοιτητικής εστίας ή του συμβαλλόμενου ξενο¬ 
δοχείου για θέματα εποπτείας, συντήρησης, καθαριότη¬ 
τας, όπως και για κάθε θέμα σχετικό με την ασφάλεια, τη 
σωστή χρήση των μέσων και των εγκαταστάσεων της φοι¬ 
τητικής εστίας. 

5. Με τη λήξη της σύμβασης διαμονής οι οικότροφοι 
απομακρύνουν κάθε προσωπικό αντικείμενο από το δω¬ 
μάτιο και παραδίδουν αυτό καθώς και οποιοδήποτε άλλο 
περιουσιακό στοιχείο παρέλαβαν (κλειδιά κλπ) στο αρμό¬ 
διο προσωπικό. 

6.0 οικότροφος μπορεί να διακόψει την παραμονή του, 
υπό τον όρο ότι έχει ενημερώσει εμπρόθεσμα και εγγρά- 
φωςτο Π.Σ.Φ.Μ. 

7. Ο οικότροφος δεν επιτρέπεται να κάνει μετατροπές 
στο δωμάτιό του. 

8. Με απόφαση της Συγκλήτου είναι δυνατόν να ορίζε¬ 
ται συμμετοχή των οικότροφων στο κόστος στέγασής 
τους. Στην απόφαση αυτή καθορίζονται το ύψος του πο¬ 
σού συμμετοχής, ο τρόπος καταβολής του, μειώσεις ή 
απαλλαγή από την καταβολή του ποσού αυτού σε ειδικές 
περιπτώσεις οικότροφων καθώς και οι σχετικές προϋπο¬ 
θέσεις. 

Άρθρο 72 

Υποχρεώσεις συμβαλλόμενου ξενοδοχείου 

1. Το συμβαλλόμενο ξενοδοχείο φροντίζει ώστε να 
υπάρχει ο απαραίτητος εξοπλισμός στα δωμάτια σε καλή 
κατάσταση (κρεβάτια, καθίσματα, τραπέζι, ντουλάπα, 
φωτιστικά, κτλ). 

2. Το συμβαλλόμενο ξενοδοχείο φροντίζει για τον κα¬ 
θαρισμάτων κοινόχρηστων χώρων του μισθίου υποδοχής 
(διαδρόμων, βεραντών) καθώς και των δωματίων (3 φο¬ 
ρές εβδομαδιαίως). 

3. Το συμβαλλόμενο ξενοδοχείο φροντίζει για τη συντή¬ 
ρηση των δικτύων παροχής ηλεκτρικού ρεύματος, νερού, 
αποχέτευσης, τηλεφώνου, του ανελκυστήρα, του καλορι¬ 
φέρ, κτλ. 

4. Το συμβαλλόμενο ξενοδοχείο φροντίζει για τη συντή¬ 
ρηση και λειτουργία της κεντρικής θέρμανσης καθώς και 
για την παροχή ηλεκτρικού ρεύματος, νερού, και αποχέ¬ 
τευσης. 

5. Το συμβαλλόμενο ξενοδοχείο φροντίζει για τη λει¬ 
τουργία και συντήρηση συστήματος πυρασφάλειας και 
συναγερμού. 

6. Το συμβαλλόμενο ξενοδοχείο φροντίζει ώστε να 
υπάρχει θέρμανση τουλάχιστον δέκα (10) ώρες ημερη- 
σίως. 

7. Το συμβαλλόμενο ξενοδοχείο αποκαθιστά και συ¬ 
μπληρώνει κάθε οφειλόμενη σε συνήθη χρήση ή ανωτέρα 
βία βλάβη, ελαττώματα ή απώλεια. 

8. Το συμβαλλόμενο ξενοδοχείο φροντίζει για τη λει¬ 
τουργία και συντήρηση ενδοεπικοινωνιακού συστήματος 
τηλεφώνου σε κάθε δωμάτιο. 

9. Το συμβαλλόμενο ξενοδοχείο παρέχει ζεστό νερό για 
μπάνιο τουλάχιστον δέκα (10) ώρες ημερησίως. 

Άρθρο 73 

Επιδότηση ενοικίου 

1. Με απόφαση της Συγκλήτου καθορίζονται για κάθε 
ακαδημαϊκό έτος το ύψος του μηνιαίου επιδόματος στέ¬ 
γασης φοιτητών και το πλήθος των δικαιούχων επιδότη¬ 
σης στέγασης φοιτητών ανά Πανεπιστημιακή Μονάδα. 

2. Οι δικαιούχοι επιδότησης στέγασης φοιτητές επιλέγο¬ 
νται από το Π.Σ.Φ.Μ. μετά την ολοκλήρωση της διαδικασίας 
επιλογής δικαιούχων στέγασης, από τον ίδιο πίνακα που χρη¬ 
σιμοποιήθηκε για την επιλογή εισαγομένων στις Φ.Κ. ή τα 
συμβαλλόμενα ξενοδοχεία, αρχίζοντας από τον πρώτο μη ει- 
σαγόμενο και συνεχίζοντας μέχρι την εξάντληση των διατε- 
θέντων στην οικεία Πανεπιστημιακή Μονάδα, με την απόφα¬ 
ση του εδ. 1 του άρθρου αυτού, επιδομάτων στέγασης. 

3. Τα επιδόματα στέγασης καταβάλλονται στους δικαι¬ 
ούχους κάθε Δεκέμβριο, Απρίλιο και Σεπτέμβριο, με την 
προσκόμιση των απαιτούμενων από το νόμο δικαιολογη- 
τικών στην υπηρεσία φοιτητικής μέριμνας της οικείας Πα¬ 
νεπιστημιακής Μονάδας. 

Άρθρο 74 

Τελικές Διατάξεις - Έναρξη Ισχύος 

1. Τα επιμέρους Τμήματα του Πανεπιστημίου Αιγαίου 


μπορούν να εξειδικεύσουν τις διατάξεις του παρόντος 
Εσωτερικού Κανονισμού, με βάση τις ιδιαιτερότητέςτους 
και τα ειδικά προβλήματα που τυχόν αντιμετωπίζουν, και 
να συντάξουν Ειδικούς Εσωτερικούς Κανονισμούς Τμη¬ 
μάτων. Οι Εσωτερικοί Κανονισμοί των Τμημάτων εγκρίνο- 
νται από τις αντίστοιχες Γενικές Συνελεύσεις και επικυ¬ 
ρώνονται από τη Σύγκλητο. 

2. Από την έναρξη ισχύος του παρόντος Εσωτερικού 
Κανονισμού καταργείται κάθε απόφαση της Συγκλήτου ή 
άλλου οργάνου του Πανεπιστημίου Αιγαίου, η οποία είναι 
αντίθετη προς τις διατάξεις του παρόντος ή αφορά θέμα¬ 
τα που ρυθμίζονται διαφορετικά με τον παρόντα Εσωτε¬ 
ρικό Κανονισμό. 

3. Η τήρηση του παρόντος Εσωτερικού Κανονισμού 
επαφίεται στην ακαδημαϊκή συνείδηση, στο ήθος και στο 
υψηλό αίσθημα ευθύνηςτων μελώντης πανεπιστημιακής 
κοινότητας. 

4. Η ισχύς του παρόντος Εσωτερικού Κανονισμού αρχί¬ 
ζει από τη δημοσίευσή του στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ 
Θ-ΓΠ3Μ: ννθ5ΐΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































